Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
9bf86253-837a-4a50-b4e9-e1d10adbd787	តំណាងពលករ ដាក់ញត្តិស្នើសុំគណៈរដ្ឋមន្ត្រី និងសភាថៃ ជួយដោះស្រាយវិបត្តិអត់អាហារ និងសេវាព្យាបាលកូវីដ១៩	តំណាងពលករខ្មែរជាច្រើននាក់នាំគ្នាដាក់ញត្តិទៅគណៈរដ្ឋមន្ត្រី និងរដ្ឋសភាថៃ ស្នើសុំឲ្យអាជ្ញាធរប្រទេសនេះជួយដោះស្រាយបញ្ហាពលករដែលកំពុងអត់អាហារ និងមិនទទួលបានសេវាព្យាបាលជំងឺកូវីដ១៩ (Covid-19) សមរម្យ។ អាជ្ញាធរថៃបានចេញមកទទួលញត្តិពីពលករ និងសន្យានាំរឿងនេះដាក់ជូនប្រធានស្ថាប័នរបស់ខ្លួន។ តំណាងពលករខ្មែរមួយក្រុមមានគ្នាប្រមាណ ២០នាក់ បាននាំគ្នាថ្លែងសារម្នាក់ម្ដង នៅមុខអគារគណៈរដ្ឋមន្ត្រីថៃ និងរដ្ឋសភាថៃ នៅទីក្រុងបាងកកនៅព្រឹកថ្ងៃទី៣០ មិថុនា ទាមទារឲ្យអាជ្ញាធរថៃ ជួយដល់ពលករខ្មែរ ខណៈថៅកែមួយចំនួនអះអាងថាគ្មានលទ្ធភាពជួយពួកគេនោះទេ។ តំណាងពលរដ្ឋម្នាក់ លោកស្រី សេង ស្រីទូច ប្រាប់អាស៊ីសេរីនៅរសៀលថ្ងៃទី៣០មិថុនាថា ការទាមទារនេះ ក្នុងគោលបំណងឲ្យអាជ្ញាធរថៃគិតគូរពីពលករខ្មែរ ព្រោះពួកគាត់កំពុងប្រឈមវិបត្តិធ្ងន់ធ្ងរ ទាំងគ្មានអាហារបរិភោគ និងមិនទទួលបានសេវាព្យាបាលជំងឺកូវីដ១៩ សមរម្យ ស្របពេលដែលស្ថានភាពជំងឺកូវីដ១៩ នៅប្រទេសថៃ កាន់តែរាលដាលខ្លាំងឡើង។ បន្ថែមពីនេះ រដ្ឋាភិបាលដាក់បម្រាបបិទខ្ទប់ការដ្ឋានសំណង់នៅទីក្រុងបាងកក និងខេត្តទាំង៥ ជុំវិញ បណ្ដាលឲ្យពលករជាច្រើននាក់អត់ការងារធ្វើ។ តំណាងពលកររូបនេះ បន្តថា ពលករខ្មែរភាគច្រើនជាប់នៅក្នុងកន្លែងបិទខ្ទប់ និងខ្លះទៀតកំពុងដេកព្យាបាលជំងឺកូវីដ១៩ដោយខ្លួនឯងនៅតាមកន្លែងធ្វើការនិងបន្ទប់ជួលដោយមិនសូវទទួលបានការយកចិត្តទុកដាក់ពីរដ្ឋ និងថៅកែជនជាតិថៃនោះទេ។ ក្រៅពីនេះពួកគេទាមទារឲ្យអាជ្ញាធរជួយអន្តរាគមន៍បញ្ហាមួយចំនួនទៀតដូចជា ករណីជនឆបោកឆ្លៀតឱកាសក្នុងគ្រាអាសន្ននេះ បោកប្រាក់ពលករ ដើម្បីបន្តប័ណ្ណសុពលភាពការងារកម្មករឬហៅថាប័ណ្ណស៊ីជម្ពូ។ ចំណែកកម្មករខ្លះទៀតអត់មានលទ្ធភាពធ្វើដំណើរត្រឡប់ទៅប្រទេសកម្ពុជាវិញ ជាដើម៖ » ក្នុងការដាក់ញត្តិនេះ អាជ្ញាធរថៃមិនបានរារាំង រុញច្រាន វាយបង្ក្រាប ឬស្រែកជេរប្រមាថក្រុមអ្នកតវ៉ាឬក៏ចាប់ខ្លួនតំណាងពលករខ្មែរនោះទេ បើទោះជាពួកគេបាននាំគ្នាលើកបដាវាយស្គរ និងស្រែកទាមទារតាមឧគ្ឃោសនស័ព្ទទាំងភាសាខ្មែរនិងភាសាថៃក្ដី។ មន្ត្រីប្រចាំនៅគណៈរដ្ឋមន្ត្រីថៃ និងរដ្ឋសភាថៃ បានចេញមកទទួលញត្តិពីពលករ និងសន្យាដាក់ជូនប្រធានស្ថាប័នរបស់ពួកគេ។ តំណាងពលករទាំងនោះមិនបានស្វែងរកអន្តរាគមន៍ពីតំណាងស្ថានទូតខ្មែរប្រចាំនៅប្រទេសថៃទេ ព្រោះពួកគេគ្មានជំនឿលើមន្ត្រីស្ថានទូត។ លោកស្រី សេង ស្រីទូច មិនជឿថា មន្ត្រីស្ថានទូតខ្មែរមិនដឹងថាពលករកំពុងជួបវិបត្តិទាំងអស់នេះទេ។ តំណាងពលករដដែល ក៏សោកស្ដាយចំពោះស្ថានទូត ដែលមិនបានជួយសម្រួលដល់ការធ្វើដំណើរពីកន្លែងធ្វើការត្រឡប់ទៅកម្ពុជាវិញ ដោយបណ្ដោយឲ្យកម្មកររកមធ្យោបាយធ្វើដំណើរដោយខ្លួនឯង។ អាស៊ីសេរីមិនអាចសុំការបញ្ជាក់ពីឯកអគ្គរាជទូតកម្ពុជាប្រចាំប្រទេសថៃ លោក អ៊ូក សោភ័ណ្ឌ បានទេនៅថ្ងៃទី៣០ មិថុនា។ តែយ៉ាងណាហ្វេសប៊ុក (Facebook) របស់ស្ថានទូតបានបង្ហាញការចែកអំណោយដល់ពលករបានមួយចំនួនដែរ។ មន្ត្រីផ្នែកអន្តោប្រវេសន៍ប្រចាំប្រទេសថៃនៃមជ្ឈមណ្ឌលសម្ព័ន្ធភាពការងារ និងសិទ្ធិមនុស្សហៅកាត់អង្គការសង់ត្រាល់ (CENTRAL) លោក លឹង សុផុន ឲ្យដឹងថា ស្ថានភាពពលករនៅទីក្រុងបាងកក និងខេត្តទាំង៥ជុំវិញទីក្រុងពិតជាកំពុងជួបវិបត្តិធ្ងន់ធ្ងរ និងប្រឈមការឆ្លងជំងឺកូវីដ១៩ មែន ដោយសារការឆ្លងរាលដាលជំងឺកាចសាហាវនេះធ្ងន់ធ្ងរ។ លោកឲ្យដឹងថា ពលករខ្មែរជាច្រើននាក់កំពុងឆ្លងជំងឺកូវីដ១៩។ ក្នុងនោះពលករដែលមានប័ណ្ណការងារស្របច្បាប់ទទួលបានការយកចិត្តទុកដាក់ផ្នែកសុខាភិបាល តែពលករដែលមិនមានប័ណ្ណការងារមិនសូវទទួលបានការយកចិត្តទុកដាក់ទេ។ លោកបន្តថា ទន្ទឹមនឹងនេះ មានពលករខ្មែររាប់រយនាក់សម្រុកត្រឡប់ទៅកម្ពុជាវិញដែរ ក្នុងរយពេលប៉ុន្មានថ្ងៃចុងក្រោយនេះ៖ » ចាប់តាំងពីរដ្ឋាភិបាលថៃប្រកាសបិទខ្ទប់ការដ្ឋានសំណង់ និងរឹតបន្តឹងវិធានការទប់ស្កាត់ជំងឺកូវីដ១៩ នៅទីក្រុងបាងកក និងខេត្តទាំង ៥មក ពលករបានសម្រុកចេញទៅកម្ពុជាវិញប្រហែល ៣០០នាក់ ក្នុងមួយថ្ងៃ។ របាយការណ៍របស់អគ្គនាយកដ្ឋានអន្តោប្រវេសន្តបង្ហាញថាគិតចាប់ពីខែធ្នូ ឆ្នាំ២០២០ ដល់ថ្ងៃទី១០ មិថុនា ឆ្នាំ២០២១ មានពលករត្រឡប់ពីថៃ ជាងបួនម៉ឺន (៤៤.០០០) នាក់។ ជាមួយគ្នានេះ មានពលករខ្មែរឆ្លងដែនខុសច្បាប់ប្រមាណ ៤.០០០នាក់ ត្រូវបានអាជ្ញាធរថៃបញ្ជូនមកកម្ពុជាវិញ៕	2021-06-30T23:28:00+07:00	rfa.org	https://www.rfa.org/khmer/news/health/cambodian-workers-petition-to-thai-government-calling-for-assistance-06302021122006.html
0847a73a-0a38-4aa7-a0c8-e5bc31cda7b1	អាជ្ញាធរខេត្តព្រះវិហារ សម្រេចបិទខ្ទប់ «ផ្សារស្រអែម» នៅស្រុកជាំក្សាន្តជាបណ្តោះអាសន្ន ក្រោយរកឃើញវិជ្ជមានជំងឺកូវីដ១៩	អាជ្ញាធរខេត្តព្រះវិហារ សម្រេចបិទខ្ទប់ «ផ្សារស្រអែម» ជាបណ្តោះអាសន្នស្ថិតនៅភូមិស្រអែម ឃុំស្រអែម ស្រុកជាំក្សាន្ត ខេត្តព្រះវិហារ គិតចាប់ពីថ្ងៃទី២៩ ខែមិថុនា ឆ្នាំ២០២១ រហូតមានការជូនដំណឹងជាថ្មី ក្រោយរកឃើញវិជ្ជមានជំងឺកូវីដ១៩។ នេះបើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី៣០ ខែមិថុនា ឆ្នាំ២២០១នេះ៕	2021-06-30T23:21:00+07:00	freshnewsasia.com	https://m.freshnewsasia.com/index.php/en/localnews/203669-2021-06-30-09-21-36.html
dc9569d3-d41c-47fa-a8d2-79a8b3ac68e3	មូលហេតុសំខាន់ៗដែលវីរុសបំប្លែងថ្មីប្រភេទ Delta គួរឲ្យខ្លាចជាងកូវីដ-១៩	ក្រសួងសុខាភិបាលកាលពីពាក់កណ្ដាលខែមិថុនាកន្លងទៅ បានប្រកាសថា ត្រូវបានរកឃើញលើអ្នកដំណើរចូលមកកម្ពុជាចំនួន៧ករណី។ វីរុសបំប្លែងថ្មីនេះត្រូវបានរកឃើញដំបូងនៅប្រទេសឥណ្ឌា និងកំពុងមានវត្តមាននៅប្រទេសជាង ៩០ ហើយគិតមកដល់ពេលនេះ។ វីរុសកូវីដ-១៩ បំប្លែងថ្មីប្រភេទ Delta ត្រូវក្រុមអ្នកវិទ្យាសាស្រ្ត និងអង្គការសុខភាពពិភពលោកចាត់ទុកថាជាវីរុសដែលឆ្លងលឿន និងបង្ករោគសញ្ញាធ្ងន់ធ្ងរបំផុតមួយបើធៀបទៅនឹងវីរុសកូវីដ-១៩ ប្រភេទផ្សេងដូចជា Alpha និង Beta និងវីរុសរកឃើញនៅអ៊ូហានប្រទេសចិន។ ជាងវីរុសកូវីដ-១៩ ប្រភេទ Alpha រកឃើញនៅចក្រភពអង់គ្លេស ៦០ភាគរយ និងឆ្លងលឿនជាវីរុសកូវីដ១៩ រកឃើញដំបូងនៅអ៊ូហាន ប្រទេសចិន៥០ភាគរយ។ ក្រុមអ្នកវិទ្យាសាស្រ្តអះអាងថាវីរុសបំប្លែងថ្មីនេះមានសមត្ថភាពចម្លងលឿន និងគួរឲ្យបារម្ភ។ ក្រុមអ្នកស្រាវជ្រាវបញ្ជាក់ថាវាអាចគេចពីប្រព័ន្ធភាពស៊ាំ និងក៏ប្រហែលជាអាចមានសមត្ថភាពវាយប្រហារខ្ពស់ជាងវីរុសកូវីដ១៩ បំប្លែងថ្មីប្រភេទBeta រកឃើញនៅអាហ្វ្រិកខាងត្បូងផងដែរ។ ដូចគ្នាដែរ កាលពីប៉ុន្មានថ្ងៃមុននេះ ប្រធានាធិបតីអាមេរិកលោ Joe Biden បានអំពាវនាវឲ្យពលរដ្ឋរបស់ខ្លួនត្រូវប្រញាប់ទៅ ដោយបានអះអាងថាវីរុសបំប្លែងថ្មីប្រភេទ Delta នេះឆ្លងលឿនលើមនុស្សមានវ័យចន្លោះពី១២ទៅ២០ឆ្នាំ។ បន្ថែមពីនេះ កាលពីថ្ងៃទី២៥ ខែមិថុនា អង្គការសុខភាពពិភពលោកក៏បានអំពាវនាវឲ្យមានការចាក់វ៉ាក់សាំងឲ្យបានគ្រប់គ្នា និងត្រូវបន្តពាក់ម៉ាស រក្សាគម្លាតសុវត្ថិភាព និងអនុវត្តវិធានការណ៍សុខាភិបាលផ្សេងៗទៀត។ អង្គការសុខភាពពិភពលោកបញ្ជាក់ថា៖ «គ្រប់គ្នាមិនអាចគិតថាមានសុវត្ថិភាពពីកូវីដ-១៩ ដោយគ្រាន់តែបានចាក់វ៉ាក់សាំងគ្រប់ពីរដូសនោះទេ យើងនៅតែត្រូវការពារខ្លួនជានិច្ច…វ៉ាក់សាំងតែមួយមុខមិនអាចការពារយើង និងបញ្ឈប់ការចម្លងវីរុសបាននោះទេ»។ បន្ថែមពីនេះ សាស្រ្តាចារ្យនៅសាកលវិទ្យាល័យ Queen Mary នៅទីក្រុងឡុងដ៍ចក្រភពអង់គ្លេសបានលើកឡើងដែរថា៖ «ការរួមបញ្ចូលគ្នានៃកម្រិតឆ្លងលឿន ភាពសាហាវ និងអាចគេចពីវ៉ាក់សាំងផង ធ្វើឲ្យវីរុសបំប្លែងថ្មីប្រភេទ Delta ជាវ៉ារ្យ៉ង់មួយដ៏គ្រោះថ្នាក់បំផុត និងពិបាកគ្រប់គ្រង»។ បើនិយាយដល់វ៉ាក់សាំងវិញ The Wall Street Journalបានរាយការណ៍កាលពីថ្ងៃទី ២៥ ខែមិថុនា ថាមនុស្សពេញវ័យប្រហែលពាក់កណ្ដាលនៅប្រទេសអ៊ីស្រាអែលដែលបានឆ្លងវីរុសកូវីដ-១៩ បំប្លែងថ្មីប្រភេទ Delta ជាអ្នកបានចាក់វ៉ាក់សាំងគ្រប់ដូសរបស់ Pfizer-BioNTech ។ ការណ៍នេះអាចនឹងធ្វើឲ្យរដ្ឋាភិបាលដាក់ចេញជាថ្មីនូវវិធានការពាក់ម៉ាស និងវិធានការផ្សេងៗទៀត។ មន្ត្រីអង្គការសុខភាពពិភពលោកបាននិយាយថា វីរុសកូវីដ-១៩ បំប្លែងថ្មីនេះកំពុងឆ្លងនៅប្រទេសយ៉ាងតិច ៩២ និងថាវីរុសប្រភេទនេះបានបង្កឲ្យមានរោគសញ្ញាធ្ងន់ធ្ងរ តែថាត្រូវការការសិក្សាបន្ថែមទៀតដើម្បីបានដឹងច្បាស់ពីវីរុសបំប្លែងថ្មីប្រភេទ Delta ៕ ចុចអាន៖ ចុចអាន៖	2021-06-30T23:04:00+07:00	kampucheathmey.com	https://www.kampucheathmey.com/health/151829
812f453c-8161-46eb-bf16-67316d92541b	AHF អំពាវនាវ ប្រទេសផលិត វ៉ាក់សាំង ជួយប្រទេស កំពុងប្រឈម កូវីដ១៩ ដើម្បីសង្គ្រោះជីវិត មនុស្សទាន់ ពេលវេលា	ក្នុងសន្និសីទសារព័ត៌មាន តាមរយៈ Zoom ដើម្បីទាមទារឲ្យមានការបង្កើន កិច្ចសហប្រតិបត្តិការ ជាអន្តរជាតិ បង្កើនការផលិតវ៉ាក់សាំង ឲ្យបានច្រើនទូទាំងពិភពលោក ប្រយុទ្ធប្រឆាំង នឹងជំងឺកូវីដ១៩ នាថ្ងៃទី៣០ ខែមិថុនា ឆ្នាំ២០២១ លោកវេជ្ជបណ្ឌិត ឈឹម សារ៉ាត់ បានថ្លែងថា បណ្ដាប្រទេសនានាលើពិភពលោក ទទួលបានវ៉ាក់សាំងគ្រប់គ្នាៗ ជាវិធីតែមួយគត់ ដើម្បីបញ្ឈប់ការ រាតត្បាតនៃជំងឺកូវីដ១៩ ។ ប៉ុន្តែពេលនេះកំពុងដើរលើផ្លូវ ដោយព្រួយបារម្មណ៍ ប្រសិនបើក្រុមហ៊ុនផលិត វ៉ាក់សាំង និងមេដឹកនាំពិភពលោក មិនធ្វើអ្វីគ្រប់យ៉ាងដែលចាំបាច់ ដើម្បីបានចាក់វ៉ាក់សាំង ឲ្យប្រជាជនទូទាំងសកលលោក ការពារពីជំងឺកូវីដ១៩ ។ លោកវេជ្ជបណ្ឌិត បញ្ជាក់ យ៉ាងដូច្នេះថា «សូមអំពាវនាវឲ្យប្រទេស ដែលអាចផលិតវ៉ាក់សាំងបាន ជួយផ្តល់ជូនប្រទេស ដែលកំពុងតែប្រឈមខ្លាំង នឹងជំងឺកូវីដ១៩ បានចាក់វ៉ាក់សង្គ្រោះជីវិតបានទាន់ពេលវេលា ដើម្បីកាត់បន្ថយការរីករាល ដាលនៃជំងឺកូវីដ១៩នេះ ដោយកុំឱកាសនេះ ដើម្បីធ្វើការស្វែងរកផលចំណេញ តាមរយៈការផលិតវ៉ាក់សាំង»។ នាឱកាសនោះ លោកស្រីវេជ្ជបណ្ឌិត ហួយ ស៊ីខេង ប្រធានគ្រប់គ្រងកម្មវិធីប្រចាំប្រទេសអង្គការមូលនិធិថែទាំសុខភាព អ្នកជំងឺអេដស៍កម្ពុជា បានឲ្យដឹងដែរថា ការទទួលបាន ការព្យាបាល ប្រឆាំងវីរុសកូវីដ១៩ ជាសកល គឺជាគោលដៅចុង ក្រោយរបស់ AHF ដោយមនុស្ស គ្រប់រូបគួរតែមាន លទ្ធភាពទទួល បានង្គ្រោះវ៉ាក់សាំងសង្គ្រោះជីវិតរួមទាំងថ្នាំព្យាបាល ដោយមិនគិតពីស្ថានភាព សេដ្ឋកិច្ច ខណៈឧស្សាហកម្មឱសថ បានបង្ហាញថា វាអាចឆ្លើយតបជាមួយនឹងការច្នៃប្រឌិតថ្មី ដើម្បីឆ្លើយ តបទៅនឹង តម្រូវការបន្ទាន់សម្រាប់ វ៉ាក់សាំងកូវីដ១៩ ដូច្នេះសូមឲ្យក្រុមហ៊ុនផលិត វ៉ាក់សាំងជាច្រើនគិត ពីជីវិតមនុស្សជាងប្រាក់ចំណេញ ពីការលក់វ៉ាក់សាំង។ លោកស្រីបន្ថែមថា សម្រាប់ការវិនិយោគតែមួយមុខនេះ ពិភពលោកគួរតែទទួល បាននូវបច្ចេកវិទ្យា និងព័ត៌មានដែលខ្លួនត្រូវការ ដើម្បីពង្រីកផលិតកម្មវ៉ាក់សាំង ទូទាំងពិភពលោក មិនថាតែហេដ្ឋារចនាសម្ព័ន្ធ មានស្រាប់ ឬត្រូវបានបង្កើតថ្មីនោះទេ។ ដោយឡែក លោកទឹម វរ៉ា តំណាងអង្គការសង្គមស៊ីវិល បានលើកឡើងថា ការកិច្ចខិតខំប្រឹងប្រែង ទទួលបានការចាក់ វ៉ាក់សាំងទាំងអស់គ្នា ជាប្រយោជន៍ឯកជន និងសាធារណៈ ។ លោកថា «យើងត្រូវតែអំពាវនាវ ឲ្យក្រុមហ៊ុនផលិតវ៉ាក់សាំង ទាំងអស់ ចែករំលែកបច្ចេកវិទ្យានិងកម្មសិទ្ធិបញ្ញា របស់ពួកគេដោយបើកចំហ ហើយសម្រាប់រដ្ឋាភិបាល ដើម្បីធានាថាវ៉ាក់សាំង ការពារអាយកូវីដ១៩ ត្រូវបានប្រកាសជាសាធារណៈ ។ យើងអាច មើលឧទាហរណ៍ ពីអតីតកាលដូចជាការរីករាលដាល នៃជំងឺអេដស៍និងជួយសង្គ្រោះពិភពលោក ដូចដែលយើងបានធ្វើជាមួយថ្នាំប្រឆាំង នឹងមេរោគអេដស៍ ត្រូវបានផ្សព្វផ្សាយ ជាសកលដើម្បីសង្គ្រោះជីវិត»។ ចំណែក លោក ស៊ន សុទ្ធារិទ្ធ ប្រធានបណ្តាញ អ្នករស់ ជាមួយមេរោគអេដស៍ ប្រចាំប្រទេសកម្ពុជា បានឲ្យដឹងដែរថា គម្លាតនៃធនធាន ដើម្បីដោះស្រាយស្ថានការណ៍ រវាងប្រទេស ដែលមានប្រាក់ចំណូលខ្ពស់ និងមានប្រាក់ចំណូលទាប គឺធំធេងណាស់ ។ ជាមួយនឹងដែនកំណត់ ប៉ាតង់ និងកម្មសិទ្ធិបញ្ញាការទទួល បានការចាក់វ៉ាក់សាំង មិនអាចត្រូវបានធ្វើឲ្យប្រសើរឡើងបានលឿន ដើម្បីតាមទាន់ការ បំផ្លិចបំផ្លាញនៃកូវីដ-១៩ ដែលកំពុងបង្កឡើយ ។ កញ្ញា វី ឌីណែត អ្នកចំរៀងនិងតារាសម្តែង បានលើកឡើងពីការឈឺចាប់ និងការបាត់បង់ អ្នកជាទីស្រឡាញ់ ជារឿងដ៏សោកសៅ ។ កញ្ញាថា រស់នៅជាមួយការភ័យខ្លាច ជាមួយមេរោគកូវីដ១៩ ជាការលំបាកណាស់ ។ ដើម្បីការពារពិភពលោក ទាំងមូលមានសុវត្តិភាព ទាំងអស់គ្នា កញ្ញា អំពាវនាវដល់ប្រទេស ដែលអាចផលិតវ៉ាក់សាំង បានជួយផ្តល់វ៉ាក់សាំងឲ្យគ្រប់គ្នា ទូទាំងសកល ដែលជាវិធីតែមួយគត់ ដើម្បីបញ្ឈប់ជំងឺរាតត្បាតនេះ៕	2021-06-30T22:56:00+07:00	dap-news.com	https://dap-news.com/national/2021/06/30/161492/
ad7e6b7a-69a5-4f89-8a9c-678eba9b1158	អាជ្ញាធរខេត្តព្រះវិហារ បិទខ្ទប់ផ្សារស្រអែម ក្នុងស្រុកជាំក្សាន្ត ក្រោយរកឃើញ អ្នកឆ្លងកូវីដ១៩	រដ្ឋបាលខេត្តបញ្ជាក់ថា ការសម្រេចបិទខ្ទប់នេះ បន្ទាប់ពីរកឃើញថា ទីតាំងផ្សារស្រអែមនេះ មានការពាក់ព័ន្ធ ជាមួយអ្នកវិជ្ជមានកូវីដ១៩ ៕	2021-06-30T22:49:00+07:00	dap-news.com	https://dap-news.com/national/2021/06/30/161487/
48ca69c5-614f-43bc-9282-a3367f0e16ea	កូវីដ១៩៖ ខេត្តកំពង់ចាម មានអ្នកស្លាប់ ៣នាក់ រកឃើញអ្នកឆ្លងថ្មី ៥៩នាក់ និងជាសះស្បើយ ៣១នាក់	No Content	2021-06-30T22:35:00+07:00	dap-news.com	https://dap-news.com/national/2021/06/30/161476/
b1a91422-abab-4d63-8629-3f719171d66a	អាជ្ញាធរខេត្តត្បូងឃ្មុំ បន្តរកឃើញអ្នកកើតជំងឺកូវីដ១៩ថ្មី ៣៨នាក់បន្ថែមទៀត	រដ្ឋបាលខេត្ត បានអំពាវនាវ ដល់ប្រជាពលរដ្ឋ និងសាធារណជន ដែលបានប៉ះពាល់ដោយផ្ទាល់ ត្រូវរួសរាន់ ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាក ។ ដោយឡែក អនកប៉ះប្រយោល ជាមួយអ្នកជំងឺកូវីដទាំង ៦៥នាក់ ក៏ត្រូវធ្វើចត្តាឡីស័កតាមផ្ទះ ឲ្យបានត្រឹមត្រូវផងដែរ ។	2021-06-30T22:19:00+07:00	dap-news.com	https://dap-news.com/national/2021/06/30/161471/
cb8e2573-7861-4c54-98a6-30c3ff0ce9c0	ខេត្តបន្ទាយមានជ័យ មានអ្នកជំងឺកូវីដ ជាសះស្បើយ ៥៥នាក់ និងរកឃើញអ្នកឆ្លងថ្មី ៦៥នាក់	រដ្ឋបាលខេត្ត បានអំពាវនាវដល់ប្រជាពលរដ្ឋ និងសាធារណជន ដែលបានប៉ះពាល់ដោយផ្ទាល់ត្រូវរួសរាន់ ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាក ។ ដោយឡែក អនកប៉ះប្រយោល ជាមួយអ្នកជំងឺកូវីដទាំង ៦៥នាក់ ក៏ត្រូវធ្វើចត្តាឡីស័ក តាមផ្ទះ ឲ្យបានត្រឹមត្រូវផងដែរ ។	2021-06-30T22:16:00+07:00	dap-news.com	https://dap-news.com/national/2021/06/30/161464/
78e39792-c2c4-4e3b-8a96-67c62f58ccae	ស្នងការនគរបាលខេត្តព្រះសីហនុ ប្រគល់ស្បៀងអាហារដល់អធិការដ្ឋាននគរបាលក្រុង-ស្រុកទាំង៥ ដើម្បីឧបត្ថម្ភកងកម្លាំងដែលចូលរួមប្រយុទ្ធប្រឆាំងជំងឺកូវីដ	លោកឧត្តមសេនីយ៍ទោ ជួន ណារិន្ទ ស្នងការនគរបាលខេត្តព្រះសីហនុ នៅព្រឹកថ្ងៃទី៣០ ខែមិថុនា ឆ្នាំ២០២១នេះ បានឧបត្ថម្ភស្បៀងអាហារដល់អធិការដ្ឋាននគរបាលក្រុង-ស្រុកទាំង៥ ដើម្បីចែកជូនកងកម្លាំងទាំងអស់ ដែលកំពុងបន្ដចូលរួមប្រយុទ្ធប្រឆាំងជំងឺកូវីដ១៩ នៅទូទាំងខេត្ត។ អំណោយទាំងអស់នេះ ត្រូវបានលោកឧត្តមសេនីយ៍ត្រី ហ៊ួត ស្រ៉ី ស្នងការរងផែនការងារភស្តុភារ និងហិរញ្ញវត្ថុ តំណាងលោកឧត្តមសេនីយ៍ស្នងការ ប្រគល់ជូនដល់អធិការដ្ឋាននគរបាលក្រុង-ស្រុកទាំង៥។ អំណោយទាំងនោះរួមមាន អង្គរ ៥៥បាវ (ក្នុងមួយបាវ៥០គីឡូ), មី៩០កេស, នំកញ្ចប់៣០កេស, ភេសជ្ជៈ ៤៤កេស, ទឹកបរិសុទ្ធ ១២០កេស, ទឹកត្រី ៤០យួរ និងទឹកស៉ីអ៉ីវ៤០យួរ៕	2021-06-30T22:14:00+07:00	freshnewsasia.com	https://m.freshnewsasia.com/index.php/en/localnews/203623-2021-06-30-08-14-56.html
84461c84-adfc-41b7-836d-5683609fbd0c	អាជ្ញាធរ ចុះបិទខ្ទប់ «ផ្សារសាមគ្គីក្រុងក្រចេះ» បន្ទាប់ពីរកឃើញអ្នកឆ្លងជំងឺកូវីដ១៩ ជាបន្តបន្ទាប់	លោក សេក ប៊ុនហេង អភិបាលក្រុងក្រចេះ បានដឹកនាំអាជ្ញាធរមូលដ្ឋាន កម្លាំងសមត្ថកិច្ចចម្រុះ ចុះអនុវត្តសេចក្តីសម្រេចរបស់រដ្ឋបាលខេត្តស្តីពីការបិទខ្ទប់ផ្សារសាមគ្គីក្រុងក្រចេះ ជាបណ្តោះអាសន្ន បន្ទាប់ពីរកឃើញអ្នកវិជ្ជមានជំងឺកូវីដ១៩ ជាបន្តបន្ទាប់។ លោកអភិបាលក្រុង បានបញ្ជាក់ថា «កាលពីវេលាម៉ោង ១២យប់ថ្ងៃទី២៩ ខែមិថុនា អាជ្ញាធរក្រុង សហការជាមួយកម្លាំងនគរបាលខេត្ត អាវុធហត្ថខេត្ត បានចុះបិទខ្ទប់ទីតាំអផ្សារសាមគ្គីក្រុងក្រចេះ តាមសេចក្តីសម្រេចរបស់ រដ្ឋបាលខេត្តក្រចេះ»។ លោកបានបន្តថា ក្រោយពីបិទផ្សារសាមគ្គីក្រុងក្រចេះ ក្រុមការងារកំពុងតែស្រាវជ្រាវបន្ថែមទៀត រកអ្នកវិជ្ជមានកូវីដ១៩ ពីព្រោះមានច្រើនករណីកើតលើអាជីវករលក់ក្នុងផ្សារ។ លោកបានបញ្ជាក់ទៀតថា កាពីយប់មិញនេះ លោកបានដឹកនាំក្រុមកាងារ ចុះហ៊ុព័ទ្ធបិទខ្ទប់ទីតាំងផ្សារខាងលើ ដើម្បីស្រាវជ្រាវរកអ្នកពាក់ព័ន្ធបន្តទៀត ព្រោះពេលនេះអាជ្ញាធរនៅមិនទាន់គ្រប់គ្រងសភាពការណ៍បាន ទើបត្រូវបិទខ្ទប់។ បើមិនបិទខ្ទប់ទេពួកគាត់ នៅតែធ្វើចរាចរលក់ដូរក្នុងផ្សារ ដូចធម្មតា នោះនឹងធ្វើឱ្យមានការប៉ះពាល់គ្នាកាន់តែច្រើន រីករាលដាល់នៃជំងឺកូវវីដ១៩ កាន់តែខ្លាំងឡើង៕	2021-06-30T22:12:00+07:00	freshnewsasia.com	https://m.freshnewsasia.com/index.php/en/localnews/203620-2021-06-30-08-12-53.html
a73406b9-958b-4e42-b379-43a09ae537d2	បុគ្គលិក ២នាក់ ធ្វើការនៅស្ថានីយ៍ទូរទស្សន៍ ប៉ុស្តិ៍លេខ ៥ ឆ្លងជំងឺកូវីដ១៩	ដូច្នេះអ្នកដែលមានទំនាក់ទំនង ជាមួយពួកគាត់ទាំង ចាប់ពីថ្ងៃទី ១៨- ២៥ មិថុនា ត្រូវទៅធ្វើតេស្ត៕	2021-06-30T22:03:00+07:00	dap-news.com	https://dap-news.com/national/2021/06/30/161452/
b679bdea-411b-4c1a-b856-8f804213401f	ខេត្តបន្ទាយមានជ័យ បង្ហាញអត្តសញ្ញាណអ្នកកើតជំងឺកូវីដ ចំនួន៦៥នាក់បន្ថែមទៀត ខណៈជាសះស្បើយចំនួន៥៥នាក់	រដ្ឋបាលខេត្តបន្ទាយមានជ័យ នៅរសៀលថ្ងៃទី៣០ ខែមិថុនា ឆ្នាំ២០២១នេះ បានប្រកាសរកឃើញមនុស្សចំនួន៦៥នាក់បន្ថែមទៀត ឆ្លងជំងឺកូវីដ១៩ ដែលទើបរកឃើញថ្មី ខណៈជាសះស្បើយចំនួន៥៥នាក់។ តាមរយៈសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានរដ្ឋបាលខេត្តបន្ទាយមានជ័យ ក៏បានបង្ហាញពីអត្តសញ្ញាណ និងកន្លែងធ្វើការរបស់អ្នកកើតជំងឺកូវីដ១៩ ទាំង៦៥នាក់នោះផងដែរ៕	2021-06-30T21:52:00+07:00	freshnewsasia.com	https://m.freshnewsasia.com/index.php/en/localnews/203614-2021-06-30-07-52-26.html
5c3a7b49-4387-44e3-bf43-a738ce0a33b1	រដ្ឋមន្រ្តី ម៉ម ប៊ុនហេង ទទួលអំណោយជាថវិកាចំនួន ៤៥ម៉ឺនដុល្លារ ពីអ៊ីអនគ្រុបនៅកម្ពុជា ដើម្បីប្រើប្រាស់សម្រាប់ប្រយុទ្ធនឹងជំងឺកូវីដ១៩	រដ្ឋមន្រ្តីក្រសួង សុខាភិបាល លោកសាស្រ្តាចារ្យ ម៉ម ប៊ុនហេង បានទទួលអំណោយជាថវិកា ចំនួន ៥០ លានយ៉េន (៤៥ម៉ឺនដុល្លារ) ពីអ៊ីអនគ្រុបនៅកម្ពុជា ដើម្បីចូលរួមជាមួយ រដ្ឋាភិបាលកម្ពុជា ក៏ដូចជា ក្រសួងសុខាភិបាល ក្នុងការប្រយុទ្ធនឹងជំងឺកូវីដ១៩។ ពិធីប្រគល់ និងទទួលនេះ បានធ្វើឡើងនៅថ្ងៃទី៣០ ខែមិថុនា ឆ្នាំ២០២១នេះ នាទីស្ដីការក្រសួងសុខាភិបាល ដែលមានការ ចូលរួមដោយផ្ទាល់ ពីថ្នាក់ដឹកនាំនៃអ៊ីអនគ្រុបនៅកម្ពុជាទាំង ៤ក្រុមហ៊ុន មានដូចជា៖ ក្រុមហ៊ុន អ៊ីអន ម៉ល (ខេមបូឌា) ខូ អិលធីឌី, ក្រុមហ៊ុន អ៊ីអន (ខេមបូឌា) ខូ អិលធីឌី, ធនាគារឯកទេស អ៊ីអន (ខេមបូឌា) ភីអិលស៊ី និងក្រុមហ៊ុន អ៊ីអន ឌីឡៃថ៍ (វៀតណាម) ខមភេនី លីមីធីត។ ក្នុងឱកាសនោះ រដ្ឋមន្រ្តីក្រសួងសុខាភិបាល បាន គូសបញ្ជាក់ថា ទឹកចិត្ត សប្បុរសធម៌ដ៏ថ្លៃថ្លារបស់ អ៊ីអនគ្រុបនៅកម្ពុជា ត្រូវបានចងចាំទុកដោយរាជរដ្ឋាភិបាលកម្ពុជា និងមន្រ្តីសុខាភិបាល ព្រមទាំងអ្នករងគ្រោះដោយជំងឺកូវីដ១៩។ ជាមួយគ្នានេះ រដ្ឋមន្រ្តី ម៉ម ប៊ុនហេង បានថ្លែងអំណរគុណយ៉ាងជ្រាលជ្រៅចំពោះជំនួយមនុស្សធម៌ដ៏ថ្លៃថ្លារបស់អ៊ីអនគ្រុបនៅកម្ពុជាទាំង ៤ ក្រុមហ៊ុន ដែលនេះជាកាយវិការ នៃវប្បធម៌ចែករំលែកជាមួយរដ្ឋាភិបាល និងប្រជាជនកម្ពុជា ជាពិសេសក្នុងកាលៈទេសៈ បច្ចុប្បន្ន ដែលយើងបាននឹងកំពុងខិតខំប្រឹងប្រែងរួមគ្នា ដើម្បីជំរុញវិធានការពារ ទប់ស្កាត់ និងឆ្លើយតបការរាលដាលនៃជំងឺកូវីដ១៩ ឲ្យបានឆាប់រហ័ស៕	2021-06-30T21:32:00+07:00	freshnewsasia.com	https://m.freshnewsasia.com/index.php/en/localnews/203612-2021-06-30-07-32-26.html
73e0556c-a8aa-455e-a087-8e6433aaf142	ខេត្តត្បូងឃ្មុំ បង្ហាញអត្តសញ្ញាណមនុស្ស ៣៨នាក់ទៀត ឆ្លងជំងឺកូវីដ តាមរយៈការធ្វើតេស្ដរហ័ស	រដ្ឋបាលខេត្តត្បូងឃ្មុំ នៅថ្ងៃទី៣០ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់ពីការរកឃើញមនុស្សចំនួន ៣៨នាក់បន្ថែមទៀត ឆ្លងជំងឺកូវីដ១៩ តាមរយៈការធ្វើតេស្ដរហ័ស (Rapid Test) នៅថ្ងៃទី២៩ ខែមិថុនា ឆ្នាំ២០២១ ម្សិលមិញ។ នេះយោងតាមសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ រដ្ឋបាលខេត្តត្បូងឃ្មុំ ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត។ ក្នុងករណីចេញរោគសញ្ញាដូចជា ផ្ដាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលស្នាក់នៅ និងរាយការណ៍ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមទូរស័ព្ទលេខ 012 983 639 / 097 647 7737 / 012 968 432 / 097 979 9898៕	2021-06-30T20:27:00+07:00	freshnewsasia.com	https://m.freshnewsasia.com/index.php/en/localnews/203604-2021-06-30-06-27-59.html
6d286cd4-5e39-491f-a719-50d082b18695	ខេត្តកំពង់ឆ្នាំង ប្រកាសពីករណីស្លាប់២នាក់ ដោយសារជំងឺកូវីដ១៩	រដ្ឋបាលខេត្តកំពង់ឆ្នាំង បានចេញសេចក្ដីជូនដំណឹងស្ដីពីមរណភាពបុរសជនជាតិខ្មែរ ចំនួន០២នាក់ ដោយសារជំងឺកូវីដ១៩ នៅមន្ទីរពេទ្យខេត្តកំពង់ឆ្នាំង និងមណ្ឌលព្យាបាលវិទ្យាល័យ ហ៊ុន សែន កំពង់ត្រឡាច នៅថ្ងៃទី២៩ ខែមិថុនា ឆ្នាំ២០២១។ នេះបើតាមសេចក្តីជូនដំណឹងដែលបណ្តាញព័ត៌មាន Fresh News ទទួលបាននៅថ្ងៃទី៣០ ខែមិថុនា ឆ្នាំ២០២១នេះ។ រដ្ឋបាលខេត្តកំពង់ឆ្នាំង សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយគ្រួសារសព៕	2021-06-30T19:38:00+07:00	freshnewsasia.com	https://m.freshnewsasia.com/index.php/en/localnews/203593-2021-06-30-05-38-43.html
034e5d18-8cba-4a7d-8304-a8468ac598b7	រដ្ឋបាលខេត្តកំពង់ចាម ប្រកាសពីករណីស្លាប់មនុស្ស៣នាក់ ដោយសារជំងឺកូវីដ១៩	រដ្ឋបាលខេត្តកំពង់ចាម បានចេញសេចក្ដីប្រកាសព័ត៌មាន បញ្ជាក់ថាមនុស្សចំនួន ០៣នាក់ បានស្លាប់ដោយសារជំងឺកូវីដ១៩។ នេះបើតាមលិខិតដែលបណ្ដាញសារព័ត៌មាន Fresh News នាថ្ងៃទី៣០ ខែមិថុនា ឆ្នាំ២០២១នេះ។ អាជ្ញាធរខេត្តបានឱ្យដឹងថា មនុស្សទាំង៣នាក់ ដែលបានស្លាប់ដោយសារជំងឺកូវីដ១៩នេះ រួមមាននៅស្រុកព្រៃឈរ ចំនួន២នាក់ និងស្រុកបាធាយ ០១នាក់។ រដ្ឋបាលខេត្តកំពង់ចាម សូមចូលរួមចំណែកសោកស្តាយជាពន់ពេក និងសូមចូលរួមមរណទុក្ខយ៉ាងក្រៀមក្រំជាទីបំផុតជាមួយគ្រួសារសព៕	2021-06-30T19:34:00+07:00	freshnewsasia.com	https://m.freshnewsasia.com/index.php/en/localnews/203591-2021-06-30-05-34-46.html
a1c36fd2-5998-4d6c-bf10-eda7132aa21b	អយ្យអមសាលាដំបូងរាជធានីភ្នំពេញ ឧបត្ថម្ភសម្ភារប្រយុទ្ធប្រឆាំងជំងឺកូវីដ១៩ ដល់ពន្ធនាគារព្រៃស និងពន្ធនាគាររាជធានីភ្នំពេញ	អយ្យការអមសាលាដំបូងរាជធានីភ្នំពេញ នៅថ្ងៃទី៣០ ខែមិថុនា ឆ្នាំ២០២១នេះ បានឧបត្ថម្ភទឹកអាល់កុល និងម៉ាស់ដល់ពន្ធនាគារ ចំនួន៣ ដើម្បីប្រយុទ្ធប្រឆាំងជំងឺកូវីដ១៩។ សម្ភារដែលឧបត្ថម្ភជូនពន្ធនាគារនោះ សរុបអាល់កុល ចំនួន៤០កាន និងម៉ាស់ ចំនួន៨ម៉ឺនម៉ាស់។ ក្នុងនោះ មណ្ឌលអប់រំកែប្រែទី១ (ម១) ទទួលបាន ម៉ាស់ចំនួន៤០,០០០ម៉ាស់ និងអាល់កុល២០កាន ស្មើនឹង៦០០លីត្រ, មណ្ឌលអប់រំកែប្រែទី២ (ម២) ម៉ាស់២០,០០០ម៉ាស់ និងអាល់កុល១០កាន ស្មើនឹង៣០០លីត្រ និងពន្ធនាគាររាជធានីភ្នំពេញ (PJ) ម៉ាស់ចំនួន២០,០០០ម៉ាស់ និងអាល់កុល១០កាន ស្មើនឹង៣០០លីត្រ៕	2021-06-30T19:22:00+07:00	freshnewsasia.com	https://m.freshnewsasia.com/index.php/en/localnews/203590-2021-06-30-05-22-31.html
1cedee88-3291-4dd0-be49-2d2b5d8c2944	ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ ៥៩នាក់បន្ថែមទៀត ខណៈ៣១នាក់ជាសះស្បើយ	រដ្ឋបាលខេត្តកំពង់ចាម នៅព្រឹកថ្ងៃទី៣០ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន៥៩នាក់បន្ថែមទៀត ដែលក្នុងនោះសុទ្ធតែអ្នកពាក់ព័ន្ធជាមួយកម្មករ កម្មការិនីរោងចក្រ។ ខណៈចំនួន៣១នាក់បានជាសះស្បើយ។ អ្នកដែលទើបរកឃើញឆ្លងជំងឺកូវីដ១៩ ទាំង៥៩នាក់នេះ មាននៅក្រុងកំពង់ចាម ចំនួន៤នាក់, ស្រុកជើងព្រៃ ចំនួន២៣នាក់, ស្រុកព្រៃឈរ ចំនួន១២នាក់, ស្រុកកោះសូទិន ចំនួន១នាក់, ស្រុកកងមាស ចំនួន៣នាក់, ស្រុកបាធាយ ចំនួន៤នាក់, ស្រុកចំការលើ ចំនួន៤នាក់, ស្រុកស្រីសន្ធរ ចំនួន១នាក់, ស្រុកកំពង់សៀម ចំនួន២នាក់, មកពីខេត្តកំពង់ធំ ៤នាក់ និងត្បូងឃ្មុំ ចំនួន១នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕	2021-06-30T19:13:00+07:00	freshnewsasia.com	https://m.freshnewsasia.com/index.php/en/localnews/203589-2021-06-30-05-13-18.html
d87cfe24-58c7-4713-a463-f5554bc28d04	អាជ្ញាធរខេត្តត្បូងឃ្មុំ ជូនដំណឹងពីការចាក់វ៉ាក់សាំងការពារជំងឺកូវីដ១៩ ជូនពលរដ្ឋនៅក្រុងសួង	រដ្ឋបាលខេត្តត្បូងឃ្មុំ បានចេញសេចក្តីជូនដំណឹងពីការចាក់វ៉ាក់សាំងការពារជំងឺកូវីដ១៩ ជូនប្រជាពលរដ្ឋ ដែលរស់នៅក្នុងក្រុងសួង ដោយចាប់ផ្តើមចាក់ពីថ្ងៃទី៣០ ខែមិថុនា ឆ្នាំ២០២១នេះតទៅ។ នេះបើតាមសេចក្តីជូនដំណឹងដែលបណ្តាញព័ត៌មាន Fresh News ទទួលបាននៅថ្ងៃទី៣០ ខែមិថុនា ឆ្នាំ២០២១នេះ។ លោក ជាម ច័ន្ទសោភ័ណ អភិបាលខេត្តត្បូងឃ្មុំ ក៏បានដឹកនាំក្រុមការងារចុះពិនិត្យតាមគោលដៅនានា នៃការរៀបចំរបស់ក្រុមគ្រូពេទ្យក្នុងយុទ្ធនាការនេះ។ ក្នុងដំណើរចុះត្រួតពិនិត្យនាពេលនោះលោក ជាម ច័ន្ទសោភ័ណ បានលើកឡើងថា រាជរដ្ឋាភិបាលក្រោមការដឹកនាំប្រកបដោយភាពឈ្លាសវៃ និងគតិបណ្ឌិតរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានដាក់ចេញ «យុទ្ធនាការជាតិចាក់វ៉ាក់សាំង» សំដៅបង្កើតឱ្យមានភាពស៊ាំ ក្នុងសហគមន៍ទប់ទល់នឹងការឆ្លងរីករាលដាលនៃជំងឺកូវីដ-១៩ នៅក្នុងសហគមន៍។ ដើម្បីចូលរួមជាមួយរាជរដ្ឋាភិបាលកម្ពុជា ក្នុងការទប់ស្កាត់ការឆ្លងរីករាលដាលនៃជំងឺកូវីដ១៩ រដ្ឋបាលខេត្ត បានរៀបចំផែនការខេត្ត ចាក់វ៉ាក់សាំងការពារជំងឺកូវីដ-១៩ ជូនដល់បងប្អូនប្រជាពលរដ្ឋ ដែលបានចុះឈ្មោះស្ម័គ្រចិត្ត ចាក់វ៉ាក់សាំង ជាមួយអាជ្ញាធរភូមិ ឃុំ-សង្កាត់ និងក្រុង-ស្រុក នៅទូទាំងខេត្ត ពិសេសនៅតំបន់មានហានិភ័យ។ ដោយឡែកនៅថ្ងៃទី៣០ ខែមិថុនា ឆ្នាំ២០២១នេះ នឹងចាប់ផ្តើមយុទ្ធនាការចាក់វ៉ាក់សាំងការពារជំងឺកូវីដ-១៩ នៅក្រុងសួង នៃខេត្តត្បូងឃ្មុំ។ ដូច្នេះប្រជាពលរដ្ឋដែលមានអាយុចាប់ពី ១៨ឆ្នាំឡើងទៅ ដែលបានចុះឈ្មោះស្ម័គ្រចិត្តចាក់វ៉ាក់សាំងការពារជំងឺកូវីដ-១៩ ជាមួយអាជ្ញាធរឃុំ-សង្កាត់, កម្មករកម្មការិនី តាមរោងចក្រ សហគ្រាស និងបងប្អូនដែលរស់នៅតាម បណ្តាក្រុង-ស្រុកខាងលើ សូមអញ្ជើញទៅទទួលការចាក់វ៉ាក់សាំងដោយឥតគិតថ្លៃ នៅតាមទីតាំងចាក់វ៉ាក់សាំង ដែលរដ្ឋបាលខេត្តបានរៀបចំ ចាប់ពីថ្ងៃទី៣០ ខែមិថុនា ឆ្នាំ២០២១នេះតទៅ ដោយពេលព្រឹកចាប់ម៉ោង ០៨:០០នាទី ដល់ម៉ោង ១១.០០នាទី និងពេលរសៀល ចាប់ពីម៉ោង ១៣:០០នាទី ដល់ម៉ោង ១៦:០០នាទី។ ទី១៖ មន្ទីរពេទ្យបង្អែកព្រះនរោត្តមសីហនុ ត្បូងឃ្មុំ ទី២៖ មណ្ឌលសុខភាពសួង ទី៣៖ មណ្ឌលសុខភាពវិហារលួង ទី៤៖ ទីធ្លាវត្តពណ្ណារាយ និងទី៥៖ ទីធ្លាវត្តវិហារខ្ពស់។ សូមបញ្ជាក់ សូមកុំភ្លេចភ្ជាប់មកជាមួយនូវអត្តសញ្ញាណប័ណ្ណសញ្ជាតិខ្មែរ ឬលិខិតឆ្លងដែន ឬសៀវភៅគ្រួសារ៕	2021-06-30T18:51:00+07:00	freshnewsasia.com	https://m.freshnewsasia.com/index.php/en/localnews/203587-2021-06-30-04-51-41.html
d3b57afc-f838-40fe-a874-3f828e329796	TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ២៧នាក់បន្ថែមទៀត ដោយសារជំងឺកូវីដ១៩	ក្រសួងសុខាភិបាល នៅព្រឹកថ្ងៃទី៣០ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស២៧នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមព្រឹកថ្ងៃទី៣០ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៥០,៣៨៥នាក់ ក្នុងនោះអ្នកជាសះស្បើយសរុបចំនួន ៤៤,១៤៣នាក់ និងស្លាប់សរុបចំនួន ៦០២នាក់៕	2021-06-30T18:49:00+07:00	freshnewsasia.com	https://m.freshnewsasia.com/index.php/en/localnews/203585-2021-06-30-04-49-53.html
bc96a205-959a-4a7f-97b3-8d926ca9c28d	រាជរដ្ឋាភិបាលកម្ពុជា ចេញសេចក្តីណែនាំពីវិធានការបន្ថែម លើការគ្រប់គ្រងផលប៉ះពាល់វិស័យសំខាន់ៗនៃសេដ្ឋកិច្ច នៅក្នុងបរិការណ៍នៃវិបត្តិ, ការស្តារ និងជំរុញកំណើនសេដ្ឋកិច្ច ក្នុងអំឡុង និងក្រោយពីវិបត្តិនៃជំងឺកូវីដ១៩ (ជុំទី៩)	រាជរដ្ឋាភិបាលកម្ពុជា បានចេញសេចក្តីណែនាំ អំពីវិធានការបន្ថែម ដើម្បីបន្តគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ច នៅក្នុងបរិការណ៍នៃវិបត្តិ, ការស្តារ និងជំរុញកំណើនសេដ្ឋកិច្ចកម្ពុជា ក្នុងអំឡុង និងក្រោយពីវិបត្តិនៃជំងឺកូវីដ១៩ (ជុំទី៩)។ នេះបើតាមសេចក្តីណែនាំ ដែលបណ្តញព័ត៌មាន Fresh News ទទួលបាននៅព្រឹកថ្ងៃទី៣០ ខែមិថុនានេះ។	2021-06-30T18:22:00+07:00	freshnewsasia.com	https://m.freshnewsasia.com/index.php/en/localnews/203581-2021-06-30-04-22-45.html
bd3b9b8f-bdd4-4d72-8e1f-850a87d68066	ក្រោយការប្រឹងប្រែងអស់ជាង៧០ឆ្នាំ ចិនត្រូវបាន WHO ទទួលស្គាល់ថា «គ្មានជំងឺគ្រុនចាញ់ទៀតឡើយ»	អង្គការសុខភាពពិភពលោក (WHO) នៅថ្ងៃពុធនេះបានប្រកាសទទួលស្គាល់ថា ចិនគឺជាប្រទេសមួយដែលលែងមានជំងឺគ្រុនចាញ់ បន្ទាប់ពីកិច្ចខិតខំប្រឹងប្រែងលុបបំបាត់ជំងឺ ដែលបង្កឡើងដោយមូសដែកគោលមួយនេះ អស់រយៈពេលជាង ៧០ឆ្នាំ។ នេះបើតាមការចេញផ្សាយ ដោយទីភ្នាក់ងារព័ត៌មាន Reuters នៅព្រឹកថ្ងៃពុធ ទី៣០ ខែមិថុនា ឆ្នាំ២០២១។ ប្រទេសចិនបានរាយការណ៍ពីការឆ្លងជំងឺគ្រុនចាញ់ ៣០លានករណីក្នុងមួយឆ្នាំនៅអំឡុងទសវត្សរ៍ ១៩៤០។ ប៉ុន្តែក្នុងរយៈពេល ០៤ឆ្នាំចុងក្រោយនេះ ចិនមិនបានរាយការណ៍ពីករណីឆ្លងជំងឺគ្រុនចាញ់នោះទេ។ នៅក្នុងសេចក្ដីថ្លែងការណ៍របស់ខ្លួន អគ្គនាយក WHO លោក ថេដ្រូស អាដាណម (Tedros Adhanom Ghebreyesus) បានគូសបញ្ជាក់ដូច្នេះថា ។ គួរបញ្ជាក់ថា តាមរយៈការប្រកាសទទួលស្គាល់ខាងលើ ចិនបានក្លាយជាដែនដីទី ៤០ ដែលត្រូវបានបញ្ជាក់ថា គ្មានជំងឺគ្រុនចាញ់ដោយអង្គការ WHO បន្ទាប់ពី អែលសាវ៉ាឌ័រ អាល់ហ្សេរី អាហ្សង់ទីន ប៉ារ៉ាហ្គាយ និងអ៊ូបេគីស្ថានជាដើម ដែលត្រូវបានចាត់ទុកជាប្រទេសគ្មានជំងឺគ្រុនចាញ់ នាប៉ុន្មានឆ្នាំមកនេះ៕	2021-06-30T18:18:00+07:00	freshnewsasia.com	https://m.freshnewsasia.com/index.php/en/internationalnews/203579-2021-06-30-04-18-46.html
f3f23653-a1dd-4294-9446-e652c0985b27	ឱសថស្ថាន៨៦ នៅភ្នំពេញ ត្រូវបានមន្រ្តីជំនាញ ចុះរកមើលការលក់ ឧបករណ៍ ធ្វើតេស្តរកអង់ទីគ័រ ការពារជំងឺកូវីដ១៩	ភ្នំពេញ ៖ មន្រ្តីជំនាញសាខាការពារអ្នកប្រើប្រាស់កិច្ចការប្រកួតប្រជែង និងបង្ក្រាបការក្លែងបន្លំ (ក.ប.ប.) រាជធានីភំ្នពេញ សហការជាមួយមន្ទីរសុខាភិបាល រដ្ឋបាលរាជធានី និងមន្រ្តីមន្ទីរពាណិជ្ជកម្មរាជធានីភំ្នពេញ ចុះផ្សព្វផ្សាយ និងត្រួតពិនិត្យ ការដាក់លក់ឧបករណ៍សំរាប់ធ្វើតេស្តរកអង់ទីគ័រការពារជំងឺកូវីដ១៩នៅឱសថស្ថានចំនួន៨៦ទីតាំង ស្ថិតនៅម្តុំផ្សារអូឡាំពិក និងផ្សារតាប៉ាង ក្នុងខណ្ឌ៣ កាលពីថ្ងៃ២៩ មិថុនា ។ នេះបើយោងតាមការចេញផ្សាយរបស់អគ្គនាយកដ្ឋានការពារអ្នកប្រើប្រាស់កិច្ចការប្រកួតប្រជែង និងបង្ក្រាបការក្លែងបន្លំ។ ខណ្ឌ៣នោះរួមមាន ៖ បឹងកេងកង ៧មករា និងខណ្ឌដូនពេញ ។ ជាលទ្ធផល ឱសថស្ថានទាំងអស់នោះពុំមានដាក់លក់ និងពុំដែលធ្លាប់មានលក់ឧបករណ៍តេស្តរកអង់ទីគ័រការពារជំងឺកូវីដ១៩ឡើយ ។ ជាមួយគ្នានេះ ក្រុមមន្រ្តីជំនាញក៏បានណែនាំឱសថស្ថានទាំង៨៦ទីតាំង មិនឲ្យដាក់លក់ បើមិនមានការអនុញ្ញាត និងទទួលស្គាល់ពីក្រសួងសុខាភិបាល ។ ថ្មីៗនេះ ក្រសួងសុខាភិបាលបានចេញសេចក្តីប្រកាស មិនអនុញ្ញាតឲ្យប្រើប្រាស និងដាក់លក់ឧបករណ៍សំរាប់ធ្វើតេស្តរកអង់ទីគ័រការពារជំងឺកូវីដ១៩លើទីផ្សារទេ។ សូមបញ្ជាក់ថា មុនក្រសួងប្រកាសនេះ នៅលើបណ្តាញសង្គមហ្វេសប៊ុកមានការផ្សព្វផ្សាយលក់ឧបរកណ៍តេស្តរកអង់ទីគ័រការពារជំងឺកូវីដ១៩៕	2021-06-30T17:39:00+07:00	dap-news.com	https://dap-news.com/national/2021/06/30/161344/
49e26b7e-7f56-4bab-9113-06db10de1189	BREAKING: សហរដ្ឋអាមេរិក៖ មនុស្សជាង ១១,០០០នាក់ឆ្លងកូវីដ-១៩ និងអ្នកជំងឺ ២៩៤នាក់ស្លាប់ នៅក្នុងពេល១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១១,៤២៧នាក់ទៀតបានឆ្លងជំងឺ COVID-19 ខណៈអ្នកជំងឺ ២៩៤នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី៣០ ខែមិថុនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៤,៥២៧,៤៩៣ករណី ក្នុងនោះមានអ្នកស្លាប់សរុបចំនួន ៦១៩,៩៨០នាក់ និងជាសះស្បើយឡើងសរុបជាង ២៩លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ តាមការពិសោធន៍មួយកាលពីពេលថ្មីៗនេះបានបង្ហាញថា វ៉ាក់សាំងអាមេរិក Moderna នៅតែអាចជំរុញប្រព័ន្ធភាពសុំារបស់មនុស្ស ឲ្យទប់ទល់នឹងវីរុសបម្លែងខ្លួនថ្មីៗទាំងអស់ គ្រាន់តែប្រសិទ្ធភាពក្នុងការទប់ទល់វីរុស COVID-19 ទម្រង់ដើម គឺជាមានខ្លាំងក្លាជាងគេ។ ការពិសោធន៍នេះត្រូវបានធ្វើឡើង តាមរយៈការយកសំណាកឈាមពីអ្នកស្ម័គ្រចិត្តចូលរួមធ្វើតេស្តចំនួន ០៨នាក់ (បន្ទាប់ពីពួកបានចាក់វ៉ាក់សាំង mRNA-1273 របស់ Moderna រួចពីរដូស) មករក្សាទុកនៅក្នុងពេល ១សប្តាហ៍។ គួរបញ្ជាក់ថា គិតត្រឹមថ្ងៃទី២៩ ខែមិថុនា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ៣២៤លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៧៩.៦១លាននាក់ (៥៤.៧%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និងជាង ១៥៣.៧៧លាននាក់ (៤៦.៨% នៃចំនួនប្រជាជនសរុប) បានទទួលការចាក់គ្រប់ដូស៕	2021-06-30T17:37:00+07:00	freshnewsasia.com	https://m.freshnewsasia.com/index.php/en/internationalnews/203574-2021-06-30-03-37-17.html
abba9ad7-89bb-4945-8949-5286b9081306	ដំណឹងនេះសំខាន់ណាស់ ! នេះជាខណ្ឌ ដែលមានអ្នកឆ្លងកូវីដច្រើន	នៅមុននេះបន្តិច អនុគណៈកម្មការស្រាវជ្រាវជំងឺកូវីដ១៩ បានជូនដំណឹងដល់ បងប្អូនប្រជាពលរដ្ឋ រាជធានីភ្នំពេញ ដែលរស់នៅក្នុង សង្កាត់/ខណ្ឌខាងក្រោមនេះ សូមប្រុងប្រយ័ត្ន កុំធ្វេសប្រហែស និងពាក់ម៉ាស រក្សាគម្លាត និងឧស្សាហ៍លាងដៃឲ្យបានខ្ជាប់ខ្ជួន។ ខណ្ឌមានជ័យ (ស្ទឹងមានជ័យ៣, ស្ទឹងមានជ័យ១, ស្ទឹងមានជ័យ២, បឹងទំពុន២, បឹងទំពុន១)។ ខណ្ឌ ពោធិ៍សែនជ័យ (ចោមចៅ២, កាកាប១, ចោមចៅ១, ចោមចៅ៣, កាកាប២)។ ខណ្ឌកំបូល (កំបូល, កន្ទោក, ភ្លើងឆេះរទេះ) ។ ខណ្ឌសែនសុខ (អូរបែកក្អម, ទឹកថ្លា, គោកឃ្លាង, ក្រាំងធ្នង់) ។ ខណ្ឌឫស្សីកែវ (ទួលសង្កែ១, ឫស្សីកែវ, ទួលសង្កែ២, គីឡូម៉ែត្រលេខ៦, ច្រាំងចំរេះ ១) ។ ខណ្ឌច្បារអំពៅ (ព្រែកប្រា, និរោធ, ច្បារអំពៅ ១)។ ខណ្ឌជ្រោយចង្វារ (បាក់ខែង, ព្រែកលៀប, ជ្រោយចង្វារ, ព្រែកតាសេក) ។ ខណ្ឌដង្កោ (ព្រៃស, ដង្កោ, ពងទឹក)។ ខណ្ឌបឹងកេងកង (បឹងកេងកង ១, បឹងកេងកង ៣, ទួលស្វាយព្រៃ ១, ទំនប់ទឹក, បឹងកេងកង ២) ។ ខណ្ឌចំការមន (ផ្សារដើមថ្កូវ, ទន្លេបាសាក់, បឹងត្របែក, ទួលទំពូង ១) ។ ខណ្ឌទួលគោក (បឹងកក់ ២, បឹងសាឡាង, ផ្សារដើមគរ) ។ សូមបងប្អូន យកចិត្តទុកដាក់ តាមដានសុខភាពរបស់ខ្លួន ប្រសិនបើ មានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមប្រញាប់ទៅធ្វើតេស្ដ។ សូមបញ្ជាក់ថា នៅថ្ងៃទី៣០ ខែមិថុនា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ១១៣០នាក់ ខណៈអ្នកជំងឺ៦៧០នាក់ជាសះស្បើយ។ បើគិតត្រឹមព្រឹកថ្ងៃទី៣០ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៥០ ៣៨៥នាក់ ក្នុងនោះអ្នកជាសះស្បើយសរុបចំនួន ៤៤ ១៤៣នាក់ និងស្លាប់សរុបចំនួន ៦០២នាក់៕	2021-06-30T16:59:37+07:00	kbnnews.com	https://kbn.news/archives/228337
d9b54a21-8e38-4dbb-95e1-9da623e8fd7a	១១ខណ្ឌ ក្នុងរាជធានីភ្នំពេញ ផ្ទុះការរកឃើញអ្នកឆ្លងកូវីដ១៩ច្រើនលើសគេ!	នារសៀលថ្ងៃទី ៣០ ខែមិថុនា ឆ្នាំំ២០២១ នេះអនុគណៈកម្មការស្រាវជ្រាវជំងឺកូវីដ១៩បានចេញសេចក្ដីប្រកាសថា សូមឲ្យបងប្អូនប្រជាពលរដ្ឋ រាជធានីភ្នំពេញ ដែលរស់នៅក្នុង សង្កាត់/ខណ្ឌ ខាងក្រោមនេះ សូមប្រុងប្រយ័ត្ន, សូមកុំធ្វេសប្រហែស និងសូមពាក់ម៉ាស រក្សាគម្លាត និងឧស្សាហ៍លាងដៃឲ្យបានខ្ជាប់ខ្ជួន ១០០%។ ១. ខណ្ឌ មានជ័យ (ស្ទឹងមានជ័យ៣, ស្ទឹងមានជ័យ១, ស្ទឹងមានជ័យ២, បឹងទំពុន២, បឹងទំពុន១) ២. ខណ្ឌ ពោធិ៍សែនជ័យ (ចោមចៅ២, កាកាប១, ចោមចៅ១, ចោមចៅ៣, កាកាប២) ៣. ខណ្ឌ កំបូល (កំបូល, កន្ទោក, ភ្លើងឆេះរទេះ) ៤. ខណ្ឌ សែនសុខ (អូរបែកក្អម, ទឹកថ្លា, គោកឃ្លាង, ក្រាំងធ្នង់) ៥. ខណ្ឌ ឫស្សីកែវ (ទួលសង្កែ១, ឫស្សីកែវ, ទួលសង្កែ២, គីឡូម៉ែត្រលេខ៦, ច្រាំងចំរេះ ១) ៦. ខណ្ឌ ច្បារអំពៅ (ព្រែកប្រា, និរោធ, ច្បារអំពៅ ១) ៧. ខណ្ឌ ជ្រោយចង្វារ (បាក់ខែង, ព្រែកលៀប, ជ្រោយចង្វារ, ព្រែកតាសេក) ៨. ខណ្ឌ ដង្កោ (ព្រៃស, ដង្កោ, ពងទឹក) ៩. ខណ្ឌ បឹងកេងកង (បឹងកេងកង ១, បឹងកេងកង ៣, ទួលស្វាយព្រៃ ១, ទំនប់ទឹក, បឹងកេងកង ២) ១០. ខណ្ឌ ចំការមន (ផ្សារដើមថ្កូវ, ទន្លេបាសាក់, បឹងត្របែក, ទួលទំពូង ១) ១១. ខណ្ឌ ទួលគោក (បឹងកក់ ២, បឹងសាឡាង, ផ្សារដើមគរ)។ អាជ្ញាធរក៏បានអំពាវនាវសូមបងប្អូន យកចិត្តទុកដាក់ តាមដានសុខភាពរបស់ខ្លួន ប្រសិនបើ មានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមប្រញាប់ទៅធ្វើតេស្ដ៕	2021-06-30T16:54:54+07:00	kbnnews.com	https://kbn.news/archives/228303
514f3fd9-57bb-4376-bc77-198768e02411	ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តយុទ្ធនាកាចុះរចាក់វ៉ាក់សាំងការពារជំងឺកូវីដ១៩ ជូនប្រជាពលរដ្ឋក្នុងរាជធានីភ្នំពេញ និងខេត្តកណ្តាល	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តយុទ្ធនាការចាក់វ៉ាក់សាំងរបស់ខ្លួន ជូនដល់ប្រជាពលរដ្ឋ នៅតាមមូលដ្ឋានក្នុងរាជធានីភ្នំពេញ និងខេត្តកណ្តាល តាមការឧទ្ទេសនាមរបស់គណៈកម្មការចំពោះកិច្ចចាក់វ៉ាក់សាំងកូវីដ-១៩ ក្នុងក្របខណ្ឌទូទាំងប្រទេស ខណៈក្នុងខណ្ឌ៧មករា បានបិទបញ្ចប់នូវដូសទី២ ទាំង០៣ មណ្ឌល ដោយមានវត្តមានរបស់បងប្អូនប្រជាពលរដ្ឋ មកទទួលវ៉ាក់សាំងជាច្រើននាក់។ ដោយឡែកនាថ្ងៃទី២៨ ខែមិថុនា ឆ្នាំ២០២១ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ប្រមាណជាង ២០០ នាក់ ចែកជា០៣ក្រុម បានបន្តយុទ្ធនាការចាក់វ៉ាក់សាំង ជូនប្រជាពលរដ្ឋក្នុងស្រុក និងខណ្ឌចំនួន២ នៅរាជធានីភ្នំពេញ និងខេត្តកណ្តាល ដែលក្រោមការដឹកនាំ និងចង្អុលបង្ហាញពីលោក ហ៊ុន ម៉ានី ផ្ទាល់ ជាមួយគ្នានេះផងដែរលោក លេង ផាលី ដែលជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី។ ប្រធានក្រុមសម្របសម្រួលមានចំនួន ១៨ នាក់ បានដឹកនាំជំនួយការសម្របសម្រួលចំនួន ៥៣ នាក់ បានចុះសម្របសម្រួលការងារនៅតាមមណ្ឌលចំនួន០៩ នៃស្រុក និងខណ្ឌទាំង០២ ក្នុងរាជធានីភ្នំពេញ និងខេត្តកណ្តាល។ កម្លាំងក្រុមគ្រូពេទ្យស្ម័គ្រចិត្តលោក ហ៊ុន ម៉ានី ចំនួន០៧ ក្រុម ស្មើនឹង ៧០ នាក់ បានបំពេញបេសកកម្មចាក់វ៉ាក់សាំងដូសទី២ នៅមណ្ឌលទាំង០៤ នៃខណ្ឌព្រែកព្នៅដោយបានយ៉ាងរលូន។ ថ្ងៃដំបូង នៃដូសទី២ នៅស្រុកអង្គស្នួលកម្លាំងក្រុមគ្រូពេទ្យស្ម័គ្រចិត្តលោក ហ៊ុន ម៉ានី ចំនួន១០០ នាក់ បានបំពេញបេសកកម្មចាក់វ៉ាក់សាំងដូសទី២ ជូនប្រជាពលរដ្ឋនៅមណ្ឌលទាំង៥ នៃស្រុកអង្គស្នួល ខេត្តកណ្តាល ដោយបានយ៉ាងរលូន។ ដំណើរការយ៉ាងរលូនក្នុងយុទ្ធនាការចាក់វ៉ាក់សាំងជូនប្រជាពលរដ្ឋ ទាំង០២ រាជធានី-ខេត្ត នេះគឺមានការសហការយ៉ាងល្អប្រសើរជាមួយអាជ្ញាធរមូលដ្ឋាន និងស្ថាប័នពាក់ព័ន្ធ ខណ្ឌ និងស្រុកទាំង០២ ពិសេសមានការចូលរួមយ៉ាងផុសផុល និងការស្រលាញ់រាប់អានយ៉ាងកក់ក្តៅ ពីសំណាក់បងប្អូនប្រជាពលរដ្ឋគួរជាទីរីករាយ និងជាទីមោទនៈសម្រាប់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ផងដែរ។ ជាមួយគ្នានោះដែរ លោក លេង ផាលី ប្រធានប្រតិបត្តិក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក៏បានអំពាវនាវដល់ប្រជាពលរដ្ឋទាំងអស់ នៅទូទាំងប្រទេស ត្រូវតែមានការប្រុងប្រយ័ត្នឲ្យបានខ្ពស់បំផុតពីជំងឺកូវីដ-១៩ ទោះបីជាខ្លួនបានចាក់វ៉ាក់សាំងរួចហើយក្តី ក៏ជំងឺប្រភេទនេះនៅតែតាមលងបន្លាចអារម្មណ៍ ប្រជាពលរដ្ឋជារៀងរាល់ថ្ងៃផងដែរ។ លោកក៏បានអំពាវនាវបន្ថែមទៀត ចំពោះប្រជាពលរដ្ឋរូបណាដែលមិនទាន់បានចាក់វ៉ាក់សាំង ត្រូវប្រញាប់រុះរាន់មកចាក់ឲ្យបានគ្រប់ៗគ្នា ដើម្បីចៀសផុតពីជំងឺដ៏កាចសាហាវនេះ ក៏ព្រោះតែករណីស្លាប់នៅតែបន្តបន្ទាប់សម្រាប់់ប្រទេសកម្ពុជា ជារៀងរាល់ថ្ងៃ ក៏ដូចជានៅលើសកលលោកយើងផងដែរ។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបញ្ចប់យុទ្ធនាការរបស់ខ្លួនក្នុងការចាក់វ៉ាក់សាំងជូនប្រជាពលរដ្ឋក្នុងខេត្តព្រះសីហនុ ខេត្តពោធិ៍សាត់ និងខេត្តកុះកុង រួចមកហើយ នាពេលបច្ចុប្បន្នកំពុងបន្តយុទ្ធនាការរបស់ខ្លួនក្នុងរាជធានីភ្នំពេញ និងខេត្តកណ្តាល ជាក់ស្តែងគឺក្នុងខណ្ឌព្រែកព្នៅ និងស្រុកអង្គស្នួលនេះតែម្តង។ ប្រជាពលរដ្ឋនៅតាមបណ្តារាជធានី-ខេត្ត មានការពេញចិត្តជាខ្លាំង ដោយមានវត្តមានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ទៅចាក់វ៉ាក់សាំងជូនដល់ពួកគាត់ និងជាពិសេសប្រជាពលរដ្ឋបានចាក់វ៉ាក់សាំងជំងឺកូវីដ-១៩ ស្របតាមយុទ្ធសាស្ត្រផ្ការីករបស់រាជរដ្ឋាភិបាលកម្ពុជា គឺចាក់ស្រោចវ៉ាក់សាំងពីខាងក្នុងចេញក្រៅ។ សូមជម្រាបថា គិតត្រឹមព្រឹកថ្ងៃទី២៩ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ-១៩ សរុបចំនួន ៤៩,២៥៥ នាក់ ក្នុងនោះអ្នកជាសះស្បើយសរុបចំនួន ៤៣,៤៧៣នាក់ និងស្លាប់សរុបចំនួន ៥៧៥ នាក់។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក៏បានថ្លែងសារអំណរគុណយ៉ាងជ្រាលជ្រៅជាទីបំផុត ជូនចំពោះសម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ដែលបានខិតខំខ្នះខ្នែងស្វែងរកវ៉ាក់សាំងចាក់ជូនប្រជាពលរដ្ឋ ដោយមិនអាចកាត់ថ្លៃបានឡើយ។ គួររំលឹកផងដែរថា ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី មានការទទួលស្គាល់ កោតសរសើរ និងការពេញចិត្តជាច្រើនពីណាក់ថ្នាក់ដឹកនាំ និងបងប្អូនប្រជាពលរដ្ឋនៅទូទាំងព្រះរាជាណាចក្រកម្ពុជា ជាពិសេសនៅក្នុងយុទ្ធនាការចុះចាក់វ៉ាក់កូវីដ១៩ ជូនប្រជាពលរដ្ឋនេះតែម្តង ហើយក៏មានការសំណូមពរពីសំណាក់បងប្អូនប្រជាពលជាហូរហែរមកកាន់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ជាបន្តបន្ទាប់ទៀតផងដែរ៕	2021-06-30T16:47:00+07:00	freshnewsasia.com	https://m.freshnewsasia.com/index.php/en/localnews/203583-2021-06-30-04-47-13.html
b179ab29-082b-4779-ae6e-12c048c8d75c	ជំងឺឈាមកកស្រួចស្រាវចន្លោះស្រោមខួរ	ជំងឺឈាមកកស្រួចស្រាវចន្លោះស្រោមខួរ ខួរក្បាល(Acute Subdural Hematoma) គឺជាការកកឈាមក្រោយពីការប៉ះទង្គិចរហូតដល់រយៈពេលមួយអាទិត្យ ហើយក៏ជាប្រភេទជំងឺធ្ងន់ធ្ងរជាងគេក្នុងចំណោមជំងឺឈាមកកចន្លោះស្រោមខួរទាំងអស់(subdural hematoma)។ ជាទូទៅវាកើតឡើងបន្ទាប់ពីរងរបួសក្បាលធ្ងន់ធ្ងរ ដោយសារគ្រោះថ្នាក់ចរាចរណ៍ ដែលអ្នកបើកបរភាគច្រើន បើកបរក្នុងសភាពស្រវឹងជោគជាំ មិនមានមួកសុវត្ថិភាព ការបើកបរលើសល្បឿនកំណត់ ការធ្លាក់ពីលើទីខ្ពស់ និងការរអិលដួលបោកក្បាលជាដើម។ល។ ជំងឺនេះ ទាមទារឲ្យអ្នកជំងឺចូលសម្រាកក្នុងមន្ទីរពេទ្យជាបន្ទាន់ ហើយមួយភាគធំនៃអ្នកជំងឺអាចឈានទៅដល់ការវះកាត់យកឈាមកកចេញ។ ការប៉ះទង្គិចក្បាលធ្ងន់ធ្ងរ ធ្វើឲ្យខួរក្បាលរបស់មនុស្សខូចដោយសារមូលហេតុចំនួន៣៖ – បណ្ដាលមកពីការបែកសរសៃវែន ដែលជាសរសៃនាំឈាមចេញពីខួរក្បាលទៅបេះដូង និងសួត – បណ្ដាលមកពីការបែកសរសៃអាកទែ ដែលជាអ្នកនាំឈាមពីបេះដូងទៅកាន់ខួរក្បាល – ការខូចខាតដល់ជាលិកាខួរក្បាល ដែលបណ្ដាលឲ្យមានការហូរឈាមក្នុងខួរក្បាល ទន្ទឹមគ្នានេះដែរ ការសង្កត់របស់ដុំឈាមទៅលើខួរក្បាលបានបន្ថយ និងបង្អាក់នូវលំហូររបស់សរសៃឈាមខួរក្បាល ហើយជាលទ្ធផលវានឹងធ្វើឲ្យមានការហើម និងខូចខាតយ៉ាងខ្លាំងដល់ខួរក្បាល ដែលជាមជ្ឈមណ្ឌលបញ្ជាវិញ្ញាណទាំងប្រាំរបស់យើង។ ក) ការប៉ះពាល់៖ ជំងឺឈាមកកស្រួចស្រាវចន្លោះស្រោមខួរ ASH មានហានិភ័យខ្ពស់រហូតអាចបណ្តាលឲ្យអ្នកជំងឺបាត់បងជីវិតបាន។ អាយុគឺជាកត្តាសំខាន់ដែលប៉ះពាល់ដល់ការវិវត្តន៍របស់អ្នកជំងឺ៖ – អាយុក្រោម ៤០ឆ្នាំមានហានិភ័យ ២០% នៃការស្លាប់ – អាយុចាប់ពី ៣០ឆ្នាំទៅ ៤០ឆ្នាំមានហានិភ័យ ៦៥% នៃការស្លាប់ – ចាប់ពី ៨០ឆ្នាំឡើងទៅមានហានិភ័យនៃការស្លាប់ ៨៨% ការជាសះស្បើយពីជំងឺនេះត្រូវអាស្រ័យលើកត្តាជាច្រើន ក្នុងនោះមានដូចជាដុំឈាមតូចឬធំ ការមកដល់មន្ទីរពេទ្យលឿនឬក៏យឺត។ ជួនកាលអ្នកជំងឺត្រូវញាំញីដោយស្លាកស្នាមរបួសដែលជាសំណល់របស់ជំងឺនេះទាំងផ្លូវកាយ និងផ្លូវចិត្តជារៀងរហូតក៏មានដែរ។ ខ) រោគសញ្ញា៖ រោគសញ្ញានៃជំងឺឈាមកកស្រួចស្រាវនៅក្នុងស្រទាប់ខួរក្បាល ASH អាចកើតឡើងយ៉ាងឆាប់រហ័សបន្ទាប់ពីការប៉ះទង្គិចក្បាល មានដូចជា៖ – ការឈឺក្បាលខ្លាំង ឬតិច – ការក្អួតចង្អោរ ឬមានអារម្មណ៍មិនស្រណុក – ការវង្វេង – ការផ្លាស់ប្ដូរបុគ្គលិកលក្ខណៈ ឬផ្លាស់ប្តូរអារម្មណ៍ភ្លាមៗ – ទន់ត្របកភ្នែក ងងុយជាប់រហូត – ពិបាកនិយាយ ឬនិយាយមិនចេញ – ការមើលឃើញព្រិលៗ ឬបែករូបភាពជាពីរ – ទន់ ឬពិការមួយចំហៀងខ្លួន – ការបាត់បង់ស្មារតី ឬសន្លប់ គ) ការព្យាបាល៖ ការព្យាបាលអាស្រ័យទៅលើដុំកំណកឈាម ឈាមដែលមានទំហំតូច ភាគច្រើនអាចព្យាបាលដោយថ្នាំ និងការតាមដាន។ រីឯដុំឈាមដែលមានទំហំចាប់ពី១០មីលីម៉ែត្រ ឬធំជាងនេះ នឹងត្រូវធ្វើការវះកាត់យកចេញដោយក្រុមវេជ្ជបណ្ឌិតជំនាញ និងមានការតាមដានយ៉ាងយកចិត្តទុកដាក់បំផុត។ ចំណែកឯការជាសះស្បើយពីជំងឺមិនដូចគ្នាទាំងអស់នោះទេ ពេលខ្លះអ្នកជំងឺត្រូវចំណាយពេលមួយឆ្នាំ ឬច្រើនជាងនេះ ដើម្បីស្ដារលទ្ធភាពពលកម្មឲ្យបានជាសះស្បើយមកវិញជាមួយក្រុមគ្រូពេទ្យព្យាបាលដោយចលនា(physiotherapists) ក្រុមគ្រូពេទ្យព្យាបាលសំឡេង (speech therapists)ផងដែរ។ ចូរចាំថាអ្នកជំងឺអាចនឹងផ្លាស់ប្ដូរជារៀងរហូតនូវសភាពផ្លូវកាយ ផ្លូវចិត្ត និងការចងចាំរបស់គាត់។ “ប្រសិនបើលោកអ្នកបន្ទាប់ពីមានការប៉ះទង្គិចក្បាល ហើយមានរោគសញ្ញារឬអាការៈដូចដែលបានរៀបរាប់ខាងលើ សូមមកកាន់មន្ទីរពេទ្យកាល់ម៉ែតជាបន្ទាន់ ដើម្បីស្វែងរកជំងឺឈាមកកក្នុងខួរក្បាលឬស្រទាប់ខួរក្បាល និងធ្វើការព្យាបាលឲ្យបានទាន់ពេល”៕	2021-06-30T16:16:00+07:00	kampucheathmey.com	https://www.kampucheathmey.com/health/151593
d0b19e57-0cb4-4082-a952-dbc814ffff2c	ភ្ញាក់ផ្អើល ! ចៅសង្កាត់ព្រែកប្រា ឆ្លងកូវីដ ដែរហើយ	លោក ងិន ធីរ៉ូ ចៅសង្កាត់ព្រែកប្រា បានឆ្លងកូវីដ១៩ បន្ទាប់ពីកូនចៅរបស់លោក៩នាក់ កំពុងសម្រាកព្យាបាលនៅមន្ទីរពេទ្យ។ រថយន្តសង្គ្រោះចូលមកដឹកលោក ងិន ធីរ៉ូ នៅវេលាថ្ងៃត្រង់ ថ្ងៃទី៣០ ខែមិថុនា ឆ្នាំ២០២១ នេះ ស្ថិតនៅតាមបណ្តោយផ្លូវ៣៦៩ ភូមិអូរអណ្តូង សង្កាត់ព្រែកប្រា ខណ្ឌច្បារអំពៅ ។ លោកងិន ធីរ៉ូ ចៅសង្កាត់ព្រែកប្រា បានឆ្លងជំងឺកូវីដ១៩នេះ ពីកូននិងចៅរបស់លោករហូតដល់ទៅ៩នាក់ដែល ខណៈដែលពួកគាត់កំពុងសម្រាកព្យាបាលជំងឺនៅឯមន្ទីរពេទ្យកាលពីប៉ុន្មានថ្ងៃមុន។ សូមបញ្ជាក់ថា នៅថ្ងៃទី៣០ ខែមិថុនា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ១១៣០នាក់ ខណៈអ្នកជំងឺ៦៧០នាក់ជាសះស្បើយ។ បើគិតត្រឹមព្រឹកថ្ងៃទី៣០ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៥០ ៣៨៥នាក់ ក្នុងនោះអ្នកជាសះស្បើយសរុបចំនួន ៤៤ ១៤៣នាក់ និងស្លាប់សរុបចំនួន ៦០២នាក់៕	2021-06-30T16:10:14+07:00	kbnnews.com	https://kbn.news/archives/228329
95c237a0-7333-4a6b-b69a-eafee49c0353	ខេត្តឧត្តរមានជ័យ បន្តរកឃើញអ្នកវិជ្ជមានកូវីដ១៩ ចំនួន៧៦នាក់ថ្មី	សូមបញ្ជាក់ថា គិតត្រឹមថ្ងៃទី២៩ ខែមិថុនា ឆ្នាំ២០២១ខេត្តឧត្តរមានជ័យ រកឃើញអ្នកវិជ្ជមានជំងឺកូវីដ១៩ ចំនួន ៥១៧ ករណី ក្នុងនោះករណីនាំចូលពីក្រៅប្រទេសចំនួន ៤៦០ករណី និងករណីឆ្លងក្នុងសហគមន៍ ២០កុម្ភៈ ចំនួន ៥៧ករណី និងបានព្យាបាលជាសះស្បើយចំនួន ៩៩ នាក់ កំពុងសម្រាកព្យាបាលចំនួន ៤១៦ នាក់ និងស្លាប់ចំនួន ០២នាក់៕	2021-06-30T15:45:00+07:00	dap-news.com	https://dap-news.com/national/2021/06/30/161278/
c30392d2-a943-4e8f-9bbb-673d3371f82a	រកឃើញអ្នកវិជ្ជមានកូវីដ១៩ ចំនួន ៤៧នាក់ បន្ថែមទៀត នៅខេត្តព្រៃវែង	ក្នុងនោះរួមមាន៖ ១- ក្រុងព្រៃវែង ចំនួន ១នាក់ ២- ស្រុកស្វាយអន្ទរ ចំនួន ១០នាក់ ៣-ស្រុកព្រះសេ្តច ចំនួន ១០នាក់ ៤- ស្រុកកញ្ច្រៀច ចំនួន ៦នាក់ ៥- ស្រុកមេសាង ចំនួន ៥នាក់ ៦- ស្រុកពាមរក៍ ចំនួន ៤នាក់ ៧- ស្រុកកំចាយមារ ចំនួន ៤នាក់ ៨- ស្រុកពារាំង ចំនួន ៣នាក់ ៩- ស្រុកសុីធរកណ្ដាល ចំនួន ២នាក់ ១០- ស្រុកបាភ្នំ ចំនួន ១នាក់ ១១- ស្រុកពាមជរ ចំនួន ១នាក់ សូមបញ្ជាក់ថា គិតត្រឹមថ្ងៃទី២៩ ខែមិថុនា ឆ្នាំ២០២១ ខេត្តព្រៃវែង រកឃើញអ្នកឆ្លងជំងឺកូវីដ១៩ ចំនួន១,៥៣៥ ក្នុងនោះបានព្យាបាលជាសះស្បើយ ១,០០៥នាក់ និងកំពុងសម្រាកព្យាបាល៥០៦នាក់ និងស្លាប់២៤នាក់។	2021-06-30T15:44:00+07:00	dap-news.com	https://dap-news.com/national/2021/06/30/161272/
7b094714-e886-4537-a0f0-672ee1eafef0	កូវីដ១៩៖ ខេត្តកំពង់ធំ រកឃើញអ្នកឆ្លងថ្មី ៤១នាក់ និងជាសះស្បើយម្នាក់	សូមបញ្ជាក់ថា គិតត្រឹមថ្ងៃទី២៩ ខែមិថុនា ឆ្នាំ២០២១នេះ ខេត្តកំពង់ធំរកឃើញអ្នកឆ្លង ជំងឺកូវីដ១៩ សរុបចំនួន ៨៨៧នាក់ ក្នុងនោះបានព្យាបាលជាសះស្បើយ ចំនួន៤០៤នាក់ និងកំពុងសម្រាកព្យាបាលចំនួន ៤៧៥នាក់ និងស្លាប់៨នាក់៕	2021-06-30T15:38:00+07:00	dap-news.com	https://dap-news.com/national/2021/06/30/161263/
5ae69735-17e9-4a2e-84be-2b048d7292cf	គ្រោះថ្នាក់នៃការបង្ករោគលើទារកក្រោមអាយុ ២៨ថ្ងៃ	១) តើអ្វីទៅជាការបង្ករោគលើទារក? ការបង្ករោគលើទារក គឺជាការយាយីដោយមេរោគបាក់តេរីលើទារក បណ្តាលឲ្យលេចចេញនូវចង្កោមរោគ សញ្ញានៃជំងឺដែលប៉ះពាល់ដល់សារពាង្គកាយទាំងស្រុង រួមនឹងការបណ្តុះមេរោគក្នុងឈាមវិជ្ជមាន។ គេបែងចែកការបង្ករោគនេះជាពីរ៖ – ការបង្ករោគលើទារកបឋម ដែលរោគសញ្ញាលេចឡើងក្នុងអំឡុងពេល ៧២ម៉ោងនៃជីវិត – ការបង្ករោគលើទារកយឺតយ៉ាវ ដែលរោគសញ្ញាលេចឡើងបន្ទាប់ពី ៧២ម៉ោងនៃជីវិត ២) មូលហេតុអ្វីបានជាត្រូវប្រុងប្រយ័ត្នកុំឲ្យមានការបង្ករោគលើទារក? ទារកក្រោមអាយុ ២៨ថ្ងៃ ជាពិសេសទារកពុំគ្រប់ខែ ឬពុំគ្រប់គីឡូ មានប្រព័ន្ធការពារខ្លួនខ្សោយប្រសិនបើមានជ្រៀតចូលមេរោគលើទារកទាំងនេះ អាចបង្កឲ្យមានរោគសញ្ញាធ្ងន់ធ្ងរ ដែលអាចឲ្យមានអត្រាមរណៈភាព និងពិការភាពខ្ពស់ បើសិនមិនមានការព្យាបាលទាន់ពេលវេលានិងត្រឹមត្រូវ។ ៣) តើរោគសញ្ញាដែលសង្ស័យថា មានការបង្ករោគលើទារកមានអ្វីខ្លះ? – វិបត្តិផ្លូវដង្ហើមៈ ទារកដកដង្ហើមហត់ខ្លាំង ផតទ្រូង ថ្ងូរ បាត់ដង្ហើមមួយរយៈៗ សម្បុរស្វាយ – វិបត្តិនៃការរក្សាសីតុណ្ហភាពធម្មតាក្នុងខ្លួនៈ ទារកមានភាពត្រជាក់ខ្លាំង (កំដៅទារកទាបជាង៣៥អង្សាសេ) ឬទារកក្តៅខ្លួន (កម្ដៅលើសពី ៣៨អង្សាសេ) – សម្បុរទារកស្លេកស្លាំងខុសពីធម្មតា – ខាន់លឿងចំពោះទារកដែលមានអាយុក្រោម ២៤ម៉ោង – ប្រកាច់ ឬទារកមានសភាពទន់ខុសពីធម្មតា – ទារកបៅតិចជាងធម្មតា ឬពុំបៅ – ពោះប៉ោងតឹង មានឈាមតាមលាមក….។ ៤) កត្តាប្រឈមដែលបណ្តាលឲ្យមានការបង្ករោគលើទារក៖ – ម្តាយមានសញ្ញាក្តៅខ្លួនលើសពី ៣៨អង្សាសេ មុនអំឡុងពេល និងក្រោយសម្រាល – បែកទឹកភ្លោះយូរលើសពី ១៨ម៉ោង – ទឹកភ្លោះមានពណ៌ខ្ទុះ មានក្លិនស្អុយ – ម្តាយមានការបង្ករោគនៅនឹងទ្វារមាស ឬការបង្ករោគលើផ្នែកណាមួយ – ទារកកើតពុំគ្រប់ខែ (ក្រោម ៣៧សប្តាហ៍នៃគភ៌) ឬពុំគ្រប់គីឡូ (តិចជាង ២៥០០ក្រាម) – ទារកដែលខ្សោយពេលកើត ៥) ការធ្វើរោគវិនិច្ឆ័យ៖ – ទារកដែលមានសញ្ញា ឬកត្តាប្រឈមដែលសង្ស័យថា មានការបង្ករោគ នឹងត្រូវបានធ្វើការតាមដានតាមរយៈ ការអង្កេតគ្លីនិក និងការធ្វើតេស្តដើម្បីបញ្ជាក់ពីការចំលងរោគនេះ (បណ្តុះមេរោគក្នុងឈាម)។ ៦) ការព្យាបាល៖ – ការព្យាបាលដោយថ្នាំផ្សះដែលត្រឹមត្រូវតាមលទ្ធផលនៃការបណ្តុះមេរោគ – ការព្យាបាលតាមរោគសញ្ញា (ផ្តល់អុកស៊ីសែន ប្រើប្រាស់ម៉ាស៊ីនជំនួយដង្ហើមលើទារកដែលមានវិបត្តិផ្លូវ ដង្ហើមធ្ងន់ធ្ងរ និងការព្យាបាលដោយកាំរស្មីចំពោះខាន់លឿង) ៧) ការការពារការចំលងរោគលើទារក៖ – ព្យាបាលដោយថ្នាំផ្សះលើម្តាយដែលមានការបង្ករោគ ឬបែកទឹកភ្លោះយូរលើសពី ១៨ម៉ោង – រក្សាអនាម័យជុំវិញការថែទាំទារកក្រោយកើត (សំអាតដៃមុនពេលប៉ះពាល់ទារក) ” រាល់ទារកដែលមានសញ្ញាពុំប្រក្រតីណាមួយ ដែលសង្ស័យថាមានការបង្ករោគ សូមមេត្តាបញ្ជូនទារកមកទទួលការពិនិត្យ និងវាយតម្លៃដោយក្រុមការងារគ្រូពេទ្យឯកទេសសង្គ្រោះទារកនៃមន្ទីរពេទ្យកាល់ម៉ែត ដើម្បីឈានដល់ការព្យាបាលឲ្យបានទាន់ពេលវេលា និងទទួលបានប្រសិទ្ធភាព ប្រសិទ្ធិភាពខ្ពស់”៕	2021-06-30T15:37:00+07:00	kampucheathmey.com	https://www.kampucheathmey.com/health/151561
8e78763d-a84b-4cd5-af65-34ef9e83268d	រកឃើញអ្នកវិជ្ជមានកូវីដ១៩ ថ្មីចំនួន ៣៥នាក់ បន្ថែមទៀត នៅខេត្តស្ទឹងត្រែង	សូមបញ្ជាក់ថា គិតត្រឹមថ្ងៃទី២៩ ខែមិថុនា ឆ្នាំ២០២១ ខេត្តស្ទឹងត្រែង មានអ្នកឆ្លងជំងឺកូវីដ១៩ សរុបចំនួន២៥៤នាក់ ក្នុងនោះបានព្យាបាលជាសះស្បើយ ១៦នាក់ និងកំពុងសម្រាកព្យាបាលចំនួន២៣៨នាក់៕	2021-06-30T15:36:00+07:00	dap-news.com	https://dap-news.com/national/2021/06/30/161256/
7926f3c3-4c3b-4946-8bed-e0d9a7667fa5	កូវីដ១៩៖ ខេត្តសៀមរាប រកឃើញអ្នកឆ្លងថ្មី ៦០នាក់ ជាសះស្បើយ ១៦នាក់ និងស្លាប់ម្នាក់	សូមបញ្ជាក់ថា គិតមកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន១០៩៥នាក់ បានព្យាបាលជាសះស្បើយចំនួន ៤០៧នាក់ ស្លាប់១១នាក់ និង៦៧៧នាក់ កំពុងសម្រាកព្យាបាល នៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត និងវិទ្យាល័យដំដែក។	2021-06-30T15:34:00+07:00	dap-news.com	https://dap-news.com/national/2021/06/30/161249/
b7ec42ed-9ad2-4d57-9690-88bd755d9aba	ឧត្តមសេនីយ៍ទោ សេង ធារិន ក្រើនរំលឹកកងកម្លាំងយកចិត្តទុកដាក់លើប្រតិបត្តិការ ដើម្បីកាត់ផ្តាច់ការឆ្លងជំងឺកូវីដ១៩ ក្នុងខេត្តបន្ទាយមានជ័យ	ចាប់តាំងពីជំងឺកូវីដ១៩ បានរាតត្បាតនៅក្នុងខេត្តបន្ទាយមានជ័យ កងកម្លាំងយោធាទិសទី១ យោធភូមិភាគទី៥ និងកងកម្លាំងចម្រុះ ត្រូវបានចាត់តាំងឱ្យចូលរួមប្រតិបត្តិការអនុវត្តន៍នូវវិធានការនានា ដែលដាក់ចេញដោយរដ្ឋបាលខេត្ត ក៏ដូចជាអាជ្ញាធរពាក់ព័ន្ធ ដើម្បីកាត់ផ្តាច់ការឆ្លងរាលដាលជំងឺកូវីដ១៩។ បន្ទាប់ពីស្ថានការណ៍នៃការរីករាលដាលជំងឺកូវីដ១៩ ក្នុងក្រុងប៉ោយប៉ែត មានសភាពធូរស្រាលហើយនោះ ជំងឺបានបន្តរាលដាលនៅក្នុងក្រុងសិរីសោភ័ណ។ កងកម្លាំងយោធាទិសទី១ យោធភូមិភាគទី៥ និងកងកម្លាំងចម្រុះ បានចុះអនុវត្តន៍បិតខ្ទប់ និងទប់ស្កាត់ការឆ្លងរីករាលដាលចូលសហគមន៍ និងទៅតំបន់ផ្សេងទៀត តាមបទបញ្ជារបស់លោកអភិបាលខេត្តបន្ទាយមានជ័យ។ នៅថ្ងៃទី២៩ ខែមិថុនា ឆ្នាំ២០២១ លោកឧត្តមសេនីយ៍ទោ សេង ធារិន មេបញ្ជារការរង នាយសេនាធិការយោធភូមិភាគទី៥ និងជាប្រធានគ្រប់គ្រងសន្តិសុខ និងសណ្ដាប់ធ្នាប់គោលដៅធ្វើចត្តាឡីស័កប្រយុទ្ធប្រឆាំងជំងឺកូវីដ-១៩ យោធភូមិភាគទី៥ អមដំណើរដោយលោកមេបញ្ជាការទិសទី១ បន្ទាយមានជ័យ លោកស្នងការនគរបាល មេបញ្ជាការកងរាជអាវុធហត្ថខេត្ត មេបញ្ជាការតំបន់ប្រតិបត្តិការសឹករងខេត្ត មេបញ្ជាការ កងពលតូចថ្មើរជើងលេខ៥១ និងអាជ្ញាធរមូលដ្ឋាន បានអញ្ជើញចុះត្រួតពិនិត្យគោលដៅត្រួតពិនិត្យតាមដងផ្លូវការនាំពលករលួចឆ្លងដែនខុសច្បាប់ ទីតាំងបិទខ្ទប់ជំងឺកូវីដ១៩ និងចូលរួមផ្សព្វផ្សាយវិធានការបំរាមគោចររបស់រដ្ឋបាលខេត្ត និងវិធានការទប់ស្កាត់ការឆ្លងរីករាលដាលជំងឺកូវីដ១៩ ក្នុងក្រុងសិរីសោភ័ណ ខេត្តបន្ទាយមានជ័យ។ លោកឧត្តមសេនីយ៍ទោ សេង ធារិន បានគូសបញ្ជាក់ថា ក្រុងសិរីសោភ័ណ គឺជាក្រុងទី២ ដែលមានការឆ្លងរីករាលដាលនៃជំងឺកូវីដ១៩ គួរឱ្យព្រួយបារម្ភ បន្ទាប់ពីក្រុងប៉ោយប៉ែត ក្នុងខេត្តបន្ទាយមានជ័យ។ លោកបន្តថា រយៈពេលចុងក្រោយនេះ អត្រានៃអ្នកឆ្លងជំងឺកូវីដ១៩ ក្នុងក្រុងប៉ោយប៉ែតមានការថយចុះ ប៉ុន្តែមានការកើនឡើងជាបន្តបន្ទាប់នៅក្នុងក្រុងសិរីសោភ័ណ ដែលតម្រូវឱ្យអាជ្ញាធរ និងកងកម្លាំងចម្រុះចុះអនុវត្តវិធានទប់ស្កាត់ និងកាត់ផ្តាច់ឱ្យបានទាន់ពេលវេលា។ ក្នុងឱកាសចុះពិនិត្យការប្រតិបត្តិការរបស់កងកម្លាំងនេះ លោកឧត្តមសេនីយ៍ទោ សេង ធារិន បានក្រើនរំលឹកដល់កងកម្លាំងអនុវត្តឱ្យបានម៉ឺងម៉ាត់នូវតួនាទី និងភារកិច្ចរបស់ខ្លួន ដើម្បីរួមចំណែកកាត់ផ្តាច់ការឆ្លងជំងឺកូវីដ១៩ ក្នុងភូមិសាស្ត្រក្រុងសិរីសោភ័ណ ក៏ដូចជានៅក្នុងខេត្ត។ លោកឧត្តមសេនីយ៍ទោ សេង ធារិន បានថ្លែងអំណរគុណដល់អាជ្ញាធរ និងកងកម្លាំងចម្រុះទាំងអស់ ដែលបានខិតខំបំពេញភារកិច្ចទាំងយប់ទាំងថ្ងៃ ដោយមិនគិតពីការនឿយហត់ រួមដៃគ្នាដើម្បីបុព្វហេតុជាតិមាតុភូមិ និងប្រជាជនក្នុងកាលៈទេសៈដ៏លំបាកនេះ។ លោកក៏បានអំពាវនាវដល់កងកម្លាំង និងអាជ្ញាធរដែលកំពុងបំពេញភារកិច្ចទាំងអស់ ត្រូវប្រុងប្រយ័ត្នខ្ពស់ក្នុងពេលបំពេញប្រតិបត្តិការ ដោយអនុវត្តឱ្យបានខ្ជាប់ខ្ជួននូវវិធានការអនាម័យរបស់ក្រសួងសុខាភិបាល កុំឱ្យឆ្លងជំងឺទៅខ្លួនឯង ក្រុមគ្រួសារ អង្គភាព ឬស្ថាប័ន៕	2021-06-30T15:34:00+07:00	freshnewsasia.com	https://m.freshnewsasia.com/index.php/en/localnews/203562-2021-06-30-01-34-07.html
62163cff-7143-4be5-9fa5-def44bf67c50	លោកស្រី ឱ វណ្ណឌីន ព្រមានថា បើកូវីដឆ្លងហួសបន្ទាត់ក្រហម នោះករណីបិទខ្ទប់ប្រទេសនឹងត្រូវតែកើតឡើង (មានវីដេអូ)	កាលពីយប់ថ្ងៃទី២៩ ខែមិថុនា ឆ្នាំ២០២១ អ្នកនាំពាក្យក្រសួងសុខាភិបាលជាន់ខ្ពស់ លោកស្រី ឱ វណ្ណឌីន បានផ្ដល់បទសម្ភាសទៅកាន់ប៉ុស្ដិ៌ទូរទស្សន៍មួយ ដោយលោកស្រីបានព្រមានថា ស្ថានភាពឆ្លងរីករាលដាលជំងឺកូវីដ-១៩ ដែលកំពុងវាយលុកនៅក្នុងសហគមន៍កម្ពុជា បានឈានដល់បន្ទាត់ក្រហម ពិតជាគួរឲ្យព្រួយបារម្ភ បើសិនជាឆ្លងផុតបន្ទាត់ក្រហមទៀត ចាំបាច់ត្រូវបិទ(ប្រទេស)ទៀតហើយ ។ នៅក្នុងការផ្ដល់បទសម្ភាសនោះ លោកស្រី ឱ វណ្ណឌីន បានជម្រាបជូនថា បច្ចុប្បន្ននេះ កម្ពុជាគឺហាក់ដូចជាបានចូលទៅដល់បន្ទាត់ក្រហមទៅហើយ ។ អ៊ីចឹង បើយើងនៅបន្ទាត់ក្រហម យើងនៅតែមិនព្រម នៅតែធូររលុង នូវវិធានការដាក់ចេញនោះ កម្ពុជានឹងឆ្លងផុតបន្ទាត់ក្រហមហើយ ។ នៅពេលឆ្លងផុតបន្ទាត់ក្រហម តើមានន័យថាម៉េច ? មានន័យថា យើងនឹងដាក់ខ្លួនយើងទាំងអស់គ្នា ចូលទៅក្នុងព្រឹត្តិការណ៍មួយដែលហៅថា ការឆ្លងនៅក្នុងទ្រង់ទ្រាយធំ ។ បើឆ្លងចូលទៅក្នុងទ្រង់ទ្រាយធំហើយ កម្ពុជាលំបាកហើយពេលនោះ ។ ត្រង់ចំណុចនេះ លោកស្រី ឱ វណ្ណឌីន បានបញ្ជាក់ថា បើសិនមានការរាតត្បាតជំងឺកូវីដ-១៩ ឆ្លងផុតបន្ទាត់ក្រហមហើយនោះ វានឹងបង្កឱ្យមានការបាត់បង់ជីវិតមនុស្សកាន់តែច្រើនថែមទៀត ដោយសារតែកម្លាំង នៃការរាលដាលជំងឺនេះ លើសសមត្ថភាពសុខាភិបាលសាធារណៈ ។ លោកស្រី ឱ វណ្ណឌីន បានព្រមានអោយដឹងដូច្នេះថា បើយើងឆ្លងផុតបន្ទាត់ក្រហម ក្លាយជារាតត្បាតឆ្លងទ្រង់ទ្រាយធំ បើចរន្តឆ្លងវារត់ខ្លាំងទៅក្នុងសហគមន៍របស់យើង មូលដ្ឋានសុខាភិបាលសាធារណៈមន្ទីរពេទ្យ ត្រូវតែហួសពីសមត្ថភាពហើយ ពីព្រោះវាច្រើនមែនទែន ដល់អ៊ីចឹងអត់មានកន្លែងដាក់នោះទេ ។ ដើម្បីកាត់ផ្តាច់ គឺជៀសមិនរួចអំពីការបិទខ្ទប់(ប្រទេស)ទៀតហើយ បើមានការបិទខ្ទប់ទៀត បងប្អូនមិនចង់នោះទេ ។ អ៊ីចឹង បងប្អូនត្រូវចូលរួមទាំងអស់គ្នា ទាមទារអនុវត្តវិធានការ ៣កុំ ៣ការពារ ឲ្យបានត្រឹមត្រូវជាទីបំផុត ។ យ៉ាងណាមិញគួរជម្រាបថា ក្រសួងសុខាភិបាលបានប្រកាសនៅព្រឹកថ្ងៃទី៣០ មិថុនា ២០២១នេះថា រកឃើញករណីឆ្លងថ្មី បន្ថែមចំនួន ១,១៣០នាក់ (ក្នុងនោះករណីនាំចូលកម្ពុជាមានចំនួន ១៣៩នាក់) ខណៈជាសះស្បើយ ៦៧០នាក់ ដែលស្លាប់ថ្មី ចំនួន ២៧នាក់ ៕ សូមប្រិយមិត្តអញ្ជើញទស្សនាវីដេអូ ដូចខាងក្រោម៖	2021-06-30T15:19:39+07:00	kbnnews.com	https://kbn.news/archives/228296
12a81279-1c70-4867-bd2e-fb6d03458e5a	ខេត្តស្វាយរៀង បង្ហាញអត្តសញ្ញាណអ្នកកើតជំងឺកូវីដ ចំនួន៩៣នាក់បន្ថែមទៀត	រដ្ឋបាលខេត្តស្វាយរៀង នៅថ្ងៃទី២៩ ខែមិថុនា ឆ្នាំ២០២១ បង្ហាញអត្តសញ្ញាណមនុស្សចំនួន៩៣នាក់បន្ថែមទៀត ឆ្លងជំងឺកូវីដ១៩ ដែលទើបរកឃើញថ្មី ដែលប្រកាសដោយក្រសួងសុខាភិបាល និងជាសះស្បើយ២៥នាក់។ តាមរយៈសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានរដ្ឋបាលខេត្តបន្ទាយមានជ័យ ក៏បានបង្ហាញពីអត្តសញ្ញាណ និងកន្លែងធ្វើការរបស់អ្នកកើតជំងឺកូវីដ១៩ ទាំង៩៣នាក់នោះផងដែរ៕	2021-06-30T14:46:00+07:00	freshnewsasia.com	https://m.freshnewsasia.com/index.php/en/localnews/203561-2021-06-30-00-46-38.html
91fc66fb-3b34-413c-8beb-35dc4c8cd568	ដូចការលើកឡើងរបស់លោកជំទាវ ឱ វណ្ណឌីន ពិតមែន! កម្ពុជាដើរដល់បន្ទាត់ក្រហមនៃជំងឺកូវីដ១៩ហើយ!	កាលពីថ្ងៃទី ២៩ ខែមិថុនា ឆ្នាំ២០២១ នេះបើតាមការធ្វើបទសម្ភាសន៍ពីសំណាក់សារព័ត៌មានក្នុងស្រុកមួយទៅកាន់លោកជំទាវ ឱ វណ្ណឌីន អ្នកនាំពាក្យក្រសួងសុខាភិបាលបានលើកឡើងពីចំណុចសំខាន់ៗមួយចំនួនគួរឲ្យកត់សម្គាល់ទាក់ទិននឹងបញ្ហាជំងឺកូវីដ១៩ដែលកំពុងតែបន្តឆ្លងរាលដាលកាន់តែច្រើនឡើង។ លោកជំទាវ ឱ វណ្ណឌីន បានរំលឹកហើយរំលឹកទៀតដោយស្នើសុំឲ្យប្រជាពលរដ្ឋត្រូវតែបន្តប្រឹងប្រែងថែក្សាសុខភាពដោយអនុវត្តវិធានការ ៣កុំនិង៣ការការពារជាប់ជាប្រចាំ ជាពិសេសត្រូវតែរក្សាគម្លាតគ្នាឲ្យបានខ្ជាប់ខ្ជួនបំផុត ខណៈលោកជំទាវលើកឡើងថា មកទល់នឹងពេលនេះកម្ពុជាបានដើរមកដល់បន្ទាត់ក្រហមនៃការឆ្លងរាតត្បាតជំងឺកូវីដ១៩ហើយ ម្យ៉ាងទៀតប្រសិនបើមិនមានការចូលរួមពីសំណាក់ពលរដ្ឋនោះទេ កម្ពុជាអាចដើរហួសបន្ទាត់ក្រហមនេះទៅទៀត ដែលនេះជាការព្រួយបារម្ភដ៏ធ្ងន់ធ្ងរមួយសម្រាប់ពលរដ្ឋកម្ពុជាទាំងអស់។ ក្នុងការផ្តល់បទសម្ភាសន៍ដដែលនោះទៀតសោត លោកជំទាវបានបន្ថែមថា ប្រសិនបើប្រជាពលរដ្ឋកម្ពុជាពុំចូលរួមអនុវត្តនូវវិធានការ ៣ការពារ និង៣កុំរបស់រាជរដ្ឋាភិបាលនោះទេ ខណៈការឆ្លងកាន់តែបន្តកើនឡើងទៀតនោះ ហានិភ័យនៃការបិទប្រទេសនឹងអាចមានសារជាថ្មី ជាហេតុធ្វើឲ្យសេដ្ឋកិច្ចគ្រួសារ សេដ្ឋកិច្ចប្រទេសជាតិមានការធ្លាក់ចុះផងដែរ។ តួយ៉ាងនាថ្ងៃទី ៣០ ខែមិថុនា ឆ្នាំ២០២១ នេះក្រសួងសុខាភិបាលក៏បានប្រកាសថារកឃើញអ្នកឆ្លងជំងឺកូវីដ១៩ថ្មីមានរហូតដល់ទៅ ១១៣០នាក់ ដែលនេះជាចំនួនច្រើនបំផុតមួយ និងជាប្រវត្តិសាស្រ្តហើយដែលកម្ពុជារកឃើញចំនួននៃការឆ្លងច្រើនបំផុតបែបនេះ៕	2021-06-30T14:44:22+07:00	kbnnews.com	https://kbn.news/archives/228281
1b5a0e48-1af8-4d18-9391-cc666ff953dd	សែនរន្ធត់ ! ព្រះសង្ឃគង់នៅវត្តកោះមេត្តាពោធិ៍វង្ស ឆ្លងកូវីដច្រើនណាស់	អនុគណៈកម្មការស្រាវជ្រាវជំងឺកូវីដ១៩ បានចេញសេចក្តីជូនដំណឹងថា «ព្រះសង្ឃ ជាច្រើនអង្គគង់នៅវត្តកោះមេត្តាពោធិវង្ស សង្កាត់ទួលសង្កែ២ ខណ្ឌឫស្សីកែវ បានធ្វើតេស្ដរកឃើញ វិជ្ជមានមេរោគ »។ សូមបញ្ជាក់ថា នៅថ្ងៃទី៣០ ខែមិថុនា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ១១៣០នាក់ ខណៈអ្នកជំងឺ៦៧០នាក់ជាសះស្បើយ។ បើគិតត្រឹមព្រឹកថ្ងៃទី៣០ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៥០ ៣៨៥នាក់ ក្នុងនោះអ្នកជាសះស្បើយសរុបចំនួន ៤៤ ១៤៣នាក់ និងស្លាប់សរុបចំនួន ៦០២នាក់៕	2021-06-30T14:23:04+07:00	kbnnews.com	https://kbn.news/archives/228284
68a15a8d-c22b-4b6b-87bb-a314d73f7004	ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន៦០នាក់ ជាសះស្បើយ១៦នាក់ និងស្លាប់ ១នាក់ នៅថ្ងៃទី២៩ ខែមិថុនា	រដ្ឋបាលខេត្តសៀមរាប បានប្រកាសរកឃើញអ្នកវិជ្ជមានជំងឺកូវីដ១៩ ចំនួន៦០នាក់ទៀត ខណៈអ្នកជំងឺ ១៦នាក់ បានជាសះស្បេីយ និងស្លាប់ ចំនួន១នាក់ នៅថ្ងៃទី២៩ ខែមិថុនា ឆ្នាំ២០២១។ រដ្ឋបាលខេត្ត បានឱ្យដឹងថា អ្នកជំងឺដែលទេីបរកឃេីញនេះ ករណីទី១ ដល់ទី៣៣ ជាករណីមានប្រភពចម្លងចេញពីផ្សារលើធំថ្មី, ករណីទី៣៤ ដល់ទី៤០ ជាករណីមានប្រភពចម្លងចេញពីសង្កាត់ស្រង៉ែ។ ករណីទី៤១ ជាករណីឆ្លងមានប្រភពចម្លងចេញពី ស្រុកជីក្រែង, ករណីទី៤២ ដល់ទី៤៥ ជាករណីប៉ះពាល់ជាមួយអ្នកវិជ្ជមានឈ្មោះ សុខ ឃន (ក្នុងមន្ទីរពេទ្យបង្អែកខេត្តសៀមរាប)។ ករណីទី៤៦ ជាករណីមានប្រភពចម្លងចេញពីភោជនីយដ្ឋានហេង ហេង២, ករណីទី៤៧ ដល់ទី៥៣ ជាអ្នកធ្វើដំណើរមកពីរាជធានីភ្នំពេញ ខេត្តកណ្តាល ខេត្តកំព់ធំ និងខេត្តបន្ទាយមានជ័យ។ ករណីទី៥៤ ដល់ទី៥៨ គឺជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយ។ ដោយឡែក ករណីទី៥៩ ដល់ទី៦០ គឺជាប្រជាពលរដ្ឋត្រឡប់ពីប្រទេសថៃ មកដល់ខេត្តសៀមរាប ហើយជាករណីសង្ស័យ ត្រូវបានក្រុមគ្រូពេទ្យដាក់ឱ្យធ្វើចត្តាឡីស័ក នៅវិទ្យាល័យសម្តេចឪ។ អ្នកជាសះស្បើយទាំង១៦នាក់ ត្រូវក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្ត និងមន្ទីរពេទ្យបង្អែកស្រុកសូទ្រនិគម ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ នៅថ្ងៃម្ដិលមិញនេះ មានករណីស្លាប់អ្នកវិជ្ជមានជំងឺកូវីដ-១៩ ចំនួន១នាក់ ឈ្មោះ ខាត់ សុផាត ភេទស្រី អាយុ៤៨ឆ្នាំ អាសយដ្ឋានភូមិជ្រៃ ឃុំខ្ចាស់ ស្រុកសូទ្រនិគម ដែលបានរកឃើញវិជ្ជមានជំងឺកូវីដ-១៩ នៅថ្ងៃទី២៨ ខែមិថុនា ឆ្នាំ២០២១ វេលាម៉ោង០៦៖៣០នាទី និងបានស្លាប់នៅថ្ងៃទី២៨ ខែមិថុនា ឆ្នាំ២០២១ វេលាម៉ោង២០៖២១នាទី ដោយសារជំងឺរលាកសួត បង្កដោយមេរោគកូវីដ-១៩។ សូមបញ្ជាក់ថា មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន១០៩៥នាក់។ ក្នុងនោះបានព្យាបាលជាសះស្បើយចំនួន៤០៧នាក់ ស្លាប់១១នាក់ និង៦៧៧នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត និងវិទ្យាល័យដំដែក។ រដ្ឋបាលខេត្តសៀមរាប អំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ រួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕	2021-06-30T14:17:00+07:00	freshnewsasia.com	https://m.freshnewsasia.com/index.php/en/localnews/203557-2021-06-30-00-17-23.html
f6b9874f-6f43-44a7-99b7-3bd13db7dac3	រាជរដ្ឋាភិបាល ចេញវិធានការបន្ថែម ដើម្បីបន្តគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ច នៅក្នុងបរិការណ៍នៃវិបត្តិ, ការស្ដារ និងជំរុញកំណើនសេដ្ឋកិច្ចកម្ពុជា ក្នុងអំឡុង និងក្រោយពីវិបត្តិនៃជំងឺកូវីដ-១៩	ភ្នំពេញ ៖ ក្រសួងសេដ្ឋកិច្ចនិងហិរញ្ញវត្ថុ បានចេញសេចក្ដីប្រកាសព័ត៌មានស្ដីពីសេចក្ដីណែនាំរបស់រាជរដ្ឋាភិបាលកម្ពុជាអំពីវិធានការបន្ថែម ដើម្បីបន្តគ្រប់គ្រងផលប៉ះពាល់លើវិស័យសំខាន់ៗនៃសេដ្ឋកិច្ច នៅក្នុងបរិការណ៍នៃវិបត្តិ, ការស្ដារ និងជំរុញកំណើនសេដ្ឋកិច្ចកម្ពុជា ក្នុងអំឡុង និងក្រោយពីវិបត្តិនៃជំងឺកូវីដ-១៩ (ជុំទី៩ , ថ្ងៃទី ២៩ ខែ មិថុនា ឆ្នាំ ២០២១) ។ ស្ថានភាព នៃជំងឺកូវីដ-១៩ នៅតែបន្តវិវឌ្ឍខ្លួនគួរឱ្យបារម្ភ តាមរយៈការបំប្លែងខ្លួនថ្មី នៃវីរុសកូវីដ-១៩ ដែលការណ៍នេះ បានបង្កើនបន្ថែមនូវសម្ពាធផ្នែកសង្គម-សេដ្ឋកិច្ច ដល់ប្រទេសជាច្រើននៅលើសកលលោក ។ ក្រោមស្មារតីខិតខំប្រឹងប្រែងឥតឈប់ឈរ និងការទទួលខុសត្រូវខ្ពស់ រាជរដ្ឋាភិបាលបានសម្រេចដាក់ចេញនូវ វិធានការចាំបាច់នានាជាបន្តបន្ទាប់ ក្នុងគោលបំណងគ្រប់គ្រងការឆ្លងរាលដាលនៃជំងឺកូវីដ-១៩ និងបន្តជំរុញ លំនឹងអាជីវកម្ម-ធុរកិច្ចក្នុងវិស័យដែលទទួលរងផលប៉ះពាល់ធ្ងន់ធ្ងរ ។ ជាការពិត, ប្រទេសមួយចំនួនបាន និង កំពុងពន្លឿននូវយុទ្ធនាការចាក់វ៉ាក់សាំងបង្ការជំងឺកូរ៉ដ-១៩ ជូនប្រជាពលរដ្ឋរបស់ខ្លួន ក្នុងគោលដៅត្រៀមខ្លួន បើកប្រទេស ក៏ដូចជាទ្រទ្រង់សេដ្ឋកិច្ចឡើងវិញ ។ ចំណែកប្រទេសកម្ពុជាវិញ ក៏បាន និងកំពុងទទួលវ៉ាក់សាំង តាមរយៈជំនួយ និងការបញ្ជាទិញដោយផ្ទាល់ពីក្រុមហ៊ុនផលិតនានា ។ ទន្ទឹមនេះ, រាជរដ្ឋាភិបាលកម្ពុជា បាន និងកំពុងខិតខំប្រឹងប្រែងអនុវត្តយ៉ាងសកម្មនូវយុទ្ធនាការជាតិចាក់វ៉ាក់សាំងបង្ការជំងឺកូវីដ-១៩ និងទទួលបាន នូវវឌ្ឍនភាពវិជ្ជមានគួរឱ្យកត់សម្គាល់ ដោយអនុលោមតាមអភិក្រម “ផ្ការីក” ដែលចាប់ផ្ដើមពីរាជធានីភ្នំពេញ និងខេត្តកណ្តាល ហើយពង្រីកជាជំហានៗឆ្ពោះទៅតំបន់ផ្សេងទៀត សំដៅបង្កើតឱ្យបានភាពស៊ាំសង្គម សេដ្ឋកិច្ច នៅត្រឹមឆ្នាំ ២០២១ ។ ជាក់ស្ដែង ។ព្រឹត្តិការណ៍សហគមន៍ ២០ កុម្ភៈ ២០២១” នៅបន្តអូសបន្លាយ ពេលវេលា និងពង្រីកវិសាលភាព នៃការឆ្លងរាលដាលនៃជំងឺដ៏កាចសាហាវនេះ ដែលញាំងឱ្យរាជរដ្ឋាភិបាលបន្ត យកចិត្តទុកដាក់ខ្ពស់ ក្នុងការតាមដាន និងសម្រេចដាក់ចេញនូវវិធានការយ៉ាងម៉ឺងម៉ាត់នានា ។ ទោះជាយ៉ាង នេះក្តី, វិស័យសំខាន់ៗមួយចំនួន ដូចជា វិស័យកាត់ដេរ-វាយនភណ្ឌ, វិស័យអាកាសចរណ៍, វិស័យទេសចរណ៏ (សណ្ឋាគារ និងភោជនីយដ្ឋានជាដើម) នៅតែបន្តរងផលប៉ះពាល់ខ្លាំងជាងគេ ពីវិបត្តិនៃជំងឺកូវីដ-១៩ នេះ ។ បន្ថែមពីលើនេះ, ប្រជាពលរដ្ឋគ្រប់ស្រទាប់ ជាពិសេស គ្រួសារក្រីក្រ និងងាយរងគ្រោះ ក៏នៅតែបន្តប្រឈមនឹង បញ្ហាលំបាកផ្សេងៗក្នុងជីវភាពរស់នៅប្រចាំថ្ងៃ ។ បន្ទាប់ពីបានពិនិត្យ និងថ្លឹងថ្លែងយ៉ាងល្អិតល្អន់លើគ្រប់ទិដ្ឋភាពដើម្បីបំពេញតម្រូវការចាំបាច់នានា មកលើសង្គម-សេដ្ឋកិច្ច, ស្ថានភាពពាណិជ្ជកម្ម និងវិនិយោគ ទាំងក្នុងក្របខណ្ឌសកល, តំបន់ និងប្រទេស រាជ រដ្ឋាភិបាលសម្រេចដាក់ចេញនូវវិធានការបន្ថែម ជុំទី ៩ ក្នុងគោលបំណង៖ (១), កាត់បន្ថយផលប៉ះពាល់មក លើស្ថានភាពសង្គម-សេដ្ឋកិច្ច និងហានិភ័យ នៃការឆ្លងរាលដាលនៃជំងឺកូវីដ-១៩ ចូលក្នុងសហគមន៍ ក្នុង លក្ខណៈទ្រង់ទ្រាយធំ, (២). បន្តសុពលភាពនៃវិធានការដែលបានដាក់ចេញនាពេលកន្លងមក ដែលនឹងផុត កំណត់សម្រាប់ការអនុវត្តក្នុងពេលឆាប់ៗខាងមុខ, (៣). បន្តដាក់ចេញ និងអនុវត្តវិធានការទ្រទ្រង់ និងស្តារ អាជីវកម្ម និងធុរកិច្ច ឱ្យងើបឡើងវិញ ដើម្បីចូលរួមជំរុញកំណើនសេដ្ឋកិច្ច សំដៅបង្កើតឱ្យបានភាពស៊ាំសង្គម សេដ្ឋកិច្ចនៅក្នុងបរិការណ៍នៃការវិវឌ្ឍនៃជំងឺកូវីដ-១៩ និង (៤). បន្តជួយទំនុកបម្រុងដល់ជីវភាពប្រចាំថ្ងៃរបស់ គ្រួសារក្រីក្រ និងងាយរងគ្រោះ តាមរយៈកម្មវិធីឧបត្ថម្ភសាច់ប្រាក់ ។ វិធានការជុំទី ៩ ដែលត្រូវបានរៀបចំឡើង ដោយមានការពិគ្រោះយោបល់យ៉ាងទូលំទូលាយជាមួយវិស័យឯកជន សហគមន៍ធុរកិច្ចនានានៅកម្ពុជា, ស្ថាប័នស្រាវជ្រាវ និងដៃគូអភិវឌ្ឍន៍នានារួមមាន ដូចខាងក្រោម ៖ ១. វិធានការបន្តជួយវិស័យកាត់ដេរ វិស័យទេសចរណ៍ -វាយនភណ្ឌ, ស្បែកជើង, ផលិតផលធ្វើដំណើរ , កាបូប និងបន្ទាប់ពីរោងចក្រ-សហគ្រាស និងអាជីវកម្ម ក្នុងវិស័យកាត់ដេរ-វាយនភណ្ឌ, ស្បែកជើង, ផលិតផល ធ្វើដំណើរកាបូប និងវិស័យទេសចរណ៍ ទទួលបានលិខិតអនុញ្ញាតឱ្យព្យួរកិច្ចសន្យាការងារ និង/ឬលិខិត អនុញ្ញាតឱ្យពន្យារការព្យួរកិច្ចសន្យាការងារ ពីក្រសួងការងារ និងបណ្តុះបណ្តាលវិជ្ជាជីវៈ ក្រោយពីបានបំពេញ តាមលក្ខណៈវិនិច្ឆ័យ និងលក្ខខណ្ឌនៃការព្យួរកិច្ចសន្យាការងារ រាជរដ្ឋាភិបាលកម្ពុជានឹង៖ • បន្តផ្តល់ប្រាក់ឧបត្ថម្ភ ៤០ ដុល្លារអាមេរិក ក្នុងមួយខែ សម្រាប់កម្មករ-និយោជិត ០១ នាក់ ដែល បំពេញការងារក្នុងវិស័យកាត់ដេរ-វាយនភណ្ឌ, ស្បែកជើង, ផលិតផលធ្វើដំណើរ និងកាបូប សម្រាប់ រយៈពេល ០៣ ខែបន្ថែមទៀត ពីខែ កក្កដា ដល់ខែ កញ្ញា ឆ្នាំ ២០២១ ។ ម្ចាស់រោងចក្រ-សហគ្រាស ក្នុងវិស័យនេះត្រូវបន្ថែមចំនួន ៣០ ដុល្លារអាមេរិក សម្រាប់កម្មករ-និយោជិត ០១ នាក់ (ជាសរុប កម្មករ និយោជិត ០១ នាក់ ទទួលបាន ៧០ ដុល្លារអាមេរិក ក្នុងមួយខែ) ។ • បន្តផ្តល់ប្រាក់ឧបត្ថម្ភ ៤០ ដុល្លារអាមេរិក ក្នុងមួយខែ ជូនកម្មករ-និយោជិត ០១ នាក់ ដែលបំពេញ ការងារក្នុងវិស័យទេសចរណ៍ ដូចជា៖ សណ្ឋាគារ ផ្ទះសំណាក់ ភោជនីយដ្ឋាន និងភ្នាក់ងារ ទេសចរណ៍ សម្រាប់រយៈពេល ០៣ ខែបន្ថែមទៀត ពីខែ កក្កដា ដល់ខែ កញ្ញា ឆ្នាំ ២០២១ ។ សហ គ្រាស និងអាជីវកម្មក្នុងវិស័យទេសចរណ៍ ត្រូវរួមចំណែកតាមគោលការណ៍ស្ម័គ្រចិត្ត និងតាមលទ្ធភាព ជាក់ស្តែង បន្ថែមលើអ្វីដែលរាជរដ្ឋាភិបាលបានផ្ដល់ជូន ។ • បន្តលើកលែងការបង់ពន្ធប្រចាំខែគ្រប់ប្រភេទ ចំពោះសណ្ឋាគារ ផ្ទះសំណាក់, ភោជនីយដ្ឋាន និង ក្រុមហ៊ុនភ្នាក់ងារទេសចរណ៍ ដែលបានចុះបញ្ជីជាមួយអគ្គនាយកដ្ឋានពន្ធដារ និងមានសកម្មភាព អាជីវកម្ម នៅក្នុងរាជធានីភ្នំពេញ, ខេត្តសៀមរាប, ខេត្តព្រះសីហនុ, ខេត្តកែប, ខេត្តកំពត, ក្រុងបាវិត និងក្រុងប៉ោយប៉ែត សម្រាប់រយៈពេល ០៣ ខែបន្ថែមទៀត ពីខែ កក្កដា ដល់ខែ កញ្ញា ឆ្នាំ ២០២១ ។ អាជីវកម្មទាំងនេះ នៅតែមានកាតព្វកិច្ចដាក់លិខិតប្រកាសពន្ធអាករ និងប្រើប្រាស់ប្រព័ន្ធអនឡាញ សម្រាប់គ្រប់គ្រងអាករលើតម្លៃបន្ថែម (E-VAT) ជារៀងរាល់ខែ ក្នុងអំឡុងពេលនៃការលើកលែងនេះ ។ • បន្តលើកលែងការបង់ភាគទានរបបសន្តិសុខសង្គម ផ្នែកហានិភ័យការងារ និងផ្នែកថែទាំសុខភាព នៃបេឡាជាតិសន្តិសុខសង្គម ក្នុងអំឡុងពេលព្យួរអាជីវកម្ម ឬផ្អាកដំណើរការអាជីវកម្ម ។ • បន្តពន្យារការចាប់ផ្តើមអនុវត្តរបបសន្តិសុខសង្គមផ្នែកសោធនៈ រយៈពេល ០៦ខែ បន្តទៀត គឺរហូត ដល់ដំណាច់ ខែ ធ្នូ ឆ្នាំ ២០២១។ ការពន្យារពេលនេះនឹងត្រូវផ្អែកលើការវាយតម្លៃជាបន្តបន្ទាប់នូវ ស្ថានភាពសង្គម-សេដ្ឋកិច្ចជាក់ស្ដែង ។ ២. វិធានការបន្តជួយវិស័យអាកាសចរណ៍ • បន្តលើកលែងការបង់ពន្ធអប្បបរមា (Minimum Tax) សម្រាប់រយៈពេល ០៣ ខែបន្ថែមទៀត ពីខ កក្កដា ដល់ខែ កញ្ញា ឆ្នាំ ២០២១. ជូនដល់ក្រុមហ៊ុនអាកាសចរណ៍ ដែលបានចុះបញ្ជីនៅកម្ពុជា ។ • បន្តពន្យារការបង់ប្រាក់ជំពាក់កម្រៃអាកាសចរស៊ីវិល សម្រាប់រយៈពេល ០៣ ខែបន្ថែមទៀត ពីខែ កក្កដា ដល់ខែ កញ្ញា ឆ្នាំ ២០២១ ជាមួយនឹងការអនុញ្ញាតឱ្យក្រុមហ៊ុនអាកាសចរណ៍ទាំងនោះរៀបចំបង់ប្រាក់ជំពាក់នោះ ជាដំណាក់កាល ក្រោយពីរយៈពេលពន្យារនេះ ។ ៣. វិធានការជួយវិស័យដឹកជញ្ជូន និងឡូជីស្ទីក • លើកលែងកម្រៃអាជ្ញាបណ្ណជើងសាគយសម្រាប់ឆ្នាំ ២០២១ និង ២០២២ ។ ការពន្យារពេលនេះនឹង ត្រូវផ្អែកលើការវាយតម្លៃជាបន្តបន្ទាប់នូវស្ថានភាពសង្គម-សេដ្ឋកិច្ចជាក់ស្ដែង ។ ៤. កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ • បន្តអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធប្រឆាំង នឹងជំងឺកូវីដ-១៩ សម្រាប់រយៈពេល ០៣ ខែបន្ថែមទៀត ពីខែ កក្កដា ដល់ខែ កញ្ញា ឆ្នាំ ២០២១ ។ ក្រសួង-ស្ថាប័នពាក់ព័ន្ធទាំងអស់ ត្រូវអនុវត្តនូវសេចក្ដីណែនាំនេះ ទៅតាមសមត្ថកិច្ចរបស់ខ្លួន ឱ្យមាន ប្រសិទ្ធភាពខ្ពស់បំផុត ។ រាជរដ្ឋាភិបាលបន្តតាមដានជាប់ជាប្រចាំក្រោមស្មារតីបុរេសកម្ម និងទទួលខុសត្រូវខ្ពស់ នូវស្ថានភាពន ជំងឺកូវីដ-១៩, លើស្ថានភាពសង្គម-សេដ្ឋកិច្ច និងហិរញ្ញវត្ថុ ក្នុងក្របខណ្ឌសកល, តំបន់ និងប្រទេស ដើម្បី ពិនិត្យ និងវាយតម្លៃពីផលប៉ះពាល់នៃជំងឺកូវីដ-១៩ មកលើវិស័យសំខាន់ៗនៃសេដ្ឋកិច្ចកម្ពុជា ក្នុងទិសដៅធ្វើ បច្ចុប្បន្នភាព និងត្រៀមដាក់ចេញនូវវិធានការថ្មីៗបន្ថែមចាំបាច់នានា សំដៅស្តារ និងជំរុញកំណើនសេដ្ឋកិច្ច ជាពិសេសធានាចីរភាពនៃភាពស៊ាំសង្គម-សេដ្ឋកិច្ច ក្រោមក្របខ័ណ្ឌផែនការយុទ្ធសាស្ត្រស្តារសេដ្ឋកិច្ចឡើង វិញ ក្នុងអំឡុង និងក្រោយវិបត្តិនៃជំងឺកូវីដ-១៩ ៕ រក្សាសិទ្ធិដោយ៖បញ្ញាស័ក្តិ	2021-06-30T13:51:57+07:00	cen.com.kh	https://cen.com.kh/archives/353303.html
32f0fd03-30ae-4970-9cd2-2d4142b6fd91	រកឃេីញករណីជំងឺកូវីដ-១៩ សរុបចំនួន ១១៣០នាក់ ជាសះស្បេីយ ៦៧០នាក់ និងស្លាប់ថ្មី ២៧នាក់	ភ្នំពេញ ៖ ក្រសួងសុខាភិបាល បានចេញសេចក្តីប្រកាសព័ត៌មានថា រហូតដល់ ថ្ងៃទី ៣០ មិថុនា ២០២១ យេីងរកឃេីញករណីជំងឺកូវីដ-១៩ សរុបចំនួន ១១៣០នាក់ (ឆ្លងសហគមន៌: ៩៩១និងនាំចូល: ១៣៩) និងមានជាសះស្បេីយ ៦៧០នាក់ ។ ដូច្នេះចំនួនករណីជំងឺកូវីដ-១៩សរុបកេីន ៥០៣៨៥នាក់ និងចំនួនជាសះស្បេីយសរុបកេីន ៤៤១៤៣នាក់ និង ស្លាប់ថ្មី ២៧នាក់ សរុបស្លាប់ ៦០២នាក់ ។ ជំងឺកូវីដ-១៩ នៅតែបន្តគម្រាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយដែរ ។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យេីងត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល ៕រក្សាសិទ្ធិដោយ៖បញ្ញាស័ក្តិ	2021-06-30T12:56:58+07:00	cen.com.kh	https://cen.com.kh/archives/353275.html
4b6ab7e7-d087-4be8-a043-13ab39560553	ពុទ្ធោ! កម្ពុជាថ្ងៃនេះរកឃើញអ្នកឆ្លងកូវីដ១៩ចំនួន ១១៣០នាក់!	នាថ្ងៃទី ៣០ ខែមិថុនា ឆ្នាំ២០២១ នេះក្រសួងសុខាភិបាលនៃព្រះរាជាណាចក្រកម្ពុជាបានប្រកាសថាបានរកឃើញអ្នកឆ្លងជំងឺកូវីដ១៩ចំនួន ១១៣០នាក់ ខណៈមានអ្នកស្លាប់ថ្មីមានរហូតដល់ទៅ ២៧នាក់។ គួរបញ្ជាក់ផងដែរថា គិតត្រឹមថ្ងៃតី ៣០ ខែមិថុនា ឆ្នាំ២០២១ នេះកម្ពុជាបានរកឃើញអ្នកឆ្លងកូវីដ១៩សរុបចំនួន ៥០,៣៨៥នាក់ហើយ ខណៈអ្នកជាសះស្បើយមានចំនួនសរុប ៤៤,១៤៣(អ្នកជាសះស្បើយថ្មីចំនួន ៦៧០នាក់)៕	2021-06-30T11:55:36+07:00	kbnnews.com	https://kbn.news/archives/228241
0464d187-eda9-40f6-8cfb-0349f78f5a3d	ប្រវត្តិសាស្រ្ដហើយ! ថ្ងៃនេះក្រសួងសុខាភិបាល ប្រកាសរកឃើញអ្នកឆ្លងកូវីដ១៩ថ្មីចំនួន ១១៣០នាក់	ក្រសួងសុខាភិបាល នៅថ្ងៃទី៣០ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ១១៣០នាក់ ខណៈអ្នកជំងឺ៦៧០នាក់ជាសះស្បើយ ៕	2021-06-30T11:53:03+07:00	kbnnews.com	https://kbn.news/archives/228255
9163808f-8054-4445-80cb-9fdcaeddcd59	វីវរបាត់ ! កម្មករក្រុមហ៊ុនចម្រាញ់រ៉ែមាស ឆ្លងជំងឺកូវីដម្នាក់	កាលពីថ្ងៃទី ២៩ ខែមិថុនា អាជ្ញាធរខេត្តមណ្ឌលគិរី បានដឹកនាំក្រុមការងារចុះពិនិត្យ និងយកសំណាកធ្វើតេស្តរហ័សលើកម្មកររបស់ក្រុមហ៊ុន រ៉ែមាស រ៉ឺនេសង់ មីនើរ៉ល ក្នុងស្រុកែវសីមា ខេត្តមណ្ឌលគិរី ជាង៣០នាក់ ដោយរកឃើញកម្មករម្នាក់មានវិជ្ជមានកូវីដ។ លោកស្វាយ សំអ៊ាង អភិបាលខេត្ត និងជាប្រធានគណៈកម្មការប្រយុទ្ធនឹងជំងឺ១៩ ខេត្តមណ្ឌលគិរី បានដឹកនាំមន្រ្តីជំនាញនៃមន្ទីរសុខាភិបាល ចុះទៅតំបន់អូរខ្វាវចំណុច ព្រែកខ្លុង ស្ថិតនៅឃុំចុងផ្លាស់ ស្រុកកែវសីមា ខេត្តមណ្ឌលគិរី ដើម្បីត្រួតពិនិត្យ និងយកសំណាក់ធ្វើតេស្តរហ័សលើកម្មកររបស់ក្រុមហ៊ុន រ៉ែមាស រ៉ឺនេសង់ មីនើរ៉ល ដែលជួបផ្ទាល់ និងជួបប្រយោលជាមួយឈ្មោះ Kristt sanasuancma ជាជនជាតិថៃ ដែលវិជ្ជមានជំងឺកូវីដ១៩ កាលពីថ្ងៃទី១៨ ខែមិថុនា ឆ្នាំ២០២១នេះ។ មន្រ្តីជំនាញ នៃមន្ទីរសុខាភិបាល បានធ្វើតេស្ដរហ័ស ជាលទ្ធផលមានអ្នកវិជ្ជមានជំងឺកូវីដ១៩ ចំនួន ១នាក់ និងអ្នកអវិជ្ជមានចំនួន៣២នាក់ ។ ចំពោះអ្នកវិជ្ជមានជំងឺកូវីដ១៩ មន្រ្តីជំនាញសុខាភិបាលនឹងយកមកព្យាបាលនៅមន្ទីរពេទ្យខេត្ត ។ រីឯអ្នកអវិជ្ជមានត្រូវធ្វើចត្តាឡីស័ករយៈពេល ១៤ថ្ងៃ។ ជាមួយគ្នានេះដែរ អាជ្ញាធរបានអំពាវនាវឱ្យប្រជាពលរដ្ឋដែលពាក់ព័ន្ធដោយផ្ទាល់ និងប្រយោលជាមួយអ្នកផ្ទុកជំងឺកូវីដ១៩ សូមទៅយកសំណាកនៅមន្ទីរពេទ្យបង្អែកខេត្ត ឬទីតាំងណាមួយ ដែលក្រុមគ្រូពេទ្យបានកំណត់។ សូមបញ្ជាក់ថា កាលពីព្រឹកថ្ងៃទី២៩ ខែមិថុនា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន៧២៣ នាក់ ខណៈអ្នកជំងឺចំនួន៧០៩ នាក់ជាសះស្បើយ។ បើគិតត្រឹមព្រឹកថ្ងៃទី២៩ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤៩ ២៥៥នាក់ ក្នុងនោះអ្នកជាសះស្បើយសរុបចំនួន ៤៣ ៤៧៣នាក់ និងស្លាប់សរុបចំនួន ៥៧៥នាក់៕	2021-06-30T08:55:06+07:00	kbnnews.com	https://kbn.news/archives/228211
1e40bba1-323d-478d-8b8b-85b02e93bd2d	ឱសថស្ថានចំនួន ៨៦ ក្នុងខណ្ឌចំនួនបី ត្រូវបានមន្រ្តីជំនាញចុះផ្សព្វផ្សាយ និងត្រួតពិនិត្យ ការហាមការដាក់លក់ឧបករណ៍សម្រាប់ធ្វើតេស្តរកអង់ទីគ័រការពារជំងឺកូវីដ១៩	ភ្នំពេញ ៖ នៅថ្ងៃទី ២៩ ខែមិថុនា ឆ្នាំ២០២១ មន្រ្តីជំនាញសាខា ក.ប.ប. រាជធានីភំ្នពេញ សហការជាមួយ មន្ទីរសុខាភិបាលរាជធានីភ្នំពេញ រដ្ឋបាលរាជធានីភ្នំពេញ និង មន្រ្តីមន្ទីរពាណិជ្ជកម្ម រាជធានីភំ្នពេញ ចុះផ្សព្វផ្សាយ និងត្រួតពិនិត្យ ការដាក់លក់ឧបករណ៌សំរាប់ធ្វើតេស្តរកអង់ទីគ័រការពារជំងឺកូវីដ១៩ ដែលសេចក្តីប្រកាសរបស់ក្រសួងសុខាភិបាល មិនអនុញ្ញាតឲ្យប្រើប្រាស និងដាក់លក់ឧបករណ៍សម្រាប់ធ្វើតេស្តរកអង់ទីគ័រការពារជំងឺកូវីដ១៩ លើទីផ្សារទេ នៅតាមឱសថស្ថាន ដែលមានទីតាំងស្ថិតនៅម្តុំផ្សារអូឡាំពិក និងផ្សារតាប៉ាង ដែលមានឱសថស្ថានចំនួន ៨៦ ក្នុងខណ្ឌចំនួន ០៣ ក្នុងនោះមានខណ្ឌបឹងកេងកង ខណ្ឌ៧មករា និងខណ្ឌដូនពេញ។ ជាលទ្ធផល ឱសថស្ថានទាំងអស់នោះ ពុំមានដាក់លក់ និងពុំដែលធ្លាប់មានលក់ឧបករណ៍តេស្ត រកអង់ទីគ័រការពារជំងឺកូវីដ១៩ ឡើយ និងបានណែនាំឱសថស្ថានទាំង ៨៦ទីតាំង មិនឲ្យមានការដាក់លក់ បើមិនមានការអនុញ្ញាត និងទទួលស្គាល់ពីក្រសួងសុខាភិបាល៕ រក្សាសិទ្ធិដោយ៖បញ្ញាស័ក្តិ	2021-06-30T07:25:51+07:00	cen.com.kh	https://cen.com.kh/archives/353081.html
79fb70f7-6632-48f1-b6ea-8228184ce31f	ថៃ បាត់បង់ការងារវិស័យទេសចរណ៍៥៥០.០០០កន្លែង ក្នុងត្រីមាសទី២ បន្ទាប់ពីរលកថ្មី នៃជំងឺ COVID-19	ប្រទេសថៃ បានបាត់បង់ការងារលើវិស័យទេសចរណ៍ ចំនួន៥៥០.០០០កន្លែង ក្នុងត្រីមាសទី២ ឆ្នាំនេះ, ខណៈប្រទេសដែលមានសេដ្ឋកិច្ច ពឹងផ្អែកលើវិស័យទេសចរណ៍មួយនេះ កំពុងតស៊ូនឹងរលកទី៣ នៃការផ្ទុះឡើងជំងឺ COVID-19, នេះបើយោងតាមសារព័ត៌មាន CNA ចេញផ្សាយនាយប់ថ្ងៃទី២៩ ខែមិថុនា ឆ្នាំ២០២១នេះ។ ការផ្ទុះឡើងយ៉ាងធ្ងន់ធ្ងរបំផុត នៃជំងឺ COVID-19 នៅក្នុងប្រទេសថៃ បានចាប់ផ្តើមឡើង ក្នុងខែមេសា ហើយបានប៉ះពាល់យ៉ាងខ្លាំង ដល់ការចំណាយ និងការធ្វើដំណើរក្នុងស្រុក ស្របពេលអវត្តមានភ្ញៀវទេសចរបរទេស។ ការផ្ទុះឡើងនៃជំងឺ បានបិទ៣៦ភាគរយ នៃអាជីវកម្មទេសចរណ៍ ជាបណ្តោះអាសន្ន និង៤ភាគរយ ជាអចិន្ត្រៃយ៍, នេះបើយោងតាមក្រុមប្រឹក្សាទេសចរណ៍ថៃ បានឲ្យដឹងនៅក្នុងសេចក្តីថ្លែងការណ៍មួយ។ អត្រានៃការស្នាក់នៅសណ្ឋាគារ បានធ្លាក់ចុះ១០ភាគរយ ក្នុងត្រីមាសទី២ ពី២០ភាគរយ ក្នុងត្រីមាសទី១, នេះបើតាមការស្ទាប់ស្ទង់ បានបង្ហាញ។ ចាប់តាំងពីការរីករាលដាល, កម្មករធ្វើការលើវិស័យទេសចរណ៍ ជាង២លាននាក់ បានបាត់បង់ការងាររបស់ពួកគេ, ក្នុងនោះ ៤០០.០០០នាក់ នៅត្រីមាសទី១ ឆ្នាំ២០២១, នេះបើតាមប្រធានក្រុមប្រឹក្សាទេសចរណ៍ លោក Chamnan Srisawat បានប្រាប់នៅក្នុងសន្និសីទសារព័ត៌មានមួយ។ វិស័យទេសចរណ៍ រំពឹងថា នឹងបើកស្វាគមន៍ ភ្ញៀវទេសចរ ដែលបានចាក់វ៉ាក់សាំងរួច ដើម្បីទៅកម្សាន្តនៅកោះ Phuket ចាប់ពីថ្ងៃព្រហស្បតិ៍ខាងមុខ, ជាគម្រោងសាកល្បងមួយ, ដែលនឹងនាំមកនូវភ្ញៀវទេសចរមួយចំនួន ចូលទៅកាន់ប្រទេសថៃ នៅឆ្នាំនេះ៕	2021-06-30T07:25:00+07:00	freshnewsasia.com	https://m.freshnewsasia.com/index.php/en/internationalnews/203552-2021-06-29-17-25-25.html
f0716611-11ed-4af1-8c97-7d2efb3627f1	វ៉ាក់សាំងស៊ីណូវ៉ាក់មិនគ្រប់គ្រាន់ ប៉ុន្តែជម្រើសផ្សេងទៀតមានកំណត់	«ចាក់វ៉ាក់សាំងប្រសើរជាងអត់»។ នេះជាអ្វីដែលអ្នកជំនាញខាងជំងឺឆ្លងនិយាយអំពីវ៉ាក់សាំង Sinovac Biotech បន្ទាប់ពីមានសេចក្តីរាយការណ៍ថាបុគ្គលិកសុខាភិបាលឥណ្ឌូណេស៊ីរាប់រយនាក់ដែលចាក់វ៉ាក់សាំងនេះបានឆ្លងជំងឺកូវីដ១៩។ យ៉ាងហោចណាស់មានវេជ្ជបណ្ឌិត១០នាក់បានស្លាប់បន្ទាប់ពីបានចាក់វ៉ាក់សាំង CoronaVac របស់Sinovacចំនួនពីរដូស។ នេះបើតាមសមាគមវេជ្ជសាស្ត្រឥណ្ឌូណេស៊ី។ គេមិនដឹងច្បាស់ទេថាតើវារាលដាលយ៉ាងដូចម្តេចហើយធ្ងន់ធ្ងរប៉ុណ្ណាទេ។ ទិន្នន័យត្រួតពិនិត្យមានតិចតួចអំពីវ៉ាក់សាំងនេះ។ ព័ត៌មានដែលទទួលបានបង្ហាញថាវ៉ាក់សាំងនេះមិនសូវពូកែដូចវ៉ាក់សាំងដទៃទេជាពិសេសប្រឆាំងនឹងវីរុសបំប្លែងថ្មីប្រភេទដែលតា (delta) ដែលឆ្លងខ្លាំង។អ្នកជំនាញកត់សម្គាល់ថា ទោះយ៉ាងណាវ៉ាក់សាំងដែលមានប្រសិទ្ធភាពមានតិចតួចនៅប្រទេសភាគច្រើនក្នុងពិភពលោក។ ប្រទេសឥណ្ឌូណេស៊ីគឺជាប្រទេសមួយក្នុងចំណោមប្រទេសរាប់សិបដែលទទួលបានវ៉ាក់សាំងរបស់ក្រុមហ៊ុនចិនច្រើនជាងវ៉ាក់សាំងផ្សេងៗ។ កង្វះទិន្នន័យធ្វើឱ្យមានការលំបាកក្នុងការវាយតម្លៃវ៉ាក់សាំងនេះ។ រដ្ឋាភិបាលអ៊ុយរូហ្គាយបានចេញផ្សាយទិន្នន័យកាលពីដើមខែនេះដោយបង្ហាញថា ថ្នាំ CoronaVac កាត់បន្ថយការឆ្លងជំងឺកូវីដ១៩បាន៦១ភាគរយកាត់បន្ថយការព្យាបាលនៅមន្ទីរពេទ្យចំនួន៩២ភាគរយនិងកាត់បន្ថយការស្លាប់៩៥ភាគរយ។ ជាទូទៅវ៉ាក់សាំងរបស់ក្រុមហ៊ុន Pfizer-BioNTech ទប់ស្កាត់ការឆ្លងប្រសើរជាងគឺបន្ថយ៧៨%។ប៉ុន្តែការចូលមន្ទីរពេទ្យនិងការស្លាប់មានចំនួនប្រហាក់ប្រហែលគ្នា។ កត្តាសំខាន់របស់ប្រសិទ្ធភាពថ្នាំគឺការបង្កើតអង្គបដិប្រាណ។ លោកវេជ្ជបណ្ឌិត Peter Hotez ព្រឹទ្ធបុរសនៅសាលាឱសថ National School of Tropical Medicine និងជាសាស្ត្រចារ្យនៅវិទ្យាល័យឱសថឈ្មោះ Baylor College of Medicine និយាយថាវ៉ាក់សាំងរបស់ក្រុមហ៊ុនPfizer និង Moderna បង្កើតអង្គបដិប្រាណខ្លាំងដែលជួយប្រឆាំងនឹងវីរុសបំប្លែងថ្មី។ វ៉ាក់សាំង Sinovac បង្កើតអង្គបដិប្រាណខ្សោយជាងវ៉ាក់សាំង៧ផ្សេងទៀត៕	2021-06-30T07:00:00+07:00	khmer.voanews.com	https://khmer.voanews.com/a/sinovac-vaccine-falls-short-but-other-options-limited/5948239.html
d2b11ad7-d793-41dd-8820-fb0d2b82aca4	ក្រសួងសុខាភិបាលរាយការណ៍ករណីស្លាប់ចំនួន២៧នាក់ ជាតួលេខខ្ពស់ជាងគេចាប់តាំងពីផ្ទុះរាតត្បាតជំងឺកូវីដ១៩	ក្រសួងសុខាភិបាលកម្ពុជានៅថ្ងៃពុធនេះបានរាយការណ៍ករណីឆ្លងជាង១ពាន់ករណីនិងស្លាប់ចំនួន២៧នាក់ដែលជាកំណត់ត្រាខ្ពស់ជាងគេក្នុងមួយថ្ងៃចាប់តាំងពីផ្ទុះឆ្លងសហគមន៍ទ្រង់ទ្រាយធំក្នុងខែកុម្ភៈ។ សេចក្តីប្រកាសព័ត៌មានមួយរបស់ក្រសួងសុខាភិបាលឲ្យដឹងថាករណីឆ្លងថ្មីមានចំនួន១.១៣០នាក់ដែលនាំឲ្យករណីឆ្លងសរុបមានជាង៥ម៉ឺនករណី។ ចំណែកករណីស្លាប់មានចំនួន២៧នាក់ដែលនាំឲ្យករណីស្លាប់សរុបមានចំនួន៦០២នាក់។ កាលពីថ្ងៃអង្គារក្រសួងសុខាភិបាលបានប្រកាសករណីឆ្លងថ្មីចំនួនជាង ៧០០នាក់ និងស្លាប់ ១៩នាក់។ កាលពីដើមសប្តាហ៍នេះ ក្រសួងសុខាភិបាលបានបញ្ជាក់ពីករណីឆ្លងជំងឺកូវីដ១៩បំប្លែងថ្មីប្រភេទដែលតា (Delta) ដែលមានកម្រិតឆ្លងខ្លាំងក្លា។ ក្រសួងបញ្ជាក់ថាការចម្លងវីរុសបំប្លែងថ្មី«ដែលតា» មានភាពសាហាវខ្លាំងជាងវីរុសកូវីដ១៩បំប្លែងមុនៗប្រហែលដល់ទៅ១៥ដងខ្លាំងជាងការចម្លងពីពេលកន្លងទៅ៕	2021-06-30T07:00:00+07:00	khmer.voanews.com	https://khmer.voanews.com/a/cambodia-reports-highest-detected-cases-and-deaths-in-single-day/5948003.html
5e0da720-733e-41b0-a3bd-a6064b9ed30a	កូវីដ១៩៖ ខេត្តកោះកុង រកឃើញអ្នកឆ្លងថ្មី ៤៧នាក់ និងជាសះស្បើយ១២នាក់	ភ្នំពេញ៖ រដ្ឋបាលខេត្តកោះកុង នៅថ្ងៃទី២៩ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពីករណីរកឃើញអ្នកវិជ្ជមានជំងឺកូវីដ-១៩ ចំនួន៤៧នាក់ថ្មី និងមានករណីជាសះស្បើយចំនួន១២ នាក់។	2021-06-30T05:43:00+07:00	dap-news.com	https://dap-news.com/national/2021/06/29/161228/
8acd9fca-f8e3-42f5-99ab-557484dc4d34	ឥណ្ឌាអនុម័តឲ្យប្រើប្រាស់វ៉ាក់សាំងបង្ការជំងឺកូវីដ១៩ របស់ក្រុមហ៊ុន Moderna ក្នុងករណីបន្ទាន់	អាជ្ញាធរសុខាភិបាល នៃប្រទេសឥណ្ឌានៅថ្ងៃអង្គារនេះបានអនុញ្ញាតឱ្យប្រើប្រាស់វ៉ាក់សាំងបង្ការជំងឺកូវីដ១៩ Moderna ក្នុងករណីបន្ទាន់ ខណៈដែលខ្លួនកំពុងព្យាយាមបង្កើនកិច្ចខិតខំប្រឹងប្រែងយុទ្ធនាការចាក់វ៉ាក់សាំងនៅទូទាំងប្រទេស។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅយប់ថ្ងៃអង្គារ ទី២៩ ខែមិថុនា ឆ្នាំ២០២១។ សមាជិកក្រុមប្រឹក្សាប្រឹក្សាយោបល់រដ្ឋ NITI Aayog លោក Vinod K. Paul បាននិយាយថា ។ លោក Paul បានបន្ថែមទៀតថា ការអនុម័តនេះនឹងត្រួសត្រាយផ្លូវសម្រាប់វ៉ាក់សាំងផលិតដោយនៅបរទេសដទៃទៀត អាចនាំចូលទៅក្នុងប្រទេសឥណ្ឌាបាន។ គួរបញ្ជាក់ថា នេះជាវ៉ាក់សាំងទី០៤ ហើយ ដែលត្ូវបានអាជ្ញាធរសុខាភិបាលឥណ្ឌា បានអនុម័តឲ្យប្រើប្រាស់ បន្ទាប់ពីវ៉ាក់សំាង Kovacicin, វ៉ាក់សាំង AstraZeneca និង Sputnik របស់រុស្ស៊ី៕	2021-06-30T05:23:00+07:00	freshnewsasia.com	https://m.freshnewsasia.com/index.php/en/internationalnews/203549-2021-06-29-15-23-52.html
24c3dae9-a049-44d5-ba80-e7256bcc0128	អ្នកជំនាញសុខាភិបាល ស្នើសុំឱ្យពលរដ្ឋប្រុងប្រយ័ត្ន មុនទទួលទានស្រា ដើម្បីចៀសវាងគ្រោះថ្នាក់ស្លាប់	អ្នកជំនាញសុខាភិបាល ស្នើឱ្យប្រជាពលរដ្ឋ នៅទូទាំងប្រទេសត្រូវប្រុងប្រយ័ត្នមុននឹងទទួលទានស្រាស ឬ ស្រាថ្នាំ ណាមួយ ត្រូវពិនិត្យមើលគុណភាព ឱ្យបានច្បាស់លាស់ដើម្បីចៀសវាងពុលស្លាប់។ ប្រធានសមាគមគ្រូពេទ្យគុណធម៌កម្ពុជា លោកវេជ្ជបណ្ឌិត អ៊ូច វុទ្ធី លើកឡើងបែបនេះ គឺបន្ទាប់ពីស្ត្រីវ័យក្មេង ២នាក់នៅក្នុងទីក្រុងភ្នំពេញ បានស្លាប់កាលពីថ្ងៃទី២៨ មិថុនា ដោយសារពុលស្រា។ លោកបន្តថា ស្ថាប័នពាក់ព័ន្ធដូចជា ក្រសួងសុខាភិបាល ក្រសួងកសិកម្ម និងក្រសួងឧស្សាហកម្មគួរតែទប់ស្កាត់ ដើម្បីកុំឱ្យនាំស្រាចូល ដែលមិនមានប្រភពច្បាស់លាស់ និង ការផលិត ស្រាស ស្រាថ្នាំ គ្រប់ប្រភេទដោយគ្មានបច្ចេកទេសត្រឹមត្រូវ ដើម្បីចៀសវាងគ្រោះថ្នាក់ដល់អាយុជីវិតរបស់ប្រជាពលរដ្ឋតទៅទៀត៖ « »។ សារព័ត៌មានភ្នំពេញប៉ុស្តិ៍ បានរាយការណ៍ថា វ័យក្មេងពីរនាក់អាយុចន្លោះពី១៩ ដល់ ២០ ឆ្នាំ បានស្លាប់ ក្រោយពីបានទទួលទានស្រា ក្រឡុក នៅក្នុងភោជនីយដ្ឋាន មួយកន្លែងក្នុង សង្កាត់ព្រែកព្នៅ ខណ្ឌព្រែកព្នៅ ក្រុងភ្នំពេញ។ ក្រោយពីទទួលទានស្រាក្រឡុក ភ្លាម ជនរងគ្រោះ មានអាការៈ មិនស្រួលខ្លួន និងវិលមុខ ហើយត្រូវបានក្រុមគ្រួសារបញ្ជូនទៅព្យាបាលនៅមន្ទីរពេទ្យកាល់ម៉ែត្រ ប៉ុន្តែដោយសារអាការៈធ្ងន់ធ្ងរពេក ជនរងគ្រោះ បានស្លាប់ នៅក្នុងមន្ទីរពេទ្យ។ វិទ្យុអាស៊ីសេរីបានព្យាយាមទាក់ទងអភិបាលខណ្ឌព្រែកព្នៅ លោក សុខ សម្បត្តិ តែលោកមិនលើកទូរស័ព្ទ។ ករណីពុលស្រាស្លាប់កើតឡើងជាបន្តបន្ទាប់ក្នុងមួយរយៈពេលចុងក្រោយ។ កាលពីដើមខែមិថុនា មានពលរដ្ឋចំនួន ១៣នាក់ស្លាប់ និង ៧៦ នាក់ផ្សេងទៀត ត្រូវដឹកទៅសង្គ្រោះបន្ទាន់ ដោយសារតែពុលស្រាស នៅស្រុក ក្រគរ ខេត្តពោធិ៍សាត់ ហើយហេតុការណ៍នេះ បានកើតឡើងជាប់ៗ គ្នាបន្ទាប់ពីខេត្តកណ្ដាលដែលបានបណ្ដាលឱ្យមនុស្ស ១២នាក់ស្លាប់ ៩នាក់សង្គ្រោះបន្ទាន់ និងខេត្តកំពត មានមនុស្ស ១០នាក់ស្លាប់ និង ៥៥នាក់ផ្សេងទៀតសង្គ្រោះបន្ទាន់។ ចាប់តាំងពីចុងឆ្នាំ២០១៦ រហូតមកដល់ចុងខែមិថុនា នេះមានមនុស្សពុលស្រាស្លាប់ជាង ៥០នាក់ និងជាង ៥០០នាក់ ត្រូវបញ្ជូនទៅសង្គ្រោះបន្ទាន់នៅមន្ទីរពេទ្យ ដែលក្នុងនោះភាគច្រើន ពុលស្រាស និងស្រាថ្នាំ ហើយកាលពីចុងឆ្នាំ២០១៨ ពលរដ្ឋរស់នៅស្រុកសំបូរ ខេត្តក្រចេះ ចំនួន ៧នាក់ស្លាប់ និង ១០០នាក់ បញ្ជូនទៅសង្គ្រោះបន្ទាន់នៅមន្ទីរពេទ្យ៕	2021-06-30T04:51:48+07:00	rfa.org	https://www.rfa.org/khmer/news/health/health-expert-asks-for-authority-to-investigate-wine-poisonings-in-phnom-penh-06292021172819.html
e7fa037a-205d-41ba-9b2d-da570729994f	ខេត្តព្រះវិហារ បន្តរកឃើញអ្នកឆ្លងជំងឺកូវីដ១៩ ចំនួន ១០នាក់ថែមទៀត	រដ្ឋបាលខេត្តព្រះវិហារ នៅថ្ងៃទី២៩ ខែមិថុនា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន១០នាក់ថែមទៀត។ យោងតាមសេចក្តីប្រកាសព័ត៌មាន របស់រដ្ឋបាលខេត្តព្រះវិហារ ដែលបណ្តាញព័ត៌មាន Fresh News ទទួលបាននៅថ្ងៃនេះ បានបញ្ជាក់ឱ្យដឹងថា ក្នុងចំណោមអ្នកជំងឺកូវីដ១៩ ទាំង១០នាក់ មានម្នាក់ រកឃើញនៅថ្ងៃទី២៨ ខែមិថុនា ឆ្នាំ២០២១ និង៩នាក់ទៀត រកឃើញនៅថ្ងៃទី២៩ ខែមិថុនា ឆ្នាំ២០២១នេះ។ សូមបញ្ជាក់ថា គិតត្រឹមថ្ងៃទី២៩ ខែមិថុនា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដចំនួន៨៧នាក់ បានព្យាបាលជាសះស្បើយចំនួន ៤២នាក់ កំពុងសម្រាកព្យាបាលចំនួន ៤៥នាក់ទៀត ប៉ុន្តែ មិនទាន់មានករណីស្លាប់ដោយសារជំងឺកូវីដ១៩នេះនោះទេ៕	2021-06-30T04:27:00+07:00	freshnewsasia.com	https://m.freshnewsasia.com/index.php/en/localnews/203546-2021-06-29-14-27-52.html
f583c84f-d074-4c67-82b4-7c6dddedbc97	ខេត្តកំពង់ធំ បន្តរកឃើញអ្នកជំងឺកូវីដ១៩ ចំនួន៤១នាក់ និងជាសះស្បើយ ១នាក់	រដ្ឋបាលខេត្តកំពង់ធំ បានចេញសេចក្តីប្រកាសព័ត៌មានបញ្ជាក់អំពីការបន្តរកឃើញអ្នកវិជ្ជមានជំងឺកូវីដ១៩ ចំនួន ៤១នាក់ថ្មីបន្ថែមទៀត តាមរយៈការធ្វើតេស្តរហ័ស (Rapid Test) នៅថ្ងៃទី២៩ ខែមិថុនា ឆ្នាំ២០២១ ហើយក៏មានអ្នកជាសះស្បើយចំនួន ០១នាក់ផងដែរ។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៩ ខែមិថុនានេះ។ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩ បន្ថែមទៀត រដ្ឋបាលខេត្តកំពង់ធំបានអំពាវនាវដល់អ្នកដែលធ្លាប់ប្រាស្រ័យទាក់ទងជាមួយអ្នកវិជ្ជមានខាងលើ ត្រូវរួសរាន់ទំនាក់ទំនងទៅអាជ្ញាធរ ឬមណ្ឌលសុខភាពដែលនៅកៀកបំផុត ដើម្បីពិនិត្យសុខភាព និងធ្វើចត្តាឡីស័ករយៈពេល ១៤ថ្ងៃ ឱ្យបានត្រឹមត្រូវ៕	2021-06-30T04:00:00+07:00	freshnewsasia.com	https://m.freshnewsasia.com/index.php/en/localnews/203544-2021-06-29-14-00-26.html
67115812-d101-43e7-bd0e-81855b1f8ec8	ខេត្តឧត្តរមានជ័យ រកឃើញអ្នកជំងឺកូវីដ ចំនួន៧៦នាក់ ក្នុងនោះមកពីប្រទេសថៃ ៧៤នាក់ ខណៈជាសះស្បើយ៥នាក់	ខេត្តឧត្តរមានជ័យ រកឃើញអ្នកជំងឺកូវីដ១៩ ចំនួន៧៦ករណីបន្ថែមទៀត និងជាសះស្បើយ ៥នាក់ នៅថ្ងៃទី២៩ ខែមិថុនា ឆ្នាំ២០២១នេះ តាមរយៈការធ្វើតេស្តរហ័ស (Rapid Test)។ បើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២៩ ខែមិថុនា ឆ្នាំ២០២១នេះ បានបញ្ជាក់ថា ក្នុងចំណោមអ្នកជំងឺដែលរកឃើញថ្មីទាំង៧៦នាក់ខាងលើនេះ គឺមានអ្នកជំងឺចំនួន ៧៤នាក់ ជាពលករ និងអ្នកធ្វើដំណើរមកពីប្រទេសថៃ៕	2021-06-30T03:46:00+07:00	freshnewsasia.com	https://m.freshnewsasia.com/index.php/en/localnews/203541-2021-06-29-13-46-09.html
36b35207-d6a4-4d5e-9fdd-752d09d9ea90	អាជ្ញាធរក្រុងប៉ោយប៉ែត ខេត្តបន្ទាយមានជ័យ ជូនដំណឹងដល់ពលរដ្ឋ មកចាក់វ៉ាក់សាំងបង្ការជំងឺកូវីដ១៩	អាជ្ញាធរក្រុងប៉ោយប៉ែត ខេត្តបន្ទាយមានជ័យ ចេញសេចក្តីជូនដំណឹងឱ្យប្រជាពលរដ្ឋមកចាក់វ៉ាក់សាំងបង្ការជំងឺកូវីដ១៩ ចាប់ពីថ្ងៃទី១ ខែកក្កដា ឆ្នាំ២០២១តទៅ។ នេះបើតាមសេចក្តីជូនដំណឹងដែលបណ្តាញព័ត៌មាន Fresh News ទទួលបាននៅថ្ងៃទី២៩ ខែមិថុនា ឆ្នាំ២០២១នេះ៕	2021-06-30T03:37:00+07:00	freshnewsasia.com	https://m.freshnewsasia.com/index.php/en/localnews/203540-2021-06-29-13-37-55.html
910db99d-018f-4f91-a294-c43b5e55cf09	ខេត្តស្ទឹងត្រែង រកឃើញ និងបង្ហាញអត្តសញ្ញាណអ្នកវិជ្ជមានជំងឺកូវីដ ៣៥នាក់ទៀត	រដ្ឋបាលខេត្តស្ទឹងត្រែង នៅថ្ងៃទី២៩ ខែមិថុនា ឆ្នាំ២០២១ បានប្រកាសពីការរកឃើញ និងបង្ហាញអត្តសញ្ញាណ អ្នកវិជ្ជមានជំងឺកូវីដ១៩ ចំនួន ៣៥នាក់ថែមទៀត។ នេះបើតាមសេចក្តីប្រកាសព័ត៌មាន ដែលបណ្ដាញ Fresh News ទទួលបាន៕	2021-06-30T03:31:00+07:00	freshnewsasia.com	https://m.freshnewsasia.com/index.php/en/localnews/203539-2021-06-29-13-31-10.html
95f31373-e6de-4ad6-a8e3-5edfa63b273d	រដ្ឋបាលខេត្តកំពត បន្តរកឃើញ អ្នកវិជ្ជមានកូវីដ១៩ ចំនួន ៧៧នាក់ និងមានករណីស្លាប់ ២នាក់	ភ្នំពេញ៖ រដ្ឋបាលខេត្តកំពត នៅថ្ងៃទី២៩ ខែមិថុនា ឆ្នាំ២០២១ បានចេញសេចក្ដីប្រកាសព័ត៌មាន ស្ដីពីករណីរកឃើញអ្នកជំងឺកូវីដ១៩ ចំនួន ៧៧នាក់ថ្មី និងមានករណីស្លាប់ចំនួន ២នាក់ ។ សូមបញ្ជាក់ថា គិតត្រឹមថ្ងៃទី២៩ ខែមិថុនា ឆ្នាំ២០២១ ខេត្តកំពតមានអ្នកឆ្លងជំងឺកូវីដ១៩ សរុប ចំនួន១,៤២៧នាក់ ក្នុងនោះបានព្យាបាលជាសះស្បើយ ៨២៦នាក់ និងកំពុងសម្រាកព្យាបាលចំនួន ៥៨៦នាក់ ស្លាប់ ១៥នាក់៕	2021-06-30T02:57:00+07:00	dap-news.com	https://dap-news.com/national/2021/06/29/161187/
0841081c-13ef-4588-aa4c-a349857c6a9b	កូវីដ១៩៖ ខេត្តកំពង់ចាម រកឃើញអ្នកឆ្លងថ្មី ៨១នាក់ និងជាសះស្បើយ ៤៩នាក់	ភ្នំពេញ៖ រដ្ឋបាលខេត្តកំពង់ចាម នៅថ្ងៃទី២៩ ខែមិថុនា ឆ្នាំ២០២១នេះ បានចេញ សេចក្តីប្រកាសព័ត៌មានស្តីពីករណី ជាសះស្បើយចំនួន ៤៩នាក់ និងករណីរកឃើញអ្នកវិជ្ជមាន ៨១នាក់ ក្នុងនោះស្រុកស្ទឹងត្រង់៨នាក់ ស្រុកជើងព្រៃ ១២នាក់ ស្រុកស្រីសន្ធរ ៦នាក់ ស្រុកកំពង់សៀម៣នាក់ ស្រុកព្រៃឈរ ២២នាក់ ស្រុកចំការលើ ៤នាក់ ស្រុកបាធាយ៣នាក់ ស្រុកកោះសូទិន ១នាក់ ក្រុងកំពង់ចាម ៦នាក់ ស្រុកកងមាស ១៤នាក់ និងមកពីខេត្តត្បូងឃ្មុំ ២នាក់ ៕	2021-06-30T02:55:00+07:00	dap-news.com	https://dap-news.com/national/2021/06/29/161180/
4a64fa74-5fad-4a87-834a-316c478cda32	កូវីដ១៩៖ ខេត្តបាត់ដំបង រកឃើញអ្នកឆ្លងថ្មី ចំនួន ៤៨នាក់ និងជាសះស្បើយ ៣២នាក់	ភ្នំពេញ៖ រដ្ឋបាលខេត្តបាត់ដំបង នៅថ្ងៃទី២៩ ខែមិថុនា ឆ្នាំ២០២១ បានចេញសេចក្ដីប្រកាសព័ត៌មាន ស្ដីពីករណី រកឃើញអ្នកវិជ្ជមានជំងឺកូវីដ-១៩ ចំនួន ៤៨នាក់ថ្មី ក្នុងនោះអ្នកពាក់ព័ន្ធជាមួយព្រឹត្តិការណ៍ សហគម ២០កុម្ភៈ ចំនួន២៦នាក់ និងជាពលករវិលត្រឡប់មកពី ប្រទេសថៃចំនួន ២២នាក់ និងមានករណីជាសះស្បើយចំនួន ៣២នាក់ ផងដែរ។ សូមបញ្ជាក់ថា គិតត្រឹមថ្ងៃទី២៩ ខែមិថុនា ឆ្នាំ២០២១នេះ មានអ្នកឆ្លងជំងឺកូវីដ១៩ សរុបចំនួន៨៨៩នាក់ ក្នុងនោះ បានព្យាបាលជាសះស្បើយ ចំនួន៥៤៩នាក់ និងកំពុងសម្រាកព្យាបាលចំនួន៣៣៤នាក់ ស្លាប់៦នាក់។	2021-06-30T02:49:00+07:00	dap-news.com	https://dap-news.com/national/2021/06/29/161172/
60b37ad5-3127-44e9-bef2-7044a20d28ee	អូស្រ្តាលីកំពុងស្ថិតក្នុងស្ថានភាពប្រុងប្រយ័ត្នខ្ពស់ ចំពោះការផ្ទុះឡើងនៃជំងឺកូវីដ១៩ ចូលក្នុងសហគមន៍	រដ្ឋមន្រ្តីសុខាភិបាលអូស្រ្តាលីលោក Greg Hunt បានប្រកាសថា ប្រទេសនេះកំពុងស្ថិតក្នុងស្ថានភាពប្រុងប្រយ័ត្នខ្ពស់ ចំពោះការផ្ទុះឡើងនៃជំងឺកូវីដ១៩ ចូលក្នុងសហគមន៍ ។ នេះបើយោងតាមការចេញផ្សាយដោយ ទីភ្នាក់ងារសារព័ត៌មានស៊ីនហួរ នៅយប់ថ្ងៃអង្គារ ទី២៩ ខែមិថុនា ឆ្នាំ២០២១។ យោងតាមទិន្នន័យចុងក្រោយរបស់ក្រសួងសុខាភិបាល គិតត្រឹមរសៀលថ្ងៃអង្គារនេះ អូស្ត្រាលីមានករណីឆ្លងកូវីដ១៩ សរុបចំនួន ៣០,៥៦២ករណី ខណៈដែល២៤ម៉ោងចុងក្រោយនេះ បានរាយការណ៍ករណីឆ្លងថ្មីចំនួន ២៥ករណី។ ទីក្រុង នៃរដ្ឋនិងដែនដីចំនួន០៨របស់ប្រទេសនេះ បានចាត់វិធានការបិទខ្ទប់ប្រទេស ដើម្បីទប់ស្កាត់ការរីករាលដាល នៃវីរុសនេះ ដោយមានមនុស្សជាង ១០លាននាក់ត្រូវបង្ខំឲ្យស្ថិតនៅតែក្នុងផ្ទះ។ លោក Hunt បានប្រាប់ក្រុមអ្នកសារព័ត៌មាននៅរសៀលថ្ងៃអង្គារនេះថា ៕	2021-06-30T02:36:00+07:00	freshnewsasia.com	https://m.freshnewsasia.com/index.php/en/internationalnews/203535-2021-06-29-12-36-12.html
490a7d22-4ba9-459d-af99-c8bce7ca7f71	អាជ្ញាធរសម្រេចបិទ «ផ្សារសាមគ្គីក្រុងក្រចេះ» ក្រោយជាប់ពាក់ព័ន្ធអ្នកជំងឺកូវីដ១៩	រដ្ឋបាលខេត្តក្រចេះ បានសម្រេចបិទ «ផ្សារសាមគ្គីក្រុងក្រចេះ» ចាប់ពីថ្ងៃទី២៩ ខែមិថុនា នេះតទៅ ដើម្បីទប់ស្កាត់ការរីករាលដាលជំងឺកូវីដ១៩ បន្ទាប់ពីរកឃើញមានជាប់ពាក់ព័ន្ធអ្នកជំងឺកូវីដ១៩។ ជាមួយការសម្រេចបិទផ្សារនេះ រដ្ឋបាលខេត្ត ក៏បានដាក់ចេញវិធានការមួយចំនួនដូចជា ការស្រាវជ្រាវរកអ្នកពាក់ព័ន្ធដោយផ្ទាល់ ឬប្រយោល ដើម្បីធ្វើចត្តាឡីស័ក និងយកសំណាក។ រដ្ឋបាលខេត្ត ក៏បានអំពាវនាវដល់ប្រជាពលរដ្ឋធ្លាប់ចេញចូលផ្សារ ឬមានការពាក់ព័ន្ទផ្ទាល់ ឬប្រយោលនោះ ត្រូវតាមដាកសុខភាព បើមានចេញរោគសញ្ញាសង្ស័យណាមួយប្រញាប់ជួបគ្រូពេទ្យនៅមណ្ឌលសុខភាព ឬមន្ទីរពេទ្យ ដែលនៅជិត៕	2021-06-30T02:15:00+07:00	freshnewsasia.com	https://m.freshnewsasia.com/index.php/en/localnews/203533-2021-06-29-12-15-33.html
11ced890-0635-4a63-8ba9-b5171beb82fa	ខេត្តបាត់ដំបង រកឃើញ និងបង្ហាញអត្តសញ្ញាណអ្នកកើតជំងឺកូវីដ១៩ ចំនួន៤៨នាក់បន្ថែមទៀត ខណៈជាសះស្បើយ៣២នាក់	រដ្ឋបាលខេត្តបាត់ដំបង នៅថ្ងៃទី២៩ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់ពីការរកឃើញមនុស្សចំនួន៤៨នាក់បន្ថែមទៀត ឆ្លងជំងឺកូវីដ១៩ និង៣២នាក់ជាសះស្បើយ។ ក្នុងសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានរដ្ឋបាលខេត្តបាត់ដំបង បានបញ្ជាក់ថា អ្នកជំងឺកូវីដ១៩ ទាំង៤៨នាក់ដែលទើបរកឃើញថ្មីនេះ មានចំនួន២៦នាក់ ពាក់ព័ន្ធព្រឹត្តិការណ៍សហគមន៍២០កុម្ភៈ និង២២នាក់ ជាពលករត្រឡប់មកពីប្រទេសថៃ។ សូមជម្រាបថា ចាប់ពីមានការឆ្លងរាលដាលជំងឺកូវីដ១៩ ខេត្តបាត់ដំបង មានអ្នកជំងឺកូវីដ១៩ ចំនួន៨៨៩នាក់ បានព្យាបាលជាសះស្បើយចំនួន៥៤៩នាក់, ករណីស្លាប់ចំនួន៦នាក់ និងកំពុងសម្រាកព្យាបាលនៅតាមមន្ទីរពេទ្យបង្អែកនានា ចំនួន៣៣៤នាក់៕	2021-06-30T01:24:00+07:00	freshnewsasia.com	https://m.freshnewsasia.com/index.php/en/localnews/203527-2021-06-29-11-24-22.html
ac4fa951-16b0-4126-9d3d-cfcfa891bd48	ខេត្តក្រចេះ ប្រកាសរកឃើញមនុស្ស៩នាក់ទៀត ឆ្លងជំងឺកូវីដ១៩	រដ្ឋបាលខេត្តក្រចេះ នៅថ្ងៃទី២៩ ខែមិថុនា ឆ្នាំ២០២១នេះ បានប្រកាសរកឃើញមនុស្សចំនួន៩នាក់បន្ថែមទៀត ឆ្លងជំងឺកូវីដ១៩។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ រដ្ឋបាលខេត្តក្រចេះ បានបញ្ជាក់ថា អ្នកជំងឺកូវីដ១៩ ដែលទើបរកឃើញថ្មីនេះ មាននៅក្រុងក្រចេះ ចំនួន៤នាក់, ស្រុកសំបូង ចំនួន៣នាក់ និងស្រុកស្នូល ចំនួន១នាក់។	2021-06-30T01:06:00+07:00	freshnewsasia.com	https://m.freshnewsasia.com/index.php/en/localnews/203521-2021-06-29-11-06-07.html
65c30469-5c94-4b0a-b0ab-2c9161c48dcd	អាជ្ញាធរថៃបន្តចាប់បញ្ជូនពលករខ្មែរត្រឡប់ទៅកម្ពុជា ក្នុងពេលបិទខ្ទប់ការដ្ឋានសំណង់នៅទីក្រុងបាងកក	តាមច្រកព្រំដែនខេត្តបន្ទាយមានជ័យជាបន្តបន្ទាប់។ ការចាប់បញ្ជូនពលករនេះ ស្របពេលដែលរដ្ឋាភិបាលថៃបានបិទខ្ទប់ការដ្ឋានសំណង់នៅទីក្រុងបាងកក ដើម្បីទប់ស្កាត់ការរាតត្បាតជំងឺកូវីដ១៩។ មន្ត្រីសង្គមស៊ីវិល យល់ថា ពលករទាំងនោះប្រឈមនឹងការឆ្លងជំងឺកាចសាហាវនេះ ប្រសិនបើអាជ្ញាធរពាក់ព័ន្ធមិនបានរៀបចំធ្វើចត្តាឡឺស័កឱ្យបានត្រឹមត្រូវ។ មួយរយៈនេះ ។ ក្នុងនោះនៅថ្ងៃទី២៩ មិថុនា អាជ្ញាធរថៃបានបញ្ជូនពលករខ្មែរជាង ១០នាក់ប្រគល់អាជ្ញាធរកម្ពុជាតាមច្រកព្រំដែនក្នុងស្រុកអូរជ្រៅខេត្តបន្ទាយមានជ័យ។ ស្នងការរងនគរបាលខេត្តបន្ទាយមានជ័យទទួលបន្ទុកការពារព្រំដែន លោក អ៊ុំ សុផល ប្រាប់អាស៊ីសេរីនៅថ្ងៃទី២៩ មិថុនាថា ពលករទាំងនោះ ឆ្លងដែនទៅធ្វើការនៅប្រទេសថៃដោយខុសច្បាប់ ហើយពួកគេត្រូវបានអាជ្ញាធរថៃ ចាប់ខ្លួននៅទីក្រុងបាងកក។លោកបញ្ជាក់ថា អាជ្ញាធរខេត្តបន្ទាយមានជ័យបានបញ្ជូនពលករទាំងនោះទៅធ្វើចត្តាឡឺស័កនៅតំបន់ព្រំដែនក្រុងប៉ោយប៉ែតរយៈពេល ១៤ថ្ងៃ ហើយប្រសិនបើគ្មានជំងឺកូវីដ១៩ ទេនោះ ទើបអនុញ្ញាតឱ្យពួកគេត្រឡប់ទៅស្រុកកំណើតវិញ។មេប៉ូលិសផ្កាយ ១រូបនេះបន្តទៀតថា អំឡុងពេលនេះអាជ្ញាធរកម្ពុជាបន្តពង្រាយកងកម្លាំងជាច្រើននាក់យាមការពារតឹងតែងនៅតំបន់ព្រំដែនជាប់ប្រទេសថៃ ដើម្បីទប់ស្កាត់ដាច់ខាតមិនឱ្យពលករខ្មែរណាម្នាក់លួចឆ្លងដែនមកពីប្រទេសថៃត្រឡប់ចូលមកកម្ពុជាបានឡើយ៖ « ទោះជាយ៉ាងណាក្ដី មន្ត្រីសង្គមស៊ីវិលថ្លែងថា ពលករត្រឡប់មកពីប្រទេសថៃអំឡុងពេលនេះប្រឈមនឹងការឆ្លងជំងឺកូវីដ១៩ ចូលមកកម្ពុជាប្រសិនបើអាជ្ញាធរព្រំដែនទប់ស្កាត់មិនបានត្រឹមត្រូវ។ ប្រធានសមាគមពង្រឹងសេដ្ឋកិច្ចក្រៅប្រព័ន្ធកម្ពុជា លោក ឌិន ពុទ្ធី មានប្រសាសន៍ថា អំឡុងពេលនេះអាចនឹងមានពលករជាច្រើនត្រឡប់មកកម្ពុជាវិញ ដោយសារអាជ្ញាធរថៃបិទខ្ទប់នៅទីក្រុងបាងកកនិងខេត្តចំនួន ៥ជាប់រាជធានីរបស់ថៃ ដើម្បីទប់ស្កាត់ការរាតត្បាតជំងឺកូវីដ១៩។ មន្ត្រីសង្គមស៊ីវិលរូបនេះ ព្រួយបារម្ភខ្លាចអាជ្ញាធរនៅតំបន់ព្រំដែនឆក់ឱកាសនេះនាំគ្នាប្រព្រឹត្តអំពើពុករលួយ ហើយបើកដៃឱ្យពលករចូលមកកម្ពុជាដោយមិនមានការត្រួតពិនិត្យត្រឹមត្រូវ៖ « ក្ដីបារម្ភរបស់សង្គមស៊ីវិលនេះដោយសារតែថ្មីៗ នេះក្រសួងសុខាភិបាលបានរកឃើញពលករខ្មែរចំនួន ២២នាក់ហើយ ដែលបានឆ្លងជំងឺកូវីដ១៩ បម្លែងថ្មី ឈ្មោះ ដែលតា (DELTA) ក្រោយពេលពួកគេត្រឡប់មកពីប្រទេសថៃ។ ក្រសួងសុខាភិបាលអះអាងថា ជំងឺប្លែងថ្មីនេះឆ្លងលឿនជាងជំងឺកូវីដ១៩ ប្រភេទមុនៗ រហូតដល់ទៅ ១៥ដងឯណោះ។ ជុំវិញរឿងនេះ មន្ត្រីសម្របសម្រួលសមាគមការពារសិទ្ធិមនុស្សអាដហុក (Adhoc) ខេត្តបន្ទាយមានជ័យ លោក ស៊ុំ ច័ន្ទគា ថ្លែងថា អាជ្ញាធរគួរតែរៀបចំកន្លែងធ្វើចត្តាឡឺស័កសម្រាប់ពលករដែលត្រឡប់មកពីប្រទេសថៃឱ្យបានត្រឹមត្រូវតាមការណែនាំរបស់ក្រសួងសុខាភិបាល។ លោកបញ្ជាក់ថា សព្វថ្ងៃនេះ អាជ្ញាធរខេត្តបន្ទាយមានជ័យបានដាក់ពលកររួមគ្នានៅកន្លែងធ្វើចត្តាឡឺស័កយ៉ាងណែនតាន់តាប់។ មន្ត្រីសង្គមស៊ីវិលរូបនេះយល់ថា ការធ្វើបែបនេះ នឹងធ្វើឱ្យពលករដែលគ្មានជំងឺកូវីដ១៩ ពួកគេអាចនឹងឆ្លងជំងឺកាចសាហាវនេះបានដោយងាយស្រួល៖ « បន្ថែមពីនេះលោក ស៊ុំ ច័ន្ទគា ក៏អំពាវនាវសុំឱ្យរដ្ឋាភិបាលពន្លឿនចាក់វ៉ាក់សាំការពារជំងឺកូវីដ១៩ ជូនដល់ប្រជាពលរដ្ឋនៅខេត្តបន្ទាយមានជ័យ ជាពិសេស ពលរដ្ឋនៅតំបន់ព្រំដែនក្រុងប៉ោយប៉ែត ដោយសារពួកគេប្រឈមនឹងការឆ្លងជំងឺរលាកផ្លូវដង្ហើមថ្មីនេះ។ ការស្នើសុំរបស់សង្គមស៊ីវិលនេះ ដោយសារមួយរយៈនេះ ជំងឺកូវីដនៅតែបន្តវាយលុកខ្លាំងនៅតំបន់ព្រំដែនខេត្តមួយនេះ ស្របពេលដែលអាជ្ញាធរចាក់វ៉ាក់សាំងការពារបានតិចតូចនៅឡើយ។ ទាក់ទងនឹងបញ្ហានេះអភិបាលខេត្តបន្ទាយមានជ័យ លោក អ៊ុំ រាត្រី បានបង្ហោះសារនៅលើហ្វេសប៊ុក (Facebook) របស់លោកនៅព្រឹកថ្ងៃទី២៩ មិថុនាថា ក្រសួងសុខាភិបាលនឹងចាប់ផ្ដើមចាក់វ៉ាក់សាំងការពារជំងឺកាចសាហាវនេះ ជូនពលរដ្ឋនៅក្រុងប៉ោយប៉ែត នៅថ្ងៃទី១ កក្កដាខាងមុខ៕	2021-06-30T00:48:00+07:00	rfa.org	https://www.rfa.org/khmer/news/health/thai-authorities-continues-deporting-cambodian-workers-during-covid-19-pandemic-06292021133546.html
79d8bd24-1566-49dd-ad03-7cde23944a7d	អ្នកជំងឺកូវីដ២នាក់ បានទទួលមរណភាពនៅមន្ទីរពេទ្យបង្អែកស្រុកពញាក្រែក ខេត្តត្បូងឃ្មុំ, ម្នាក់ចង-ក ធ្វើអត្តឃាតដោយខ្លួនឯង	តាមរយៈរបាយការណ៍មន្ទីរសុខាភិបាលខេត្តត្បូងឃ្មុំ និងរដ្ឋបាលស្រុកពញាក្រែក បានឲ្យដឹងនៅរសៀលថ្ងៃទី២៩ ខែមិថុនា ឆ្នាំ២០២១នេះថា មានអ្នកជំងឺកូវីដ១៩ ចំនួន២នាក់បានទទួលមរណភាព ពេលកំពុងសម្រាកព្យាបាលនៅមណ្ឌលព្យាបាលជំងឺកូវីដ១៩ នៃមន្ទីរពេទ្យបង្អែកស្រុកពញាក្រែក កាលពីថ្ងៃទី២៨ ខែមិថុនា ឆ្នាំ២០២១ម្សិលមិញ។ សេចក្ដីរាយការណ៍បានបញ្ជាក់ថា អ្នកជំងឺកូវីដ១៩ ដែលទទួលមរណភាពឈ្មោះ ជា ម៉ាប់ ភេទប្រុស អាយុ៦៣ឆ្នាំ និងម្នាក់ទៀតឈ្មោះ អ៊ី ចាន់ធឿន ភេទស្រី អាយុ៤២ឆ្នាំ ស្លាប់ដោយសារចង-ក សម្លាប់ខ្លួន ព្រោះតូចចិត្តរឿងមានជំងឺប្រចាំកាយរ៉ាំរ៉ៃធ្ងន់ធ្ងរស្រាប់ និងមានសតិមិនប្រក្រតី។ សូមជម្រាបថា បើគិតពីការចាប់ផ្តើមផ្ទុះឆ្លងរីករាលដាលជំងឺកូវីដ១៩ នៅទូទាំងខេត្តត្បូងឃ្មុំ អ្នកវិជ្ជមានសរុបមានចំនួន៧០១នាក់ ស្រី២៩៦នាក់, អ្នកជាសះស្បើយ មានចំនួន២៤៣នាក់ ស្រី៩៦នាក់ និងអ្នកវិជ្ជមានជំងឺកូវីដ១៩ស្លាប់ មានចំនួន១១នាក់ ស្រី០៧នាក់ ក្នុងនោះស្លាប់ដោយមេរោគជំងឺកូវីដ១៩ មានចំនួន០៧នាក់ និងដោយសារកត្តាជំងឺប្រចាំកាយរាំរ៉ៃ ក៏ដូចជាកត្តាផ្សេងៗ មានចំនួន ០៥នាក់៕	2021-06-30T00:03:00+07:00	freshnewsasia.com	https://m.freshnewsasia.com/index.php/en/localnews/203513-2021-06-29-10-03-20.html
8625b6ed-348c-43fd-afa4-d97b5a37c733	សម្ដេចតេជោ ៖ រស្ស៊ី-អាស៊ាន រួមគ្នាប្រយុទ្ធប្រឆាំង ជំងឺកូវីដ-១៩ ចៀសវាងផលរំខាន ផ្នែកនយោបាយ	ក្នុងសន្និសីទតុមូល ក្រោមប្រធានបទ «តួនាទី និងការទទួលខុសត្រូវ នៃគណបក្សនយោបាយ រុស្ស៊ី-អាស៊ាន ក្នុងការពង្រឹងនិមាបនកម្មសន្តិសុខ និងកិច្ចសហប្រតិបត្តិការ ក្នុងតំបន់អាស៊ីប៉ាស៊ីហ្វិក» នារសៀលថ្ងៃទី២៩ ខែមិថុនា ឆ្នាំ ២០២១ សម្ដេចតេជោ មានប្រសាសន៍ថា «យើងត្រូវផ្តោតលើ កិច្ចការចំពោះមុខដែលចាំបាច់បំផុត ពោលគឺការប្រយុទ្ធប្រឆាំង នឹងជំងឺកូវីដ-១៩ ។ យើងត្រូវចាត់ទុកកិច្ចការនេះ ជាបេសកកម្មរួម របស់មនុស្សជាតិ ដើម្បីជួយសង្គ្រោះអាយុជីវិតប្រជាជនពីការរាតត្បាត នៃជំងឺដ៏សាហាវនេះ ហើយយើងក៏គួរចៀសវាងនូវរាល់ផលរំខាន ផ្នែកនយោបាយទាំងឡាយណា ដែលអាចកើតមានឡើង»។ សម្ដេចតេជោបន្ដថា ក្រោយពេលវិបត្តិជំងឺកូវីដ-១៩ រស្ស៊ី-អាស៊ាន ត្រូវរួមគ្នាជំរុញការងើបឡើងវិញ ប្រកបដោយភាព ធន់ទាំងអស់គ្នា ។ សម្ដេច មានសុទិដ្ឋិនិយមខ្ពស់ថា រុស្ស៊ី-អាស៊ាន អាចរួមគ្នាជាធ្លុងមួយ ក្នុងការសម្រេច បាននូវគោលបំណង តាមរយៈការជំរុញលំហូរពាណិជ្ជកម្ម វិនិយោគ និងទេសចរណ៍ រួមទាំងសកម្មភាពផ្សេងៗទៀត ។ ទន្ទឹមនេះ សម្ដេចគូសបញ្ជាក់អំពីសារៈសំខាន់ នៃការចូលរួមរបស់ រុស្ស៊ី ជាមួយនឹងអាស៊ាន ជាពិសេស លើការគាំទ្រការ អនុវត្តយុទ្ធសាស្ត្រទាំង៥ នៃក្របខ័ណ្ឌការស្តារឡើងវិញ គ្រប់ជ្រុងជ្រោយ របស់អាស៊ាន (ASEAN Comprehensive Recovery Framework – ACRF) ។ ជាងនេះទៅទៀត សម្ដេចតេជោ លើកឡើងថា ការឆ្លងរាលដាលដ៏ធ្ងន់ធ្ងរ នៃជំងឺកូវីដ-១៩ បានកើតឡើង ក្នុងអំឡុងពេល ដ៏លំបាកមួយ ដែលនិន្នាការ ពហុភាគី និយមកំពុងតែស្ថិតនៅក្រោមការ គំរាមកំហែងពីសំណាក់ការ កើនឡើងនៃនិន្នាការ ឯកតោភាគីនិយម ប្រជានិយម និងគាំពារនិយម ។ សម្ដេចថា ការប្រកួតប្រជែង រវាងប្រទេសមហាអំណាចធំៗ បានធ្វើឲ្យស្ថានភាពនេះ កាន់តែមានភាពស្មុគស្មាញ ខណៈដែលស្មារតីល្បែងផលបូកសូន្យ នៃសង្រ្គាមត្រជាក់ថ្មី កំពុងលេចឡើង ហើយសណ្តាប់ធ្នាប់ ពិភពលោកកំពុងត្រូវបានបែងចែក ដោយសារសង្រ្គាម ពាណិជ្ជកម្ម សង្រ្គាមបច្ចេកវិទ្យា និងសង្គ្រាមដោយ តួអង្គតំណាងដ៏ក្តៅគគុក មួយចំនួនទៀត ៕	2021-06-29T23:24:00+07:00	dap-news.com	https://dap-news.com/national/2021/06/29/161107/
fd9b6faa-bb07-4c13-b22b-61ee68e968ab	រដ្ឋបាលខេត្តកំពង់ចាម បង្ហាញអត្តសញ្ញាណអ្នកឆ្លងជំងឺកូវីដ ចំនួន៨១នាក់ទៀត និងជាសះស្បើយ៤៩នាក់	រដ្ឋបាលខេត្តកំពង់ចាម បានចេញសេចក្ដីប្រកាសព័ត៌មានបញ្ជាក់ពីការរកឃើញករណីវិជ្ជមានកូវីដ១៩ ចំនួន ៨១នាក់បន្ថែមទៀត និងមានអ្នកជាសះស្បើយ ៤៩នាក់ផងដែរ ក្នុងថ្ងៃទី២៨ ខែមិថុនា ឆ្នាំ២០២១។ នេះបើតាមលិខិតដែលបណ្ដាញសារព័ត៌មាន Fresh News នាថ្ងៃទី២៩ ខែមិថុនា ឆ្នាំ២០២១នេះ។ មូលដ្ឋានដែលរកឃើញអ្នកឆ្លងកូវីដនោះ រួមមាន៖ ក្រុងកំពង់ចាម ០៦នាក់, ស្រុកព្រៃឈរ ២២នាក់, ស្រុកចំការលើ ០៤នាក់, ស្រុកកងមាស ១៤នាក់, ស្រុកជើងព្រៃ ១២នាក់, ស្រុកស្រីសន្ធរ ០៦នាក់, ស្រុកបាធាយ ០៣នាក់, ស្រុកស្ទឹងត្រង់ ០៨នាក់, ស្រុកកោះសូទិន ០១នាក់ ព្រមទាំងមកពីខេត្តត្បូងឃ្មុំ ០២នាក់។ រដ្ឋបាលខេត្តកំពង់ចាម ក៏បានអំពាវនាវដល់អ្នកប៉ះពាល់ផ្ទាល់ជាមួយអ្នកជំងឺកូវីដទាំង ៨១នាក់ខាងលើ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលត្រូវធ្វើចត្តាឡីស័កតាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត៕	2021-06-29T22:35:00+07:00	freshnewsasia.com	https://m.freshnewsasia.com/index.php/en/localnews/203468-2021-06-29-08-35-43.html
207a6cd0-18a5-412f-9f8b-0cc47197a3d8	អ្នកជំងឺកូវីដម្នាក់ បង្ហោះសារអរគុណសម្តេចតេជោ ហ៊ុន សែន និងគ្រូពេទ្យមន្ទីរពេទ្យខ្មែរ-រុស្ស៉ី ក្រោយជួយវះកាត់សម្រាលកូនដល់ប្រពន្ធខ្លួនដែលវិជ្ជមានកូវីដដែរនោះបានដោយជោគជ័យ	លោក កែវ គឹមស៉ិន ដែលជាអ្នកជំងឺកូវីដ១៩ម្នាក់ នៅថ្ងៃទី២៩ ខែមិថុនា ឆ្នាំ២០២១នេះ បានបង្ហោះសារថ្លែងអំណរគុណសម្តេចតេជោ ហ៊ុន សែន ប្រមុខដឹកនាំកំពូលរាជរដ្ឋាភិបាលកម្ពុជា និងមន្ទីរពេទ្យខ្មែរ-រុស្ស៉ី ក្រោយក្រុមគ្រូពេទ្យនៃមន្ទីរពេទ្យនេះ ជួយវះកាត់សម្រាលកូនដល់ប្រពន្ធខ្លួន ដែលប្រពន្ធក៏កើតកូវីដ១៩ដែរនោះ ឲ្យទទួលបានជោគជ័យ។ ទន្ទឹមនឹងការបង្ហោះសារខាងលើ លោក កែវ គឹមស៉ិន ថែមទាំងបញ្ជាក់ប្រាប់មកបណ្តាញព័ត៌មាន Fresh News ថា ឥឡូវនេះម្តាយ និងកូនមានសុវត្ថិភាពហើយ តែម្តាយត្រូវសម្រាកនៅពេទ្យសិន ដើម្បីព្យាបាលមុខរបួស ដែលបានវះកាត់។ ចំពោះកូនវិញ មិនត្រូវបានគ្រូពេទ្យបញ្ជាក់ថា វិជ្ជមានកូវីដ ឬអត់ទេ ប៉ុន្តែគ្រាន់តែទទួលដំណឹងថា កូនមានសុខភាពល្អទេ។ លោកសូមលើកម្រាមដៃ១០ ថ្លែងអំណរគុណពីចម្ងាយដល់សម្តេចតេជោ ហ៊ុន សែន និងក្រុមគ្រូពេទ្យនៃមន្ទីរពេទ្យខ្មែរ-រុស្ស៉ី ដែលបានជួយសង្គ្រោះគ្រួសាររបស់លោកទាន់ពេលវេលា។ តាមរយៈ Facebook របស់ខ្លួននៅថ្ងៃនេះ លោក កែវ គឹមស៉ិន បានបង្ហោះសារថ្លែងអំណរគុណ ដែលមានខ្លឹមសារទាំងស្រុងខាងក្រោមនេះ៖ មិនទាន់ទាំងបានឃើញមុខកូន និងមិនទាន់បានដាក់ឈ្មោះកូនផង ក៏ត្រូវមកព្យាបាលកូវីដ តែសូមអរគុណក្រុមគ្រូពេទ្យមន្ទីរពេទ្យខ្មែរ-រុស្ស៉ី ដែលជួយប្រពន្ធខ្ញុំសម្រាលកូនដោយសុវត្ថិភាព តាមរយៈការវះកាត់។ កាលពីថ្ងៃទី២៨ ខែមិថុនា ឆ្នាំ២០២១ម្សិលមិញ ប្រពន្ធខ្ញុំឈឺពោះសម្រាលកូន ហើយគាត់ក៏ត្រូវបានបញ្ជូនទៅមន្ទីរពេទ្យខ្មែរ-រុស្ស៊ី។ ពេលទៅដល់ ពេទ្យតម្រូវឲ្យតេស្តរកមេរោគកូវីដ១៩ ទាំងពីរនាក់ ហើយជាលទ្ធផល ពួកខ្ញុំបានឆ្លងកូវីដបាត់ទៅហើយ និងមិនដឹងឆ្លងតាំងពីពេលណាទេ ព្រោះអត់មានចេញរោគសញ្ញាសោះ។ ភ្លាមៗនោះ ខ្ញុំត្រូវបានគេដឹកទៅព្យាបាលកូវីដ នៅកន្លែងព្យាបាលសែនសុខ ទាំងក្តីរន្ធត់ចិត្ត ត្បិតមិនបាននៅក្បែរប្រពន្ធ ជួយលើកទឹកចិត្តគាត់ ដែលនេះជារឿងគួរឲ្យសោកស្តាយជាពន់ពេក។ រហូតដល់ម៉ោង ១១យប់ ទើបទទួលដំណឹងថា ក្រុមគ្រូពេទ្យបានប្រឹងប្រែងវះកាត់គាត់ និងមានសុវត្ថិភាពទាំងម្តាយនិងកូន ហើយដំណឹងនេះធ្វើឲ្យខ្ញុំសប្បាយរីករាយមែនទែន។ គួរឲ្យស្តាយណាស់ផងដែរនោះ ក្នុង១ជីវិតនេះ ខ្ញុំមិនបានឃើញមុខកូនដែលកើតមកដំបូងគេ ហើយកាន់តែពិបាកពិពណ៌នា គឺពួកខ្ញុំមិនទាន់ទាំងបានត្រៀមដាក់ឈ្មោះកូនផង។ ខ្ញុំបាននិយាយប្រាប់ខ្លួនឯងថា នៅពេលដែលខ្លួនស្ថិតក្នុងស្ថានការណ៍បែបនេះ ទើបដឹងថាក្ដីស្រឡាញ់របស់ឪពុកម្ដាយមានទំហំប៉ុណ្ណា។ កូនកើតមកតែឪពុកម្ដាយមិនអាចនៅជិត ហើយសូម្បីតែឃើញមុខ សុខទុក្ខប្រពន្ធកូនក៏មិនដឹង តែខ្ញុំសូមបួងសួងឲ្យម្ដាយ និងកូនខ្ញុំ រឹងមាំឡើង។ ការណ៍ដែលឃើញកូន និងម្តាយមានសុខភាពល្អ ធ្វើឲ្យខ្ញុំរំភើប និងសូមលើកម្រាមដៃ១០ ពីចម្ងាយ សម្តែងទឹកចិត្តថ្លែងអំណរគុណក្រុមគ្រូពេទ្យ ដែលបានលះបង់កម្លាំងកាយចិត្ត ដើម្បីសង្គ្រោះជីវិតគ្រួសារខ្ញុំ។ សមដូចពាក្យមួយឃ្លាថា «ស្គាល់មិត្តក្នុងគ្រាក្រ ស្គាល់មនុស្សល្អក្នុងគ្រាលំបាក» ពោលគឺពាក្យមួយឃ្លានេះ ធ្វើឲ្យខ្ញុំកាន់តែដឹងច្បាស់ថា រាជរដ្ឋាភិបាលកម្ពុជា ក្រោមការដឹកនាំសម្តេចតេជោ ហ៊ុន សែន មិនទុកឲ្យពលរដ្ឋណាម្នាក់ឯកោឡើយ។ ដោយក្តីគោរពពីខ្ញុំ កែវ គឹមស៉ិន! ៕	2021-06-29T21:59:00+07:00	freshnewsasia.com	https://m.freshnewsasia.com/index.php/en/localnews/203461-2021-06-29-07-59-42.html
faf11161-5698-4e93-8e8a-c6882fa53102	រដ្ឋបាលខេត្តពោធិ៍សាត់ ជូនដំណឹងពីការចាក់វ៉ាក់សាំងបង្ការជំងឺកូវីដ១៩ ចាប់ពីថ្ងៃស្អែក	រដ្ឋបាលខេត្តពោធិ៍សាត់ ចេញសេចក្តីជូនដល់កម្មករ-កម្មការនី រោងចក្រ និងប្រជាពលរដ្ឋទាំងអស់ ក្នុងទីប្រជុំជនក្រុងពោធិ៍សាត់ សូមអញ្ជើញមកទទួលការចាក់វ៉ាក់សាំងបង្ការជំងឺកូវីដ១៩ សម្រាប់ដូសទី១ ចាប់ពីថ្ងៃទី៣០ ខែមិថុនា ដល់ថ្ងៃទី០៣ ខែកក្កដា ឆ្នាំ២០២១ និងសម្រាប់ដូសទី២ ចាប់ពីថ្ងៃទី១៤ ដល់ថ្ងៃទី១៦ ខែកក្កដា ឆ្នាំ២០២១។ ទី១៖ សាលាខេត្តពោធិ៍សាត់ ទី២៖ ការិយាល័យសុខាភិបាល ស្រុកប្រតិបត្តិសំពៅមាស និងទី៣៖ វិទ្យាល័យពោធិ៍សាត់។ សូមបញ្ជាក់ សូមភ្ជាប់មកជាមួយនូវអត្តសញ្ញាណប័ណ្ណសញ្ជាតិខ្មែរ ឬលិខិតឆ្លងដែន ឬសៀវភៅគ្រួសារ។ រដ្ឋបាលខេត្ត បានបន្ថែមថា សូមកម្មករ កម្មការិនីរោងចក្រ និងប្រជាពលរដ្ឋទាំងអស់ ក្នុងទីប្រជុំជនក្រុងពោធិ៍សាត់ មេត្តាជ្រាបជាព័ត៌មាន និងរួសរាន់មកទទួលវ៉ាក់សាំង បង្ការជំងឺកូវីដ១៩ ឱ្យបានគ្រប់ៗគ្នា ព្រមទាំងយកចិត្តទុកដាក់អនុវត្តវិធានការ «៣ការពារ ៣កុំ» របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ព្រមទាំងការណែនាំរបស់ក្រសួងសុខាភិបាល និងវិធានការនានា ដែលដាក់ចេញដោយរដ្ឋបាលខេត្តពោធិ៍សាត់៕	2021-06-29T21:59:00+07:00	freshnewsasia.com	https://m.freshnewsasia.com/index.php/en/localnews/203462-2021-06-29-07-59-55.html
938c248e-636b-4f00-b980-a04863fd0046	អាជ្ញាធរខេត្តត្បូងឃ្មុំ បន្តរកឃើញអ្នកឆ្លងជំងឺកូវីដ១៩ថ្មី ៤៤នាក់ទៀត	រដ្ឋបាលខេត្ត បានអំពាវនាវឲ្យប្រជាពលរដ្ឋ និងសាធារណជន ដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាក ។ ដោយឡែកអ្នកប៉ះប្រយោល ក៏ត្រូវធ្វើចត្តាឡីស័ក នៅតាមផ្ទះឲ្យបានត្រឹមត្រូវ និងតាមដានសុខភាព ៕	2021-06-29T21:12:00+07:00	dap-news.com	https://dap-news.com/national/2021/06/29/161043/
d8273735-4ae4-4469-8f3c-de8e3be14c18	ខេត្តបន្ទាយមានជ័យ មានអ្នកជំងឺកូវីដជាសះស្បើយ ៦៤នាក់ និងរកឃើញឆ្លងថ្មី ៩៩នាក់	រដ្ឋបាលខេត្ត ក៏បានអំពាវនាវឲ្យបងប្អូនប្រជាពលរដ្ឋ និងសាធារណជន ដែលបានប៉ះពាល់ផ្ទាល់ ត្រូវរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាក ។ ដោយឡែកអ្នកប៉ះប្រយោល ក៏ត្រូវធ្វើចត្តាឡីស័ក នៅតាមផ្ទះឲ្យបានត្រឹមត្រូវ និងតាមដានសុខភាព ៕	2021-06-29T21:10:00+07:00	dap-news.com	https://dap-news.com/national/2021/06/29/161037/
799197c5-c485-4acb-949a-221a17a8bb72	សប្បុរសជនមួយក្រុម នាំយកថវិកា ជាង១ម៉ឺនដុល្លារ ជូនរដ្ឋបាលរាជធានីរួមចំណែក ដល់ការចំណាយ លើសម្ភារៈព្យាបាល អ្នកជំងឺកូវីដ-១៩	លោកហួត ហៃ តំណាងលោក ឃួង ស្រេង អភិបាលរាជធានីភ្នំពេញ បានថ្លែងអំណរគុណយ៉ាងជ្រាលជ្រៅ ចំពោះសប្បុរជនតាមរយៈ លោកស្រី កែវ មុំ ក្នុងនាមសមាគមកាយឬទ្ធិកម្ពុជា និងសមាគមសមាធិព្រះធម្មកម្ពុជា ទាំង៤៤រូប ដែលបានឧបត្ថម្ភថវិកានេះ ជូនដល់រដ្ឋបាលរាជធានីភ្នំពេញ ។ លោកថា ទឹកចិត្តសប្បុរសធម៌ដ៏ថ្លៃថ្លាមួយនេះ ស្ដែងឲ្យឃើញអំពីការគិតគូរ និងក្តីអាណិតស្រលាញ់ ចំពោះជនរួមជាតិ ដោយឈរលើបុព្វហេតុជាតិ សាមគ្គីជាធ្លុងមួយ ក្នុងស្មារតីជួយគ្នា នៅក្នុងកាលៈទេសៈដែលប្រទេសជាតិបាន និងកំពុងជួបប្រទះនឹងគ្រោះភ័យ នៃការរាតត្បាតពីមេរោគកូវីដ-១៩(Covid-19)” ។ សមានចិត្តដ៏ប្រពៃនេះ នឹងត្រូវបានចងចាំទុក ដោយរាជរដ្ឋាភិបាល រដ្ឋបាលរាជធានីភ្នំពេញ និងប្រជាជនកម្ពុជាទាំងអស់ ៕	2021-06-29T21:04:00+07:00	dap-news.com	https://dap-news.com/national/2021/06/29/161027/
74de9184-a4ae-4230-bd72-a9ec2728a9f8	វិធានការ និងផែនការឆ្លើយតបទៅនឹងការវិវត្តថ្មី នៃសភាពការណ៍ការឆ្លងរាលដាលនៃជំងឺកូវីដ-១៩ ជាពិសេស ការពង្រឹងការគ្រប់គ្រងមេរោគបំប្លែងខ្លួនថ្មី ឈ្មោះ ដែលតា (Delta)	ភ្នំពេញ ៖ ឯកឧត្តមអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ចនិងហិរញ្ញវត្ថុ ប្រធានគណៈប្រចាំការ នៃគ.ប.ក នៅថ្ងៃទី២៩ ខែមិថុនា ឆ្នាំ២០២១ បានណែនាំប្រធានអនុគណៈកម្មការនានាចំណុះឱ្យ គ.អ.ក. ឯកឧត្តម លោកជំទាវ ជាប្រធានគណៈកម្មការប្រយុទ្ធនឹងជំងឺកូវីដ-១៩ ថ្នាក់ រាជធានី-ខេត្តពីវិធានការ និងផែនការឆ្លើយតបទៅនឹងការវិវត្តថ្មីនៃសភាពការណ៍នៃការឆ្លង រាលដាលនៃជំងឺកូវីដ-១៩ ជាពិសេស ការពង្រឹងការគ្រប់គ្រងមេរោគបំប្លែងខ្លួនថ្មី ប្រភេទ Delta ដែលត្រូវបានរកឃើញលើអ្នកដំណើរ ចូលមកកម្ពុជាតាមច្រកព្រំដែនកម្ពុជា-ថៃ។ យោង ៖ ចំណារឯកភាពដ៏ខ្ពង់ខ្ពស់របស់ សម្តេចតេជោនាយករដ្ឋមន្ត្រី ចុះថ្ងៃទី២៩ ខែមិថុនា ឆ្នាំ ២០២១ លើរបាយការណ៍ចុះថ្ងៃទី២៩ ខែមិថុនា ឆ្នាំ២០២១ របស់គណៈប្រចាំការនៃ គ.ប.ក.។ ឯកឧត្តមអគ្គបណ្ឌិតសភាចារ្យ សូមជម្រាបជូន ឯកឧត្តម លោកជំទាវ មេត្តាជ្រាបថា យោងតាមចំណារដ៏ខ្ពង់ខ្ពស់របស់ សម្តេចតេជោនាយករដ្ឋមន្ត្រី ចុះថ្ងៃទី២៩ ខែមិថុនា ឆ្នាំ២០២១ លើរបាយការណ៍ចុះថ្ងៃទី២៩ ខែមិថុនា ឆ្នាំ២០២១ របស់គណៈប្រចាំការនៃគណៈកម្មការជាតិ ប្រយុទ្ធនឹងជំងឺកូវីដ-១៩ និងយោងលើភាពចាំបាច់បន្ទាន់ ដើម្បីឆ្លើយតបទៅនឹងការវិវត្តថ្មីនៃសភាពការណ៍ នៃការឆ្លងរាលដាលជំងឺកូវីដ-១៩ ជាពិសេស ការពង្រឹងប្រសិទ្ធភាព នៃការគ្រប់គ្រងហានិភ័យនៃការឆ្លងរាលដាល នៃមេរោគកូវីដ-១៩ បំប្លែងខ្លួនថ្មី ប្រភេទ Delta ចូលក្នុងសហគមន៍ តាមរយៈអ្នកដំណើរដែលចូលមកកម្ពុជា តាមបណ្តាច្រកព្រំដែននានា ពិសេសប្រជាពលរដ្ឋខ្មែរដែលមកពីប្រទេសថៃ, គណៈប្រចាំការនៃគណៈកម្មការជាតិប្រយុទ្ធនឹងជំងឺកូវីដ-១៩ សូមធ្វើការណែនាំ ដូចខាងក្រោម៖ ទី១-ដើម្បីឆ្លើយតបទៅនឹងកំណើននៃចំនួនអ្នកធ្វើចត្តាឡីស័កដែលជាអ្នកដំណើរចូលមកកម្ពុជា វិញតាមច្រកព្រំដែនកម្ពុជា-ថៃ និងដើម្បីគ្រប់គ្រងមេរោគបំប្លែងខ្លួនថ្មីប្រភេទ Delta កុំឱ្យធ្លាយចូលទៅក្នុង សហគមន៍ ប្រគល់ភារកិច្ចជូនអនុគណៈកម្មការគ្រប់គ្រងច្រកទ្វារចេញ-ចូលប្រទេសនិងការធ្វើចត្តាឡីស័ក និងអនុគណៈកម្មការសាងសង់និងជួសជុល ដឹកនាំរៀបចំជាបន្ទាន់នូវមណ្ឌលចត្តាឡីស័កបន្ថែមនៅតាមមាត់ ច្រកព្រំដែនកម្ពុជា-ថៃ ជាពិសេស សម្រាប់ខេត្តដែលពុំទាន់មានកន្លែងធ្វើចត្តាឡីស័កគ្រប់គ្រាន់ ដោយសហការ ជាមួយខេត្តជាប់ព្រំដែនពាក់ព័ន្ធ និងមានការគាំទ្រពីអនុគណៈកម្មការផ្គត់ផ្គង់និងហិរញ្ញវត្ថុ។ ទន្ទឹមនេះ អនុគណៈកម្មការគ្រប់គ្រងច្រកទ្វារចេញ-ចូលប្រទេសនិងការធ្វើចត្តាឡីស័ក ត្រូវដឹកនាំសម្របសម្រួលជាមួយ គណៈកម្មការប្រយុទ្ធនឹងជំងឺកូវីដ-១៩ ថ្នាក់រាជធានី-ខេត្ត ដើម្បីរៀបចំបែងចែកឱ្យដាច់ពីគ្នារវាងអ្នកធ្វើចត្តាឡីស័ក ដែលជាអ្នកដំណើរមកពីប្រទេសថៃ និងអ្នកធ្វើចត្តាឡីស័កដែលជាអ្នកពាក់ព័ន្ធនឹងព្រឹត្តិការណ៍សហគមន៍ ២០ កុម្ភៈ ២០២១ ដើម្បីបង្ការការចម្លងជាយថាហេតុ នៃមេរោគបំប្លែងខ្លួនថ្មីនេះនៅក្នុងមណ្ឌលចត្តាឡីស័ក។ ទី២-ដើម្បីឆ្លើយតបទៅនឹងកំណើននៃអ្នកជំងឺកូវីដ-១៩ នៅតាមបណ្តាខេត្តជាប់ព្រំដែនកម្ពុជា-ថៃ នាពេលខាងមុខ, ប្រគល់ភារកិច្ចជូនអនុគណៈកម្មការផ្គត់ផ្គង់និងហិរញ្ញវត្ថុ ដោយសហការជាមួយនឹងអនុ គណៈកម្មការបច្ចេកទេសនិងព្យាបាល ធ្វើការផ្គត់ផ្គង់បន្ថែមទៀតនូវសម្ភារបរិក្ខារពេទ្យចាំបាច់នានា ព្រមទាំង ឱសថព្យាបាលដល់បណ្តាខេត្តជាប់ព្រំដែន ដោយផ្អែកលើសភាពការណ៍ និងតម្រូវការជាក់ស្ដែងចំពោះមុខ។ ទី៣-ប្រគល់ភារកិច្ចជូនអនុគណៈកម្មការបច្ចេកទេសនិងព្យាបាល ដោយសហការជាមួយអនុគណៈ កម្មការផ្គត់ផ្គង់និងហិរញ្ញវត្ថុ ព្រមទាំងបណ្តាខេត្ត និងអនុគណៈកម្មការដែលមានការពាក់ព័ន្ធ ដើម្បីដឹកនាំ រៀបចំឱ្យមាន “មណ្ឌលសង្គ្រោះបន្ទាន់កម្រិតតំបន់ តាមរយៈការបង្កើនសមត្ថភាពមន្ទីរពេទ្យបង្អែកថ្នាក់ខេត្ត ដែលមានហេដ្ឋារចនាសម្ព័ន្ធគ្រប់គ្រាន់ ដោយត្រូវចាប់ផ្តើមអនុវត្តជាអាទិភាពសម្រាប់តំបន់ជាប់ព្រំដែនកម្ពុជា-ថៃ។ ទី៤-បន្ថែមលើចំណុចទី១ នៃការណែនាំរបស់គណៈប្រចាំការនៃគណៈកម្មការជាតិប្រយុទ្ធនឹង ជំងឺកូវីដ-១៩ តាមរយៈលិខិតចុះថ្ងៃទី២៤ ខែមិថុនា ឆ្នាំ២០២១ និងដើម្បីគ្រប់គ្រងមេរោគបំប្លែងខ្លួនថ្មី ប្រភេទ Delta ដែលជាករណ៍នាំចូលពីប្រទេសថៃតាមច្រកព្រំដែន កុំឱ្យឆ្លងចូលក្នុងសហគមន៍, គណៈកម្មការ ប្រយុទ្ធនឹងជំងឺកូវីដ-១៩ ថ្នាក់ខេត្ត នៅជាប់ព្រំដែនកម្ពុជា-ថៃ ត្រូវបង្កើនកិច្ចសហការជាមួយនឹងខេត្តរបស់ ប្រទេសថៃជាប់ព្រំដែន ដើម្បីពង្រឹងការគ្រប់គ្រងរំហូរចូលនៃប្រជាពលរដ្ឋ និងពលករខ្មែរដែលវិលត្រឡប់ពី ប្រទេសថៃចូលមកកម្ពុជាវិញ និងដើម្បីចៀសវាងការលួចឆ្លងដែនដោយខុសច្បាប់។ ទន្ទឹមនេះ ស្ថានទូតកម្ពុជា ប្រចាំប្រទេស ត្រូវធ្វើការផ្សព្វផ្សាយបន្ថែមឱ្យបានទូលំទូលាយជូនដល់ពលករខ្មែរនៅប្រទេសថៃអំពីការ យកចិត្តទុកដាក់លើពលករខ្មែរពីសំណាក់អាជ្ញាធរថៃ ក្នុងអំឡុងពេលដែលប្រទេសថៃបានដាក់ចេញនូវវិធានការ ជាបណ្តោះអាសន្នក្នុងការប្រយុទ្ធនឹងជំងឺកូវីដ-១៩ ដើម្បីកុំឱ្យពលករខ្មែរមានការព្រួយបារម្ភ ហើយសម្រេចចិត្ត វិលត្រឡប់មកកម្ពុជាវិញ ដែលអាចធ្វើឱ្យបាត់បង់ការងារនៅប្រទេសថៃ ក្រោយពេលដែលវិធានការត្រូវបាន បញ្ចប់ទៅវិញ។ ទី៥-ដើម្បីបង្ការ និងទប់ស្កាត់ការឆ្លងរាលដាលនៃជំងឺកូវីដ-១៩ ក្នុងសហគមន៍ ទាំងសម្រាប់សភាពការណ៍ចំពោះមុខ ទាំងសម្រាប់សភាពការណ៍អាក្រក់ដែលអាចកើតមានឡើងជាយថាហេតុនាពេលអនាគត ដែលបណ្តាលមកពីមេរោគបំប្លែងខ្លួនថ្មី ប្រភេទ Delta, គណៈកម្មការប្រយុទ្ធនឹងជំងឺកូវីដ-១៩ ថ្នាក់ រាជធានី-ខេត្ត ត្រូវចាត់វិធានការមុតស្រួចបន្ថែមទៀត ទាំងវិធានការផ្នែករដ្ឋបាល, ទាំងវិធានការផ្នែកសុខាភិបាល និងវិធានការច្បាប់ បន្ថែមពីលើការអប់រំ និងការអំពាវនាវនាពេលកន្លងមក។ ទី៦-អនុញ្ញាតឱ្យអនុគណៈកម្មការផ្គត់ផ្គង់ និងហិរញ្ញវត្ថុ ផ្តល់ថវិកាដល់គណៈកម្មការប្រយុទ្ធនឹងជំងឺកូវីដ-១៩ ថ្នាក់ខេត្ត ដើម្បីធ្វើលទ្ធកម្មសម្ភារបរិក្ខារមួយចំនួន ដែលអាចរកបានក្នុងភូមិសាស្ត្ររបស់ខ្លួន ដោយពុំចាំបាច់ធ្វើការផ្គត់ផ្គង់ ឬដឹកជញ្ចូនពីរាជធានីភ្នំពេញទៅតាមបណ្តាខេត្ត។ ចំពោះការផ្គត់ផ្គង់សម្ភារយឺត និងទឹកបរិសុទ្ធ ដល់អ្នកធ្វើចត្តាឡីស័កនៅតាមបណ្តាខេត្តជាប់ព្រំដែន ដែលបច្ចុប្បន្នត្រូវដឹកជញ្ចូនពីរាជធានីភ្នំពេញ ដើម្បីផ្គត់ផ្គង់, ប្រគល់ភារកិច្ចជូនគណៈកម្មការប្រយុទ្ធនឹងជំងឺកូវីដ-១៩ ថ្នាក់ខេត្ត ដែលមានការពាក់ព័ន្ធ ទិញដោយផ្ទាល់នូវសម្ភារឃីត និងទឹកបរិសុទ្ធនេះ នៅក្នុងភូមិសាស្ត្ររបស់ខ្លួន ហើយអនុគណៈកម្មការផ្គត់ផ្គង់ និងហិរញ្ញវត្ថុ ត្រូវផ្តល់ជូនថវិកា ផ្អែកតាមផែនការដែលបានស្នើឡើងដោយគណៈកម្មការប្រយុទ្ធនឹងជំងឺកូវីដ-១៩ ថ្នាក់ខេត្ត។ ទី៧-ដើម្បីធានាដល់ការផ្គត់ផ្គង់ និងសង្គតិភាពក្នុងការអនុវត្តវិធានការ និងផែនការរបស់អនុគណៈ កម្មការពាក់ព័ន្ធនានា និងគណៈកម្មការប្រយុទ្ធនឹងជំងឺកូវីដ-១៩ ថ្នាក់រាជធានី-ខេត្ត ក៏ដូចជាដើម្បីត្រៀមលក្ខណៈ ឆ្លើយតបទៅនឹងការវិវត្តថ្មីនៃសភាពការណ៍នៃការឆ្លងរាលដាលនៃជំងឺកូវីដ-១៩, ប្រគល់ភារកិច្ចជូនអនុគណៈកម្មការផ្គត់ផ្គង់និងហិរញ្ញវត្ថុ ដឹកនាំរៀបចំផែនការផ្គត់ផ្គង់ និងហិរញ្ញវត្ថុ សម្រាប់រយៈពេល ៦ ខែ ដោយត្រូវសហការ និងពិគ្រោះយោបល់ឱ្យបានគ្រប់ជ្រុងជ្រោយជាមួយអនុគណៈកម្មការនានាដែលមានការពាក់ព័ន្ធ ជាពិសេស អនុគណៈកម្មការបច្ចេកទេសនិងព្យាបាល, អនុគណៈកម្មការគ្រប់គ្រងច្រកទ្វារចេញ-ចូលប្រទេស និងការធ្វើចត្តាឡីស័ក និងអនុគណៈកម្មការឆ្លើយតបបន្ទាន់និងស្រាវជ្រាវរកបុគ្គលផ្ទុកមេរោគកូវីដ-១៩។ ទី៨-ដើម្បីជាវិធានការប្រុងប្រយ័ត្នបង្ការការចម្លងមេរោគកូវីដ-១៩ ជាយថាហេតុ ចូលក្នុងសហគមន៍ ពីសំណាក់កងកម្លាំងនៅជួរមុខ, អនុញ្ញាតឱ្យអនុគណៈកម្មការគ្រប់គ្រងច្រកទ្វារចេញ-ចូលប្រទេស និងការធ្វើ ចត្តាឡីស័ក ធ្វើតេស្តរហ័សប្រចាំខែទៅលើកងកម្លាំងនៅតាមបណ្តាគោលដៅឈរជើងនៅមាត់ច្រកព្រំដែន។ ទី៩-អនុញ្ញាតឱ្យអនុគណៈកម្មការគ្រប់គ្រងច្រកទ្វារចេញ-ចូលប្រទេសនិងការធ្វើចត្តាឡីស័ក ធ្វើ តេស្តរហ័សទៅលើអ្នកដឹកជញ្ជូនទំនិញដែលត្រូវឆ្លងកាត់ព្រំដែនជារៀងរាល់ថ្ងៃ ដោយត្រូវអនុវត្តការធ្វើតេស្ត រហ័សនេះរៀងរាល់ ៧២ ម៉ោងម្តង៕រក្សាសិទ្ធិដោយ៖បញ្ញាស័ក្តិ	2021-06-29T20:33:26+07:00	cen.com.kh	https://cen.com.kh/archives/353034.html
20af01bf-1e27-4da9-a79e-333d3e462da5	ខេត្តបន្ទាយមានជ័យ បង្ហាញអត្តសញ្ញាណអ្នកកើតជំងឺកូវីដ ចំនួន៩៩នាក់បន្ថែមទៀត	រដ្ឋបាលខេត្តបន្ទាយមានជ័យ នៅថ្ងៃទី២៩ ខែមិថុនា ឆ្នាំ២០២១នេះ បានប្រកាសរកឃើញមនុស្សចំនួន៩៩នាក់បន្ថែមទៀត ឆ្លងជំងឺកូវីដ១៩ ដែលទើបរកឃើញថ្មី ដែលប្រកាសដោយក្រសួងសុខាភិបាល។ តាមរយៈសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបានរដ្ឋបាលខេត្តបន្ទាយមានជ័យ ក៏បានបង្ហាញពីអត្តសញ្ញាណ និងកន្លែងធ្វើការរបស់អ្នកកើតជំងឺកូវីដ១៩ ទាំង៩៩នាក់នោះផងដែរ៕	2021-06-29T20:15:00+07:00	freshnewsasia.com	https://m.freshnewsasia.com/index.php/en/localnews/203452-2021-06-29-06-15-16.html
b60de202-79a1-47ea-a1fe-ea6935afc636	ខេត្តត្បូងឃ្មុំ បង្ហាញអត្តសញ្ញាណមនុស្ស៤៤នាក់ទៀត ឆ្លងជំងឺកូវីដ តាមរយៈការធ្វើតេស្ដរហ័ស និងជាសះស្បើយ០៨នាក់	រដ្ឋបាលខេត្តត្បូងឃ្មុំ នៅថ្ងៃទី២៩ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់ពីការរកឃើញមនុស្សចំនួន ៤៤នាក់បន្ថែមទៀត ឆ្លងជំងឺកូវីដ-១៩ តាមរយៈការធ្វើតេស្ដរហ័ស (Rapid Test) នៅថ្ងៃទី២៨ ខែមិថុនា ឆ្នាំ២០២១ ម្សិលមិញ។ យោងតាមសេចក្ដីប្រកាសព័ត៌មានដែលបណ្ដាញព័ត៌មាន Fresh News ទទួលបាន បញ្ជាក់ថា អ្នកជំងឺកូវីដ-១៩ ចំនួន០៨នាក់ បានជាសះស្បើយផងដែរ។ រដ្ឋបាលខេត្តត្បូងឃ្មុំ ក៏បានអំពាវនាវដល់អ្នកប៉ះពាល់ផ្ទាល់ សូមរួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកប៉ះពាល់ប្រយោលសូមធ្វើចត្តាឡីស័ក តាមផ្ទះរៀងៗខ្លួន ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃដាច់ខាត។ ក្នុងករណីចេញរោគសញ្ញាដូចជា ផ្ដាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលស្នាក់នៅ និងរាយការណ៍ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមទូរស័ព្ទលេខ 012 983 639 / 097 647 7737 / 012 968 432 / 097 979 9898៕	2021-06-29T20:04:00+07:00	freshnewsasia.com	https://m.freshnewsasia.com/index.php/en/localnews/203448-2021-06-29-06-04-28.html
187746ed-0bc3-4745-90cc-95877a64f558	រដ្ឋបាលខេត្តកោះកុង ចេញសេចក្ដីប្រកាសព័ត៌មាន បញ្ជាក់ពីការស្លាប់របស់មនុស្ស២នាក់ ដោយសារជំងឺកូវីដ១៩	រដ្ឋបាលខេត្តកោះកុង នៅព្រឹកថ្ងៃទី២៩ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់ពីការស្លាប់របស់មនុស្ស២នាក់ ដោយសារជំងឺកូវីដ១៩។ ក្នុងសេចក្ដីប្រកាសព័ត៌មាន ដែលបណ្ដាញព័ត៌មាន Fresh News ទទួលបានរដ្ឋបាលខេត្តកោះកុង បានឲ្យដឹងថា អ្នកជំងឺកូវីដ១៩ ២នាក់ដែលបានទទួលមរណភាពនេះ ម្នាក់ជាបុរសជនជាតិខ្មែរ អាយុ២៣ឆ្នាំ រស់នៅភូមិ២ ឃុំប៉ាក់ខ្លង ស្រុកមណ្ឌលសីមា បានចូលសម្រាកនៅមន្ទីរពេទ្យបង្អែកខេត្ត នៅថ្ងៃទី២២ ខែមិថុនា ឆ្នាំ២០២១ បានស្លាប់នៅវេលាម៉ោង០៥៖២០នាទីល្ងាច ថ្ងៃទី២៨ ខែមិថុនា។។ ដោយឡែក ម្នាក់ទៀតជាស្ដ្រីជនជាតិខ្មែរ អាយុ៧៦ឆ្នាំ រស់នៅភូមិអូរជ្រៅ ឃុំបឹងព្រាវ ស្រុកស្រែអំបិល បានចូលសម្រាកនៅមន្ទីរពេទ្យបង្អែកស្រែអំបិល នៅថ្ងៃទី២៦ ខែមិថុនា ឆ្នាំ២០២១ បានស្លាប់នៅវេលាម៉ោង១រំលងអធ្រាត្រ ឈានចូលថ្ងៃទី២៩ ខែមិថុនា ឆ្នាំ២០២១៕	2021-06-29T19:39:00+07:00	freshnewsasia.com	https://m.freshnewsasia.com/index.php/en/localnews/203443-2021-06-29-05-39-47.html
dd7a41f1-55e1-4f19-aed1-211f2bf36dfa	កងទ័ព បើកយុទ្ធនាការចាក់វ៉ាក់សាំងការពារជំងឺកូវីដ១៩ ចំនួន៣ស្រុក នៅខេត្តស្វាយរៀង	បញ្ជាការដ្ឋានទ័ពពិសេស នៃកងទ័ពជើងគោក ដឹកនាំដោយលោកនាយឧត្តមសេនីយ៍ មាស សាវ៉ន អគ្គនាយក អគ្គនាយកដ្ឋានយោសេវា ក្រសួងការពារជាតិ និងលោក ម៉ែន វិបុល អភិបាលខេត្តស្វាយរៀង បានចុះដឹកនាំនិងពិនិត្យមើលការចាក់វ៉ាក់សាំងជំហានទី១ ក្នុងក្រុងបាវិត។ យុទ្ធនាការចាក់វ៉ាក់សាំងជំងឺកូវីដ១៩ SINOVAC ដូសទី១ ម្ជុលទី១ ជំហានទី១ ជូនប្រជាពលរដ្ឋ និងកម្មករ កម្មការិនី ព្រះង្ឃ នៅក្រុងបាវិត ស្រុកកំពង់រោទិ៍ ស្រុករំដួល ខេត្តស្វាយរៀង។ សូមបញ្ជាក់ថា គិតត្រឹមថ្ងៃទី២៨ ខែមិថុនា ឆ្នាំ២០២១ ម្សិលមិញ ខេត្តស្វាយរៀងមានអ្នកឆ្លងជំងឺកូវីដ១៩ សរុបចំនួន ២,១៩៧នាក់ ក្នុងនោះមានអ្នកជាសះស្បើយចំនួន ១,៣២៩នាក់ កំពុងសម្រាកព្យាបាលចំនួន ៨៤៤នាក់ និងករណីស្លាប់ចំនួន ២៣នាក់៕	2021-06-29T19:36:00+07:00	freshnewsasia.com	https://m.freshnewsasia.com/index.php/en/localnews/203440-2021-06-29-05-36-07.html
c8b5cf53-9923-4b49-8030-29c3d9dd4c20	គណបក្សហ៊្វុនស៊ិនប៉ិច ទទួលបានជំនួយម៉ាសពីស្ថានទូតចិន សម្រាប់ប្រើប្រាស់ នាដំណាក់កាលរាតត្បាតជំងឺកូវីដ១៩	ស្ថានទូតចិនប្រចាំកម្ពុជា នៅថ្ងៃទី២៩ ខែមិថុនា ឆ្នាំ២០២១នេះ បាននាំយកអំណោយជាម៉ាសមួយចំនួន ប្រគល់ជូនដល់ គណបក្សហ៊្វុនស៊ិនប៉ិច។ ពិធីប្រគល់ និងទទួលអំណោយនេះមានការចូលរួមពីសំណាក់ លោក ចាប ញ៉ាលីវុធ និងលោក សាយ ហាក់ អនុប្រធានគណបក្សហ៊្វុនស៊ិនប៉ិច និងលោក អាំង សំបូរ អគ្គលេខាធិការប្រតិបត្តិគណបក្ស ព្រមទាំងមន្ត្រីអគ្គលេខាធិការដ្ឋានជាច្រើនរូបផងដែរ។ ក្នុងព្រះនាម សម្តេចក្រុមព្រះ នរោត្តម រណឫទ្ធិ ព្រះប្រធានគណបក្សហ៊្វុនស៊ិនប៉ិច, លោក ចាប ញ៉ាលីវុធ បានសម្តែងនូវក្តីរីករាយជាទីបំផុត ចំពោះការអញ្ជើញមកផ្ទាល់របស់ លោក WU CHUANBING ទីប្រឹក្សាទូតចិនប្រចាំកម្ពុជា និងទឹកចិត្តដ៏មហាករុណាទិគុណនៃមហាមិត្តចិន ដែលតែងតែ គិតគូរដល់សុខទុក្ខដល់ថ្នាក់ដឹកនាំគណបក្ស សមាជិកសមាជិកាគណបក្ស និងជាពិសេសប្រជារាស្ត្រខ្មែរ គ្រប់កាលៈទេសៈ ជាក់ស្តែងជំនួយនានា និង វ៉ាក់សាំងជាដើម ដែលបានផ្តល់មកប្រទេសកម្ពុជាកន្លងមក៕	2021-06-29T18:51:00+07:00	freshnewsasia.com	https://m.freshnewsasia.com/index.php/en/localnews/203433-2021-06-29-04-51-20.html
91a8fa17-7a04-418d-ac11-643cc39c0ba5	អ្នកជំងឺកូវីដចំនួន ១៩នាក់ទៀត បានស្លាប់ និងឆ្លងថ្មីជាង ៧រយនាក់	អ្នកស្លាប់ដោយសារជំងឺកូវីដ-១៩ បានកើនឡើងដល់ ៥៧៥នាក់ហើយ គិតត្រឹមថ្ងៃទី២៩ ខែមិថុនា បន្ទាប់ពីអ្នកជំងឺ១៩ នាក់បន្ថែមទៀតបានស្លាប់។ ចំណែកករណីឆ្លងថ្មីវិញ រកឃើញមាន ៧២៣នាក់ក្នុងនោះភាគច្រើនជាករណីឆ្លងក្នុងសហគមន៍ និងមានករណីនាំចូលពីក្រៅប្រទេស ៩៨នាក់។ ខេត្តមួយចំនួន នៅតែបន្តរកឃើញអ្នកឆ្លងជំងឺកូវីដកើនឡើងជាបន្តបន្ទាប់ ដូចជា ខេត្តត្បូងឃ្មុំ ព្រៃវែង ស្វាយរៀង សៀមរាប បន្ទាយមានជ័យ និងឧត្តរមានជ័យជាដើម។ នៅថ្ងៃដដែលនេះ ក្រសួង អះអាងថា មានអ្នកជាសះស្បើយ ៧០៩នាក់។ គិតត្រឹមព្រឹកថ្ងៃទី២៩ ខែមិថុនា កម្ពុជាមានអ្នកកើតជំងឺកូវីដ-១៩ មាន ៤៩.២៥៥នាក់ ក្នុងនោះ អ្នកជាសះស្បើយមាន ៤៣.៤៧៣នាក់ ហើយនៅសល់អ្នកជំងឺរាប់ពាន់នាក់ទៀត កំពុងសម្រាកព្យាបាលនៅតាមមន្ទីរពេទ្យ និងនៅតាមផ្ទះរបស់ខ្លួន។ចំពោះចំនួនអ្នកដែលបានចាក់វ៉ាក់សាំងវិញ ក្រសួងសុខាភិបាលអះអាងថា គិតត្រឹមថ្ងៃទី២៨ មិថុនា មានចំនួនជាង ៤លាននាក់ ឬស្មើនឹងជាង ៤០ភាគរយ ក្នុងចំណោមប្រជាជនដែលត្រូវចាក់វ៉ាក់សាំងចំនួន ១០លាននាក់។ ទាក់ទងនឹងបញ្ហានេះដែរ ឧបករណ៍ធ្វើតេស្តរហ័ស (SD Biosensor) ចំនួន ១ លានតេស្ត សម្រាប់រកជំងឺកូវីដ១៩ បានដឹកមកដល់កម្ពុជាពីប្រទេសកូរ៉េខាងត្បូង។ ឯកអគ្គរាជទូតកម្ពុជាប្រចាំប្រទេសកូរ៉េខាងត្បូង លោក ឡុង ឌីម៉ង់ បានប្រាប់កាសែត ភ្នំពេញ ប៉ុស្តិ៍ ថា រដ្ឋាភិបាលបានបញ្ជាទិញឧបករណ៍ធ្វើតេស្តរហ័សនេះ ពីក្រុមហ៊ុនឯកជន និងទទួលជំនួយបរិក្ខារពេទ្យជាច្រើន រួមទាំងម៉ាស់ផងរបស់រដ្ឋាភិបាលកូរ៉េខាងត្បូង ដែលបានមកដល់កម្ពុជាហើយ កាលពីសប្ដាហ៍មុន តាមរយៈ ។ លោក ឡុង ឌីម៉ង់ បន្តថា កិច្ចសហប្រតិបត្តិការក្នុងវិស័យសុខាភិបាលរវាងប្រទេសទាំង ២ គឺជាការជួយគ្នាទប់ស្កាត់ការរាតត្បាតនៃជំងឺកូវីដ១៩ ដើម្បីឱ្យអាចឲ្យប្រទេសទាំងពីរ ឈានទៅរកការវិនិយោគ លើវិស័យពាណិជ្ជកម្ម និងវិស័យផ្សេងៗ ទៀត៕	2021-06-29T18:48:00+07:00	rfa.org	https://www.rfa.org/khmer/news/health/19-more-covid-19-patients-died-and-723-tested-positive-for-covid-19-06292021074843.html
99f11529-729f-4685-9fca-42bf2ff41464	កូវីដ១៩៖ ឆ្លងថ្មី ៧២៣នាក់ ជា ៧០៩នាក់ និងស្លាប់ ១៩នាក់	ក្នុងនោះករណីឆ្លងសហគមន៍ចំនួន ៦២៥នាក់ និងអ្នកដំណើរពីបរទេសចំនួន ៩៨នាក់។ គិតត្រឹមព្រឹក ថ្ងៃទី២៩ ខែមិថុនា ឆ្នាំ២០២១ កម្ពុជាមានអ្នកឆ្លងសរុបចំនួន ៤៩២៥៥នាក់ អ្នកជាសះស្បើយចំនួន ៤៣៤៧៣នាក់ និងអ្នកស្លាប់ចំនួន ៥៧៥នាក់ ៕	2021-06-29T18:43:00+07:00	dap-news.com	https://dap-news.com/national/2021/06/29/160961/
d70ada76-5c2e-46cb-b8e3-feccff7c1908	TOP NEWS: ក្រសួងសុខាភិបាល ប្រកាសពីការស្លាប់របស់អ្នកជំងឺ១៩នាក់បន្ថែមទៀត ដោយសារជំងឺកូវីដ១៩ (Video inside)	ក្រសួងសុខាភិបាល នៅព្រឹកថ្ងៃទី២៩ ខែមិថុនា ឆ្នាំ២០២១នេះ បានចេញសេចក្ដីប្រកាសព័ត៌មាន បញ្ជាក់អំពីការស្លាប់របស់មនុស្ស១៩នាក់បន្ថែមទៀត ដោយសារជំងឺកូវីដ១៩។ នេះបើតាមសេចក្តីប្រកាសព័ត៌មាន ដែលបណ្ដាញព័ត៌មាន Fresh News ទទួលបាន។ សូមជម្រាបថា គិតត្រឹមព្រឹកថ្ងៃទី២៩ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤៩,២៥៥នាក់ ក្នុងនោះអ្នកជាសះស្បើយសរុបចំនួន ៤៣,៤៧៣នាក់ និងស្លាប់សរុបចំនួន ៥៧៥នាក់៕	2021-06-29T18:40:00+07:00	freshnewsasia.com	https://m.freshnewsasia.com/index.php/en/localnews/203430-2021-06-29-04-40-01.html
00ee4db2-52fd-4b15-a369-3701182d2d77	រដ្ឋបាលខេត្តក្រចេះ ប្រកាសពីការស្លាប់របស់ស្ដ្រីម្នាក់នៅស្រុកឆ្លូង ដោយសារជំងឺកូវីដ១៩	រដ្ឋបាលខេត្តក្រចេះ នៅព្រឹកថ្ងៃទី២៩ ខែមិថុនា ឆ្នាំ២០២១នេះ បានបញ្ជាក់ពីការស្លាប់របស់ស្ដ្រីជនជាតិខ្មែរ អាយុ៧៥ឆ្នាំម្នាក់ នៅភូមិហាន់ជ័យទី១ ឃុំហាន់ជ័យ ស្រុកឆ្លូង ដោយសារជំងឺកូវីដ១៩ នៅវេលាម៉ោង៧ព្រឹកមិញនេះ។ ក្នុងសេចក្ដីជូនដំណឹងដែលបណ្ដាញព័ត៌មាន Fresh News បានឲ្យដឹងថា នៅថ្ងៃទី២៨ ខែមិថុនា ឆ្នាំ២០២១ ក្រុមគ្រូពេទ្យនៃមន្ទីរពេទ្យបង្អែកឆ្លូង បានយកសំណាកធ្វើតេស្ដរហ័សរកឃើញជំងឺកូវីដ១៩ ប៉ុន្ដែដោយសារស្ថានភាពអ្នកជំងឺមានវិបត្តិផ្លូវដង្ហើមធ្ងន់ធ្ងរស្រួចស្រាវ ទោះបីក្រុមគ្រូពេទ្យ បានខិតខំជួយសង្គ្រោះ តាមបច្ចេកទេសយ៉ាងណាក៏ដោយ ក៏មិនអាចជួយសង្គ្រោះអ្នកជំងឺបាន ទើបបណ្ដាលឲ្យស្លាប់បាត់បង់ជីវិត។ តាមការសន្និដ្ឋានរបស់ក្រុមគ្រូពេទ្យ ស្ដ្រីខាងលើនេះ បានស្លាប់បាត់បង់ជីវិតដោយសារវិបត្តិផ្លូវដង្ហើមធ្ងន់ធ្ងរស្រួចស្រាវបណ្ដាលមកពីវីរុសកូវីដ១៩។ សូមជម្រាបថា ការស្លាប់របស់ស្ដ្រីខាងលើនេះ គឺជាករណីទី២ហើយសម្រាប់ខេត្តក្រចេះ ដែលស្លាប់ដោយសារជំងឺកូវីដ១៩៕	2021-06-29T17:55:00+07:00	freshnewsasia.com	https://m.freshnewsasia.com/index.php/en/localnews/203423-2021-06-29-03-55-07.html
19fe197c-a0bb-4a75-aab2-b0f9bd38f361	BREAKING: សហរដ្ឋអាមេរិក៖ មនុស្សជាង ១០,០០០នាក់ឆ្លងកូវីដ-១៩ និងអ្នកជំងឺ ១៣៧នាក់ស្លាប់ នៅក្នុងពេល១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១០,៧៥៤នាក់ទៀតបានឆ្លងជំងឺ COVID-19 ខណៈអ្នកជំងឺ ១៣៧នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី២៩ ខែមិថុនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៤,៥១១,៦៣៦ករណី ក្នុងនោះមានអ្នកស្លាប់សរុបចំនួន ៦១៩,៥៩៥នាក់ និងជាសះស្បើយឡើងសរុប ២៨,៩៦២,៨៤៩លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ អាជ្ញាធរអាមេរិកនៅតែបន្តជំរុញឲ្យប្រជាជន ដែលមិនទាន់ទទួលការចាក់វ៉ាក់សាំង ប្រញាប់រួសរាន់ទៅទទួលការចាកវ៉ាក់សាំង ព្រោះពេលនេះវីរុស COVID-19 បម្លែងថ្មីៗ ជាពិសេសគឺ Delta កំពុងធ្វើឲ្យពិភពលោកទាំងមូល រួមទាំងសហរដ្ឋអាមេរិក មានការព្រួយបារម្ភជាខ្លាំង ចំពោះឥទ្ធិពលនៃការចម្លងដ៏លឿនរហ័សរបស់វា។ គួរបញ្ជាក់ថា គិតត្រឹមថ្ងៃទី២៨ ខែមិថុនា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបជាង ៣២៣លានដូសហើយ ជូនដល់ប្រជាជនទូទាំងប្រទេស ក្នុងនោះមនុស្សសរុប ១៧៩.២៦លាននាក់ (៥៤.៦%នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និងជាង ១៥៣លាននាក់ (៤៦.៤% នៃចំនួនប្រជាជនសរុប) បានទទួលការចាក់គ្រប់ដូស៕	2021-06-29T17:29:00+07:00	freshnewsasia.com	https://m.freshnewsasia.com/index.php/en/internationalnews/203419-2021-06-29-03-29-47.html
ced0da83-9284-470f-9675-e618f5087019	ជំងឺទឹកដក់ក្នុងភែ្នក	១) អ្វីទៅជាជំងឺទឹកដក់ក្នុងភែ្នក? – ជំងឺទឹកដក់ក្នុងភែ្នក គឺជាជំងឺមួយក្នុងចំណោមជំងឺភែ្នកដទៃទៀតជាច្រើន ដែលបណ្តាលឲ្យខូចសរសៃបាតភែ្នក (Optic nerve damage) បាត់បង់ដែនគំហើញ និងវិវត្តទៅរកភាពពិការភែ្នក។ – ជំងឺទឹកដក់ក្នុងភែ្នក អាចទាក់ទងទៅនឹងការកើនឡើងនៃសម្ពាធទឹកនៅក្នុងភែ្នក លើសពីធម្មតា (Elevated IOP) ឬសម្ពាធទឹកនៅក្នុងភែ្នកធម្មតា (Normal IOP)។ ជំងឺនេះអាចកើតឡើងជារឿយៗដោយគ្មានរោគសញ្ញាអ្វីគួរឲ្យចាប់អារម្មណ៍នៅក្នុងដំណាក់កាលដំបូង (no symptoms in its early stage)។ ការមិនបានព្យាបាលពីដំបូងទី វានឹងបណ្តាលឲ្យដែនគំហើញថយចុះ និងខូចសរសៃបាតភែ្នករហូតដល់ពិការភ្នែក។ – ជំងឺទឹកដក់ក្នុងភែ្នកកើតមានឡើងលើមនុស្ស ២ ទៅ ៣% ដែលមានអាយុចាប់ពី ៤០ឆ្នាំឡើងទៅ ហើយក្នុងចំណោមអ្នកទាំងនោះ ៥០% មិនបានធ្វើរោគវិនិច្ឆ័យឲ្យបានដឹងជាមុនទេ។ ២) មូលហេតុបណ្តាលឲ្យមានជំងឺទឹកដក់ក្នុងភែ្នក – ការកើនឡើងនៃអាយុ (Increasing age) – ទឹកនោមផ្អែម (Diabetes mellitus) – ឡើងបាយភែ្នក (Cataract) – ឈាមបាតភែ្នក (Disc hemorrhage) – លើស្ត្រីច្រើនជាងបុរស (Women than men) – របួសភែ្នក (Eye trauma) ៣) រោគសញ្ញានៃជំងឺទឹកដក់ក្នុងភែ្នក – ឈឺក្បាលខ្លាំង (Headache) – ក្អួតចង្អោរ (Nausea and vomit) – ឈឺចាប់ក្នុងភែ្នកខ្លាំង (Sever eye painful) – គំហើញថយចុះ (Visual loss) – ការបាត់បង់ដែនគំហើញ (Visual field severity) – ភែ្នកក្រហម (Conjunctiva hyperemia) – កូនក្រមុំរីក (Dilated pupil) – សម្ពាធទឹកនៅក្នុងភែ្នកកើនឡើង (Elevated IOP) ៤) ការព្យាបាល ក្នុងការព្យាបាលជំងឺទឹកដក់ក្នុងភែ្នក គ្រូពេទ្យត្រូវធ្វើរោគវិនិច្ឆ័យឲ្យបានច្បាស់លាស់ ថាតើជាជំងឺទឹកដក់ក្នុងភែ្នកប្រភេទណាមួយ ហើយយើងត្រូវធ្វើការតាមដានបន្ត ឬត្រូវព្យាបាលដោយថ្នាំ ឬត្រូវធ្វើការវះកាត់ក្នុងលក្ខខ័ណ្ឌចាំបាច់។ ក្នុងករណីដែលយើងបានធ្វើការព្យាបាលទាន់ពេលវេលា គឺអាចបង្ការភាពពិការភែ្នកបានមួយកម្រិត។ បើយើងពុំបានព្យាបាលត្រឹមត្រូវទាន់ពេលវេលាទេ វានាំឲ្យជំងឺនេះវិវត្តទៅរកភាពពិការភែ្នក។ «ប្រសិនបើលោក លោកស្រីមានរោគសញ្ញាដូចបានរៀបរាប់ខាងលើនេះ សូមអញ្ជើញមកពិគ្រោះជាមួយក្រុមគ្រូពេទ្យ ឯកទេសផ្នែកជំងឺភែ្នក នៅមន្ទីរពេទ្យកាល់ម៉ែត ដើម្បីធ្វើការពិនិត្យ និងទទួលការព្យាបាលឲ្យបានប្រាកដត្រឹមត្រូវ ទាន់ពេលវេលា និងជៀសវាងផលវិបាកដូចបានរៀបរាប់មកខាងលើ ដែលបណ្តាលមកពីជំងឺទឹកដក់ក្នុងភែ្នកនេះ»៕	2021-06-29T16:56:00+07:00	kampucheathmey.com	https://www.kampucheathmey.com/health/150955
ee9e3d9e-82fe-419e-b15e-52e068aa0e79	ម៉ែអាថ្លែន ! អ្នកជំងឺកូវីដម្តង៥នាក់ ទៅផឹកកាហ្វេអាម៉ាហ្សូន នៅទីតាំងនេះ	នៅមុននេះបន្តិច អនុគណៈកម្មការស្រាវជ្រាវជំងឺកូវីដ១៩ សូមអំពាវនាវដល់ប្រជាពលរដ្ឋ ដែលបានទៅកាហ្វេ អាម៉ាហ្សូន (Cafe Amazon Kapal) សាខាទួលគោក ដែលមានទីតាំង ស្ថិតនៅអគារ Boss Building ផ្លូវ៥៩២ សង្កាត់បឹងកក់២ ខណ្ឌទួលគោក នៅថ្ងៃទី២៥ ខែមិថុនា ឆ្នាំ២០២១ ចាប់ពីម៉ោង ០៩និង៥០នាទី ដល់ ១១ និង៤០នាទី មានអ្នកជំងឺកូវីដ១៩ មានគ្នា៥នាក់ បានទៅទីតាំងខាងលើនេះ។ តែអ្នកជំងឺមិនបានចូលក្នុងហាងទេ គឺអង្គុយនៅតុខាងក្រៅ។ បន្ទាប់មក អ្នកជំងឺបានចាកចេញពីទីតាំងនេះដោយជិះម៉ូតូកង់បី។ បើបងរត់កង់បី បានដឹងសូមបងប្រញាប់ទៅធ្វើតេស្ដជាបន្ទាន់។ ដើម្បីសុវត្ថិភាព សូមដាក់ខ្លួន ដាច់ដោយឡែក និងយកចិត្តទុកដាក់ តាមដានសុខភាពរបស់ខ្លួនរយៈពេល ១៤ ថ្ងៃ ចាប់ពីថ្ងៃដែលអ្នកបានប៉ះពាល់ ឬបានទៅទីកន្លែងនេះ។ សូមបញ្ជាក់ថា នៅព្រឹកថ្ងៃទី២៩ ខែមិថុនាឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន៧២៣ នាក់ ខណៈអ្នកជំងឺចំនួន៧០៩ នាក់ជាសះស្បើយ។ គិតត្រឹមព្រឹកថ្ងៃទី២៩ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន ៤៩ ២៥៥នាក់ ក្នុងនោះអ្នកជាសះស្បើយសរុបចំនួន ៤៣ ៤៧៣នាក់ និងស្លាប់សរុបចំនួន ៥៧៥នាក់៕	2021-06-29T16:38:25+07:00	kbnnews.com	https://kbn.news/archives/228171
0455d3c6-e62b-4f97-9501-54e54eeead7e	អ្នកមានជំងឺផ្ដាសាយ! កុំមើលរំលងម្នាស់ឲ្យសោះ បើចង់ឲ្យប្រព័ន្ធភាពស៊ាំរឹងមាំឈ្នះរោគរាតត្បាត	ម្នាស់ពោរពេញដោយសារធាតុចិញ្ចឹមជាច្រើន ដែលអាចជួយដល់សុខភាពទូទៅ។ នោះគឺជាសារធាតុចិញ្ចឹមមួយចំនួនដែលទទួលបានពីកាហូបផ្លែឈើជូរអែម។ ជាពិសេសផ្លែឈើមួយនេះមានកាឡូរីទាប និងជាតិសរសៃខ្ពស់ ធ្វើឲ្យអ្នកមានអារម្មណ៍ឆ្អែតជាងអាហារធម្មតានិងញ៉ាំបានតិច។ ជាពិសេសគឺវីតាមីន C ជួយបង្កើនប្រព័ន្ធភាពស៊ាំ ដែលជួយក្នុងការការពារជំងឺផ្តាសាយ។ ជួយជំរុញអញ្ចាញធ្មេញឲ្យមានសុខភាពល្អ ដោយបន្ថយហានិភ័យនៃជំងឺរលាកអញ្ចាញធ្មេញ។ គាំទ្រដល់ការផលិតកូឡាជែន ជួយឲ្យស្បែកមានសុខភាពល្អនិងស្រស់ស្អាត។ ទន្ទឹមនឹងនោះបេតាការ៉ូទីនក៏ជួយកាត់បន្ថយហានិភ័យនៃការចុះខ្សោយនៃភ្នែក ដែលទាក់ទងនឹងអាយុ និងជាជំងឺភ្នែកក្នុងចំណោមមនុស្សវ័យចំណាស់។ មួយទៀតគឺម្នាស់មានផ្ទុកទៅដោយ Thiamine និងប៉ូតាស្យូម ជួយទ្រទ្រង់សំពាធឈាមដែលមានតុល្យភាពអាចការពារជំងឺលើសឈាម ម៉ង់ហ្គាណែសនិងកាល់ស្យូម ជំនួយក្នុងការកសាងឆ្អឹងរឹងមាំ ជួយក្នុងការថែរក្សាជាលិកាភ្ជាប់ដែលមានសុខភាពល្អ ។ ម្នាស់មានកាឡូរីទាបនិងមានជាតិសរសៃខ្ពស់។ ម្នាស់អាចយកមកធ្វើអាហារសម្រន់ដ៏ឈ្ងុយឆ្ងាញ់សម្រាប់អ្នកដែលមានគម្រោងសម្រកទម្ងន់។ ក្នុងនាមជាផ្លែឈើដែលមានជាតិសរសៃខ្ពស់វានឹងធ្វើឲ្យអ្នកមានអារម្មណ៍ឆ្អែតជាងអាហារធម្មតាហើយញ៉ាំបានតិច។ Bromelain គឺជាអង់ស៊ីម proteolytic ដែលអាចត្រូវបានគេរកឃើញនៅគ្រប់ផ្នែកទាំងអស់នៃម្នាស់ ទោះបីជាភាគច្រើនវាត្រូវបានគេយកចេញពីផ្លែឈើនិងដើម។ នេះជួយក្នុងការបំបែកប្រូតេអ៊ីនដែលអាចគាំទ្រដល់ការរំលាយអាហារ។ជាមួយនឹងបរិមាណផ្លែម្នាស់ត្រឹមត្រូវ ដែលអ្នកញ៉ាំឬផឹកវា អាចផ្តល់ភាពធូរស្បើយដល់ក្រពះដែលរ៉ាំរ៉ៃ។ វាអាចកាត់បន្ថយការបង្កើតស្លសនៅក្នុងបំពង់កនិងច្រមុះ។ មានប្រសិទ្ធភាពល្អជាមួយវីតាមីន C ក្នុងការការពារការវិវត្តនៃជំងឺផ្តាសាយ។ កាត់បន្ថយការហើមនិងស្នាមជាំ កាត់បន្ថយការកកឈាមក្នុងឈាមច្រើនពេក ដែលអាចមានប្រយោជន៍សម្រាប់អ្នកមានគ្រោះថ្នាក់នៃការកកឈាមក្នុងខ្លួន។ ម្នាស់មិនមែនឆ្ងាញ់មួយមុខ តែអាចកាត់បន្ថយការវិវត្តនៃដុំសាច់។ ការស្រាវជ្រាវលើសត្វបានបញ្ជាក់ថា វាមានលទ្ធផលល្អជាមួយនឹងអត្រារស់រានមានជីវិតរបស់សត្វដែលមានដុំសាច់ផ្សេងៗ៕	2021-06-29T15:11:00+07:00	kampucheathmey.com	https://www.kampucheathmey.com/health/150811
21127afa-b13e-4e58-95c2-b386878a37ca	ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន៩៥នាក់ ជាសះស្បើយ២៩នាក់ និងស្លាប់ ១នាក់ នៅថ្ងៃទី២៨ ខែមិថុនា	រដ្ឋបាលខេត្តសៀមរាប បានប្រកាសរកឃើញអ្នកវិជ្ជមានជំងឺកូវីដ១៩ ចំនួន៩៥នាក់ ខណៈអ្នកជំងឺជាសះស្បើយ ចំនួន២៩នាក់ និងស្លាប់ ចំនួន១នាក់ នៅថ្ងៃទី២៨ ខែមិថុនា ឆ្នាំ២០២១។ រដ្ឋបាលខេត្តបានឱ្យដឹងថា អ្នកជំងឺដែលទេីបរកឃេីញវិជ្ជមានមេរោគកូវីដ១៩នេះ ករណីទី១ ដល់ទី៣៥ ជាករណីមានប្រភពចម្លងចេញពីផ្សារលើធំថ្មី, ករណីទី៣៦ ដល់ទី៤៣ ជាករណីមានប្រភពចម្លងចេញពីសង្កាត់ស្រង៉ែ។ ករណីទី៤៤ ដល់ទី៥២ ជាករណីឆ្លងមានប្រភពចម្លងចេញពីស្រុកសូទ្រនិគម និងស្រុកជីក្រែង, ករណីទី៥៣ ដល់ទី៦១ ជាករណីមានប្រភពចម្លងចេញពីផ្សារសាមគ្គី។ ករណីទី៦២ ជាករណីមានប្រភពចម្លងចេញពីភោជនីយដ្ឋានហេង ហេង២, ករណីទី៦៣ ដល់ទី៦៧ ជាអ្នកធ្វើដំណើរមកពីរាជធានីភ្នំពេញ ខេត្តព្រៃវែង ខេត្តព្រះវិហារ ខេត្តបាត់ដំបង។ ករណីទី៦៨ ដល់ទី៧៦ គឺជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយ។ ចំពោះ ករណីទី៧៧ ដល់ទី៩៥ គឺជាប្រជាពលរដ្ឋត្រឡប់ពីប្រទេសថៃ មកដល់ខេត្តសៀមរាប ហើយជាករណីសង្ស័យ ត្រូវបានក្រុមគ្រូពេទ្យដាក់ឱ្យធ្វើចត្តាឡីស័ក នៅវិទ្យាល័យសម្តេចឪ ។ សម្រាប់អ្នកជាសះស្បើយទាំង២៩នាក់ ត្រូវបានក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្ត និងមន្ទីរពេទ្យបង្អែកស្រុកសូទ្រនិគម ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ ថ្ងៃទី២៨ ខែមិថុនា មានអ្នកជំងឺកូវីដ-១៩ ចំនួន០១នាក់ ស្លាប់បាត់បង់ជីវិតផងដែរ ។ អ្នកជំងឺរូបនោះមានឈ្មោះ សុខ ឃន ភេទប្រុស អាយុ៦២ឆ្នាំ អាសយដ្ឋានភូមិរមៀត ឃុំស្លែងស្ពាន ស្រុកស្រីស្នំ ដែលបានរកឃើញវិជ្ជមានជំងឺកូវីដ-១៩ នៅថ្ងៃទី២៧ ខែមិថុនា ឆ្នាំ២០២១ វេលាម៉ោង០៤៖៣០នាទី នៅថ្ងៃទី២៨ ខែមិថុនា ឆ្នាំ២០២១ វេលាម៉ោង២១៖២០នាទី ដោយសារជំងឺរលាកសួត បង្កដោយមេរោគកូវីដ-១៩។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ-១៩ ចំនួន១០៣៤នាក់។ ក្នុងនោះបានព្យាបាលជាសះស្បើយចំនួន៣៩១នាក់ ស្លាប់១០នាក់ និង៦៣៣នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត និងវិទ្យាល័យដំដែក។ រដ្ឋបាលខេត្តសៀមរាប បានអំពាវនាវដល់ប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ។ រដ្ឋបាលខេត្តសៀមរាប សង្ឃឹមយ៉ាងមុតមាំថា ប្រជាពលរដ្ឋទាំងអស់ ចូលរួមអនុវត្តឱ្យបានម៉ឺងមាត់ និងអនុវត្តនូវវិធានការការពាររបស់រាជរដ្ឋាភិបាល និងការណែនាំរបស់ក្រសួងសុខាភិបាល៕	2021-06-29T13:51:00+07:00	freshnewsasia.com	https://m.freshnewsasia.com/index.php/en/localnews/203402-2021-06-28-23-51-49.html
709e4148-4693-434b-8f9a-82010f6541a0	រកឃេីញករណីជំងឺកូវីដ-១៩ សរុបចំនួន ៧២៣នាក់ ជាសះស្បេីយ ៧០៩នាក់ និង ស្លាប់ថ្មី ១៩នាក់	ភ្នំពេញ ៖ ក្រសួងសុខាភិបាល បានប្រកាសថា រហូតដល់ ថ្ងៃទី ២៩ មិថុនា ២០២១ យេីងរកឃេីញករណីជំងឺកូវីដ-១៩ សរុបចំនួន ៧២៣នាក់ (ឆ្លងសហគមន៌: ៦២៥និងនាំចូល: ៩៨) និងមានជាសះស្បេីយ ៧០៩នាក់ ។ដូច្នេះចំនួនករណីជំងឺកូវីដ-១៩សរុបកេីន ៤៩២៥៥នាក់ និងចំនួនជាសះស្បេីយសរុបកេីន ៤៣៤៧៣នាក់ និង ស្លាប់ថ្មី ១៩នាក់ សរុបស្លាប់ ៥៧៥នាក់ ។ ជំងឺកូវីដ-១៩ នៅតែបន្តគំរាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ប្រទេសយេីងកំពុងរាត្បាតក្នុងសហគមន៍ហេីយ និងប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយដែរ ។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។យេីងត្រូវបន្តពាក់ម៉ាស់ជាប់ជានិច្ច និងឧស្សាហ៍លាងដៃជាមួយសាប៊ូ អាល់កុល ឬជែល ៕ រក្សាសិទ្ធិដោយ៖បញ្ញាស័ក្តិ	2021-06-29T12:03:10+07:00	cen.com.kh	https://cen.com.kh/archives/352807.html
122c860f-266f-440e-854d-4c68b02f23b5	ផ្ទុះកូវីដនៅក្រុងសិរីសោភ័ណ ឆ្លង៧៧នាក់ មានស្រីស្អាតច្រើនគួរសមដែរ	ក្រុមគ្រូពេទ្យ និងមន្ត្រីពាក់ព័ន្ធជាច្រើននាក់បានចុះយកសំណាកប្រជាពលរដ្ឋ ក្នុងក្រុងសិរីសោភ័ណ នៅយប់ថ្ងៃទី២៧ ខែមិថុនា ឆ្នាំ២០២១ បន្ទាប់ពីមានករណីផ្ទុះកូវីដ-១៩ ក្នុងនោះមានអ្នកពាក់ព័ន្ធប្រុស ស្រី ១៤១នាក់ ត្រូវបានយកសំណាកទៅពិនិត្យនឹងរកឃើញ វិជ្ជមានកូវីដ-១៩ ចំនួន ៧៧នាក់។ អ្នកដែលពាក់ព័ន្ធនិងប្រយោលចំនួន៨៤នាក់ ដែលក្នុងនោះបានធ្វើការបិទទីតាំងសណ្ឋាគារ រុងរឿង យានដ្ឋានជួសជុលរថយន្ត២កន្លែង និងផ្ទះប្រជាពលរដ្ឋ៧ខ្នង ។ ជំងឺកូវីដ-១៩ បានផ្ទុះចេញពីសណ្ឋាគារ រុងរឿង និងហាងខារ៉ាអូខេរុងរឿង យានដ្ឋានជួសជុលរថយន្ត ២កន្លែង និងផ្ទះប្រជាពលរដ្ឋ៧ខ្នង។ រដ្ឋបាលខេត្តបានជម្រាបជូនដល់សាធារណជន បងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោលជាមួយអ្នកវិជ្ជមានកូវីដ-១៩ ប្រញាប់យកសំណាកពិនិត្យនិងធ្វើចត្តាឡីស័ក តាមផ្ទះក្នុងក្រុមគ្រួសាររៀងៗខ្លួន រយៈពេល១៤ថ្ងៃដោយមិនត្រូវពាក់ព័ន្ធ និង ប៉ះពាល់ ជាមួយអ្នកដទៃនោះឡើយ។ ក្នុងសេចក្តីប្រកាសរបស់រដ្ឋបាលខេត្តក្នុងករណីបុគ្គលណាមិន អនុវត្តកាតព្វកិច្ច ល្មើសនិងវិធានសុខាភិបាល ត្រូវពិន័យអន្តរកាល នឹងចាត់វិធានការផ្លូវច្បាប់ផងដែរ។ សូមបញ្ជាក់ថា កាលពីថ្ងៃទី២៨ ខែមិថុនា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៨៨៣នាក់ ខណៈអ្នកជំងឺ៦០៧នាក់ជាសះស្បើយ។ គិតត្រឹមព្រឹកថ្ងៃទី២៨ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៤៨ ៥៣២នាក់ ក្នុងនោះអ្នកជាសះស្បើយសរុបចំនួន ៤២ ៧៦៤នាក់ និងស្លាប់សរុបចំនួន៥៥៦នាក់៕	2021-06-29T10:02:49+07:00	kbnnews.com	https://kbn.news/archives/228101
7613413e-5e75-4020-a414-dff805c21f6d	ក្តីបារម្ភក្លាយជាការពិតហើយ ! គ្រូពេទ្យមួយចំនួន នៃមន្ទីរពេទ្យខេត្តកោះកុង ឆ្លងកូវីដដែរហើយ	មន្ទីរពេទ្យខេត្តកោះកុង សូមបងប្អូនប្រជាពលរដ្ឋ មានការយោគយល់ និងអធ្យាស្រ័យខ្ពស់ដល់ការរិតបន្តឹងវិធានការសុខាភិបាលក្នុងការបម្រើសេវានៅក្នុងមន្ទីរពេទ្យ ដើម្បីចូលរួមកាត់បន្ថយហានិភ័យនៃការឆ្លងជំងឺកូវីដ-១៩ ដល់ក្រុមគ្រូពេទ្យ និងអតិថិជនដែលមកទទួលសេវា ។ បុគ្គលិកមន្ទីរពេទ្យខេត្តកោះកុងទាំងអស់គ្នាបានខិតខំប្រឹងប្រែង លះបង់ការលំបាកគ្រប់បែបយ៉ាង និងសេចក្តីសុខផ្ទាល់ខ្លួន ទាំងយប់ទាំងថ្ងៃ ដើម្បីសុខមាលភាពប្រជាពលរដ្ឋយើង ដោយរហូតមកដល់ពេលនេះមានបុគ្គលិកមន្ទីរពេទ្យមួយចំនួនបានឆ្លងជំងឺកូវីដនេះរួចហើយ ដោយមួយចំនួនទៀតកំពុងបានប៉ះពាល់អ្នកជំងឺកូវីដដោយយថាហេតុជារៀងរាល់ថ្ងៃ។ សូមបញ្ជាក់ថា កាលពីថ្ងៃទី២៨ ខែមិថុនា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៨៨៣នាក់ ខណៈអ្នកជំងឺ៦០៧នាក់ជាសះស្បើយ។ គិតត្រឹមព្រឹកថ្ងៃទី២៨ ខែមិថុនា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៤៨ ៥៣២នាក់ ក្នុងនោះអ្នកជាសះស្បើយសរុបចំនួន ៤២ ៧៦៤នាក់ និងស្លាប់សរុបចំនួន៥៥៦នាក់៕	2021-06-29T09:13:08+07:00	kbnnews.com	https://kbn.news/archives/228091
014a5e26-4389-4d48-a343-c4350a50622e	ដើម្បីទប់ស្កាត់ការរីករាលដាលជំងឺកូវីដ សាលាដំបូងខេត្តកំពង់ស្ពឺ សម្រេចផ្អាកនីតិវិធីកោះហៅ និងការចូលឆ្លើយបំភ្លឺ	កំពង់ស្ពឺ ៖ សាលាដំបូង និងអយ្យការអមសាលាដំបូងខេត្តកំពង់ស្ពឺ នាថ្ងៃទី២៨ ខែមិថុនា ឆ្នាំ២០២១នេះ បានចេញសេចក្ដីជូនដំណឹងស្ដីពីការផ្អាកនីតិវិធីកោះហៅ និងការចូលឆ្លើយបំភ្លឺ ចាប់ពីថ្ងៃទី២៨ ខែមិថុនា ដល់ថ្ងៃទី១២ ខែកក្កដា ឆ្នាំ២០២១ ដើម្បីចូលរួមទប់ស្កាត់ការរីករាលដាលជំងឺកូវីដ-១៩ ដែលកំពុងរីករាលដាលខ្លាំងនៅខេត្តកំពង់ស្ពឺ។ សាលាដំបូង និងអយ្យការអមសាលាដំបូងខេត្តកំពង់ស្ពឺ នឹងកំណត់កម្មវិធីកោះហៅឡើងវិញ ក្រោយពេលស្ថានភាពជំងឺកូវីដ-១៩ ក្នុងខេត្តបានធូរស្រាលឡើងវិញ។ ដោយឡែក ពាក់ព័ន្ធនឹងសំណុំរឿងជាក់ស្ដែង សាលាដំបូង និងអយ្យការអមសាលាដំបូងខេត្តកំពង់ស្ពឺ នឹងចាត់ការតាមការជាក់ស្ដែង ដោយយោងតាមករណីនីមួយៗ៕ រក្សាសិទ្ធិដោយ៖បញ្ញាស័ក្តិ	2021-06-29T07:28:19+07:00	cen.com.kh	https://cen.com.kh/archives/352680.html
8b709b51-c099-441a-823d-f5d3d79df30a	ខេត្តព្រៃវែង ប្រកាសរកឃើញអ្នកឆ្លងជំងឺកូវីដ ៤៥នាក់បន្ថែមទៀត	រដ្ឋបាលខេត្តព្រៃវែង បានប្រកាសរកឃើញករណីអ្នកវិជ្ជមានកូវីដ-១៩ ចំនួន ៤៥នាក់បន្ថែមទៀត តាមរយៈការធ្វើតេស្តរហ័ស (Rapid Test) នៅថ្ងៃទី២៨ ខែមិថុនា ឆ្នាំ២០២១នេះ ក្នុងនោះនៅស្រុកស្វាយអន្ទរ ១៤នាក់ ស្រុកពាមរក៍ ៩នាក់ ស្រុកមេសាង ៨នាក់ ស្រុកព្រះសេ្តច ៥នាក់ ស្រុកកញ្ច្រៀច ៣នាក់ ស្រុកពារាំង ២នាក់ ស្រុកកំពង់ត្របែក ១នាក់ និងស្រុកកំចាយមារ ១នាក់ ព្រមទាំងមកពីខេត្តស្វាយរៀង ១នាក់ និងមកពីខេត្តកណ្ដាល ១នាក់។ បច្ចុប្បន្ន អ្នកវិជ្ជមានជំងឺកូវីដ-១៩ ទាំង៤៥នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុករបស់ពួកគេនីមួយៗ។ រដ្ឋបាលខេត្តព្រៃវែង បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ-១៩ ខាងលើ ត្រូវដាក់ខ្លួនដាច់ដោយឡែកតាមដានសុខភាពរយៈពេល ១៤ថ្ងៃ និងរាយការណ៍មកអាជ្ញាធរ ដើម្បីយកសំណាក និងធ្វើចត្តាឡីស័ក៕	2021-06-29T07:28:00+07:00	freshnewsasia.com	https://m.freshnewsasia.com/index.php/en/localnews/203397-2021-06-28-17-28-02.html
5a9d84b2-7ed1-4d3f-ab33-0696c499e392	កម្ពុជារកឃើញវីរុសកូវីដ១៩បំប្លែងថ្មីដែលតាបង្កការព្រួយបារម្ភនៃការឆ្លងធ្ងន់ធ្ងរបន្ថែមទៀត	ក្រសួងសុខាភិបាលបានបញ្ជាក់ពីករណីឆ្លងជំងឺកូវីដ១៩បំប្លែងថ្មីប្រភេទដែលតា (Delta) កម្រិតឆ្លងខ្លាំងក្លា ដែលនេះបង្កការព្រួយបារម្ភនៃការឆ្លងទ្រង់ទ្រាយធំ ហានិភ័យនៃការស្លាប់ខ្ពស់ជាងមុន ក៏ដូចជាសម្ពាធបន្ថែមមកលើប្រព័ន្ធសុខាភិបាលកម្ពុជា។ នេះបើតាមមន្រ្តីជាន់ខ្ពស់នៃក្រសួងសុខាភិបាលដែលបានប្រាប់ទូរទស្សន៍បាយ័ននៅថ្ងៃអង្គារនេះ។ អ្នកស្រី ឱ វណ្ណឌីន រដ្ឋលេខាធិការនិងអ្នកនាំពាក្យក្រសួងរបស់សុខាភិបាលបានថ្លែងប្រាប់ប៉ុស្តិ៍ទូរទស្សន៍បាយ័នថាល្បឿននៃការឆ្លងរបស់វីរុសបំប្លែងថ្មីប្រភេទដែលតា ឬ B.1.617-2 ដែលត្រូវបានរកឃើញដំបូងនៅប្រទេសឥណ្ឌា ខ្លាំងជាងវីរុសបំប្លែងប្រភេទអាល់ហ្វា(Alpha) ឬB.1.17 ដែលត្រូវបានរកឃើញនៅប្រទេសអង់គ្លេស និងផ្ទុះឆ្លងនៅកម្ពុជា ចាប់តាំងពីផ្ទុះព្រឹត្តិការណ៍២០កុម្ភៈ។ អ្នកស្រីឱ វណ្ឌឌីនក៏បានបញ្ជាក់ពីផលវិបាកធ្ងន់ធ្ងរដែលអាចកើតចេញពីការឆ្លងរាតត្បាតនៃវីរុសប្រភេទបំប្លែងថ្មីដែលតានេះនៅក្នុងសហគមន៍ ខណៈការឆ្លងចាប់តាំងពីថ្ងៃទី២០ កុម្ភៈ មិនទាន់ស្រាកស្រាន្តនៅឡើយ។ អ្នកស្រីបញ្ជាក់ថា៖ «ឥឡូវហ្នឹងសឹងតែឈានផុតបន្ទាត់ក្រហមហើយណា។ អញ្ចឹងយើងអត់ចង់ឲ្យបងប្អូនទាំងអស់ (អត់ចង់ឲ្យ)ស្ថានភាពនៃការវាយលុករបស់ជំងឺកូវីដ១៩នេះលើសពីបន្ទាត់ក្រហមរបស់យើងទេ។ ហើយកាលណាលើសពីបន្ទាត់ក្រហមហើយ បងប្អូនពិបាកណាស់។ ពិបាកណាស់ អាហ្នឹងចូលទៅដល់អី? ចូលទៅដល់ការរាតត្បាតទ្រង់ទ្រាយធំនៅក្នុងសហគមន៍របស់យើង»។ អ្នកស្រីបន្ថែមថា៖ «ហើយបើសិនរាតត្បាតទ្រង់ទ្រាយធំនៅក្នុងសហគមន៍របស់យើង មូលដ្ឋានសុខាភិបាលសាធារណៈមន្ទីរពេទ្យ ត្រូវតែហួសពីសមត្ថភាពហើយ ពីព្រោះវាច្រើនមែនទែនដល់អញ្ចឹងអត់មានកន្លែងដាក់នោះទេ។ អញ្ចឹងការស្លាប់បាត់បង់ជីវិតក៏ត្រូវច្រើន ហើយបងប្អូនក៏ពិបាកនៅក្នុងការប្រកបរបររកស៊ីទទួលទាន។ ដោយសារកាលណា (កូវីដ១៩)វាយលុកខ្លាំងចាំបាច់ត្រូវធ្វើម៉េចដូចខ្ញុំនិយាយមិញ? ត្រូវបិទទៀតហើយ»។ គិតត្រឹមថ្ងៃអង្គារនេះ កម្ពុជារកឃើញករណីឆ្លងជំងឺកូវីដ១៩ បង្កឡើងដោយវីរុសប្រភេទបំប្លែងថ្មី ដែលតាចំនួន២២ករណី។ នេះបើតាមទូរទស្សន៍បាយ័ន។ បើតាមសេចក្តីប្រកាសព័ត៌មានរបស់ក្រសួងសុខាភិបាលចុះថ្ងៃទី២៨ ខែមិថុនា អាជ្ញាធរសុខាភិបាលបានធ្វើតេស្តពលករចំណាកស្រុកត្រឡប់ពីប្រទេសថៃ ហើយរកឃើញវីរុសបំប្លែងថ្មី ប្រភេទដែលតានេះ។ ក្រសួងបញ្ជាក់ថាការចម្លងវីរុសបំប្លែងថ្មីដែលតាមានភាពសាហាវខ្លាំងជាងវីរុសកូវីដ១៩បំប្លែងមុនៗប្រហែលដល់ទៅ១៥ដងខ្លាំងជាងការចម្លងពីពេលកន្លងទៅ។ ទោះជាយ៉ាងណា ក្រសួងមិនទាន់ដឹងពីអត្តចរិតនិងទីកន្លែងពិតប្រាកដនៃវីរុសបំប្លែងថ្មីនេះក្នុងប្រទេសកម្ពុជានៅឡើយទេ។ កាលពីថ្ងៃទី២៥ ខែមិថុនា រដ្ឋមន្រ្តីក្រសួងសុខាភិបាលលោក ម៉ម ប៊ុនហេងបានចេញសេចក្តីណែនាំពីការពង្រឹងវិធានការចត្តាឡីស័កនៅតាមបណ្តាច្រកព្រំដែននានា និងការពង្រឹងវិធានការរដ្ឋបាលចាំបាច់ ដើម្បីទប់ស្កាត់ការរាតត្បាតជំងឺកូវីដ១៩ បំប្លែងខ្លួនថ្មីប្រភេទ ដែលតា នៅក្នុងសហគមន៍។ អ្នកស្រី Li Ailan ប្រធានអង្គការសុខាភាពពិភពលោក (WHO)ប្រចាំនៅកម្ពុជាបានសរសេរសារបង្ហោះនៅលើបណ្តាញសង្គមTwitterរបស់អ្នកស្រីកាលពីថ្ងៃទី១៩ ខែមិថុនា ដែលត្រូវបានប្រែសម្រួលក្នុងន័យដើមថា៖ «សូមមានការប្រុងប្រយ័ត្នខ្ពស់និងចាត់វិធានការនាពេលនេះ! វីរុសបំប្លែងថ្មីដែលតា បានមកដល់កម្ពុជាហើយ។ មកទល់ពេលនេះមានប្រភេទវីរុសបំប្លែងថ្មីចំនួន៤ប្រភេទដែលត្រូវបានកំណត់ឡើងនៅជុំវិញពិភពលោករួមមានប្រភេទអាល់ហ្វា (B.1.1.7) ប្រភេទបេតា (B.1.351) ប្រភេទ ហ្កាម៉ា (P.1) និងប្រភេទ ដែលតា (B.1.617.2)។ វីរុសប្រភេទទាំងនេះគឺមានការឆ្លងលឿនជាងវីរុសប្រភេទដើមដែលបង្កជាជំងឺកូវីដ១៩»។ វីអូអេមិនអាចសុំការឆ្លើយតបពីអ្នកស្រី ឱ វណ្ណឌីន អ្នកនាំពាក្យក្រសួងសុខាភិបាលនៅថ្ងៃអង្គារនេះបាននៅឡើយទេ។ លោក ផៃ ស៊ីផាន អ្នកនាំពាក្យរដ្ឋាភិបាលថ្លែងប្រាប់ VOAនៅថ្ងៃអង្គារនេះថាកម្ពុជាបន្តសម្រុកចាក់វ៉ាក់សាំងបង្ការជំងឺកូវីដ១៩ដល់ប្រជាពលរដ្ឋ ដើម្បីទប់ស្កាត់ការឆ្លងរាលដាលនេះ បើទោះការឆ្លងនៅបន្តកើនឡើងក៏ដោយ។ គិតត្រឹមថ្ងៃទី២៨ ខែមិថុនា អាជ្ញាធរសុខាភិបាលកម្ពុជាបានចាក់វ៉ាក់សាំងបង្ការជំងឺកូវីដ១៩ដល់ប្រជាពលរដ្ឋជាង៤លាននាក់ ដែលស្មើប្រមាណ៤០%នៃគោលដៅចាក់វ៉ាក់សាំងឲ្យបាន១០លាននាក់។ នេះបើយោងទៅតាមទិន្នន័យផ្តល់ដោយក្រសួងសុខាភិបាល។ លោក យង់ គិមអេង ប្រធានមជ្ឈមណ្ឌលដើម្បីអភិវឌ្ឍនិងសន្តិភាពថ្លែងប្រាប់VOAនៅថ្ងៃអង្គារនេះថាវាមិនទាន់មានភាពច្បាស់លាស់នៅឡើយទេនៃរយៈពេលប្រសិទ្ធភាពរបស់វ៉ាក់សាំងបង្ការជំងឺកូវីដ១៩ ក៏ដូចជាប្រសិទ្ធភាព ដើម្បីទប់ទល់នឹងវីរុសបំប្លែងប្រភេទថ្មី។ លោកមានប្រសាសន៍ថា៖ «យើងអត់ទាន់ដឹងថាតើរយៈពេលប៉ុន្មានដែលមានអាំងទីគ័រ(អង្គបដិប្រាណ) ឬក៏វ៉ាក់សាំងទាំងអស់ដែលបានចាក់ឲ្យប្រជាពលរដ្ឋកម្ពុជាហ្នឹង។ វាមានប្រសិទ្ធភាពសម្រាប់វីរុសថ្មីហ្នឹង ឬក៏យ៉ាងម៉េច។ អញ្ចឹងយើងក៏អត់ដឹងដែរ។ អញ្ចឹងគួរតែក្រសួងសុខាភិបាលគួរតែបញ្ជាក់រឿងទាំងអស់ហ្នឹងដែរ»។ លោកបន្ថែមថារដ្ឋាភិបាលគួរផ្តល់ព័ត៌មានឲ្យបានទូលំទូលាយ និងគ្រប់ជ្រុងជ្រោយ និងបញ្ជាក់ឲ្យច្បាស់ពីហានិភ័យនៃការឆ្លងវីរុសកូវីដ១៩ប្រភេទដែលតាថ្មី។ លោកសង្កេតឃើញថាប្រជាពលរដ្ឋដែលចាក់វ៉ាក់សាំងរួចហើយ តែងតែធ្វេសប្រហែស ដោយមិនអនុវត្តវិធានការសុខាភិបាល។ ចាប់តាំងពីឆ្លងជំងឺកូវីដ១៩ក្នុងប្រទេសកម្ពុជា ក្រសួងសុខាភិបាលបានរាយការណ៍ករណីឆ្លងសរុបប្រមាណ៥ម៉ឺនករណី និងស្លាប់ចំនួន៥៧៥នាក់។ ក្រសួងបញ្ជាក់ថាករណីឆ្លងថ្មីដែលត្រូវបានប្រកាសនៅថ្ងៃអង្គារនេះមានជាង ៧០០ នាក់ និងស្លាប់១៩នាក់៕	2021-06-29T07:00:00+07:00	khmer.voanews.com	https://khmer.voanews.com/a/cambodia-health-ministry-concerned-about-covid-19-delta-variant-spread-as-infection-on-red-line/5946718.html
c2f550c9-9f74-46ca-bdc2-c2a0d04f7ebf	ប្រទេសថៃចាប់ផ្ដើមធ្វើតេស្តវ៉ាក់សាំងកូវីដ១៩ផលិតក្នុងស្រុកលើមនុស្ស	ប្រទេសថៃបានចាប់ផ្ដើមធ្វើតេស្តសាកល្បងវ៉ាក់សាំងផលិតក្នុងស្រុកចំនួន ២ ប្រភេទក្នុងចំណោម៤ប្រភេទទៅលើមនុស្ស ដែលអ្នកវិទ្យាសាស្ត្រក្នុងស្រុកកំពុងផលិតឡើងដើម្បីប្រឆាំងនឹងជំងឺកូវីដ១៩ ស្របពេលដែលប្រទេសនេះកំពុងស្វះស្វែងធ្វើយ៉ាងណាដើម្បីទទួលបានវ៉ាក់សាំងពីបរទេស ខណៈរលកនៃការឆ្លងជំងឺក្នុងប្រទេសកំពុងស្ថិតក្នុងស្ថានភាពអាក្រក់បំផុតចាប់តាំងពីការផ្ទុះជំងឺរាតត្បាតនេះមក។ វ៉ាក់សាំងផលិតនៅក្នុងស្រុកទាំងនេះនឹងមិនអាចផលិតរួចរាល់ក្នុងបរិមាណច្រើនទាន់ពេលវេលាដើម្បីជួយដល់ប្រទេសថៃប្រយុទ្ធប្រឆាំងនឹងរលកឆ្លងនាពេលបច្ចុប្បន្ននេះទេ។ ទោះជាយ៉ាងណាក៏ដោយ ក៏ក្រុមមន្ត្រី និងអ្នកផលិតវ៉ាក់សាំងរំពឹងថា វ៉ាក់សាំងទាំងនោះនឹងអាចផលិតរួចរាល់ទាន់ពេលដើម្បីឲ្យប្រទេសថៃ ឬប្រទេសជិតខាងនានា អាចពន្លឿនការចាក់វ៉ាក់សាំងដោយផ្ដោតសំខាន់ទៅលើការបង្ការវីរុសបំប្លែងថ្មី នៅត្រឹមឆ្នាំក្រោយ។ លោក Kiat Ruxrungtham អ្នកដឹកនាំការងារផលិតវ៉ាក់សាំងមួយប្រភេទដែលគេរំពឹងទុកយ៉ាងខ្លាំងនៅមជ្ឈមណ្ឌលស្រាវជ្រាវវ៉ាក់សាំងនៃសាកលវិទ្យាល័យ Chulalongkornក្នុងទីក្រុងបាងកកបានថ្លែងថា៖ «វ៉ាក់សាំងនេះនឹងប្រឆាំងនឹងវីរុសបំប្លែងថ្មី ដូចជាវីរុសបំប្លែងនៅអាហ្វ្រិកខាងត្បូង ឥណ្ឌានិងវីរុសបំប្លែងនៅប្រទេសផ្សេងៗទៀត។ នេះគឺជាយុទ្ធសាស្រ្តរបស់យើង»។ នាពេលបច្ចុប្បន្ននេះ ប្រទេសថៃពឹងអាស្រ័យលើវ៉ាក់សាំងពីក្រុមហ៊ុនផលិតឱសថនានានៅបរទេស ដើម្បីធ្វើឲ្យសហគមន៍របស់ខ្លួនមានភាពស៊ាំនៅចុងឆ្នាំនេះ។ ប្រទេសថៃបានព្យាយាមធ្វើឲ្យអត្រានៃការឆ្លងមានកម្រិតទាបកាលពីឆ្នាំ២០២០ តាមរយៈការរឹតបន្តឹងការចេញចូលតាមច្រកព្រំដែន និងការរក្សាគម្លាតដ៏តឹងរ៉ឹង ហើយប្រទេសនេះទទួលបានវ៉ាក់សាំងតិចតួចប៉ុណ្ណោះចាប់តាំងពីការចាប់ផ្ដើមនៃជំងឺរាតត្បាតនេះមក។ ប្រទេសថៃបានទិញវ៉ាក់សាំងពីរបីលានដូសពីក្រុមហ៊ុន Sinovac របស់ចិន ដើម្បីចាក់ឲ្យពលរដ្ឋដែលងាយរងគ្រោះបំផុត និងបានចុះកិច្ចសន្យាទិញវ៉ាក់សាំងពីក្រុមហ៊ុន AstraZeneca ដែលជាក្រុមហ៊ុនអនុញ្ញាតឲ្យសហគ្រាសផលិតឱសថក្នុងស្រុកឈ្មោះ SiamBioscience ផលិតវ៉ាក់សាំងប្រឆាំងកូវីដ១៩ ក្នុងប្រទេស។ ប៉ុន្តែនៅពេលរលកឆ្លងលើកទី៣បានកើតឡើងក្នុងខែមេសា និងបានបង្កឲ្យមានអ្នកស្លាប់និងឆ្លងក្នុងកម្រិតខ្ពស់មួយមិនធ្លាប់មាន បានជំរុញឲ្យអាជ្ញាធរព្យាយាមស្វះស្វែងរកវ៉ាក់សាំង ដោយបានចុះកិច្ចសន្យាទិញជាមួយក្រុមហ៊ុននានាដូចជា ក្រុមហ៊ុន Pfizer ក្រុមហ៊ុនModerna ក្រុមហ៊ុន Johnson & Johnson និងក្រុមហ៊ុន Sinopharm។ រដ្ឋាភិបាលបានប្រកាសថា មកទល់ពេលបច្ចុប្បន្ននេះ ខ្លួនបានបញ្ចាទិញវ៉ាក់សាំងចំនួន ១០៥លាន៥សែនដូសរួចហើយ ដែលចំនួននេះអាចចាក់ឲ្យពលរដ្ឋបានប្រមាណជាង៧០ភាគរយ នៃចំនួនពលរដ្ឋសរុប៦៩លាននាក់ ហើយរដ្ឋាភិបាលក៏កំពុងស្វែងរកទិញវ៉ាក់សាំងបន្ថែមទៀត។ យ៉ាងណាក៏ដោយ ទាំងអាជ្ញាធរថៃ និង ក្រុមហ៊ុនផលិតឱសថ នៅតែមើលឃើញសារៈសំខាន់នៃការផលិតវ៉ាក់សាំងក្នុងស្រុក។ លោក Tanarak Plipat អគ្គនាយករងនៃនាយកដ្ឋានគ្រប់គ្រងជំងឺឆ្លងរបស់ក្រសួងសុខភាពសាធារណៈនិយាយថា វ៉ាក់សាំងថ្មីនឹងជួយរក្សាប្រទេសថៃឲ្យមានសុវត្ថិភាព នៅពេលដែលវ៉ាក់សាំងដែលបានចាក់នៅជុំដំបូងចាប់ផ្ដើមអស់ប្រសិទ្ធភាព។ លោកបានថ្លែងដូច្នេះថា៖ «យើងមានភស្តុតាងកាន់តែច្បាស់ដែលបញ្ជាក់ថា ឆាប់ៗនេះ យើងប្រហែលជាត្រូវចាក់វ៉ាក់សាំងបន្ថែមទៀត។ ខ្ញុំចង់មានន័យថា យើងប្រហែលត្រូវចាក់វ៉ាក់សាំងដូសទី៣ ទី៤ ឬទី៥។ យើងមិនដឹងច្បាស់ពីបញ្ហានេះទេ ហើយយើងក៏មិនដឹងថា តើយើងត្រូវចាក់វ៉ាក់សាំងបន្ថែមទៀតនៅរយៈពេលប៉ុន្មានដែរ ដើម្បីរក្សាប្រព័ន្ធការពាររាងកាយរបស់យើងនោះ» ។ លោកថ្លែងបន្តថា៖ «ដូច្នេះ នៅក្នុងរយៈពេលវែង ខ្ញុំគិតថា យើងនឹងត្រូវការការផ្គត់ផ្គង់ឲ្យបានទៀងទាត់»។ លោកមាននិយាយទៀតថា វ៉ាក់សាំងខ្លះដែលប្រទេសថៃកំពុងផលិត ប្រហែលជាមានប្រសិទ្ធភាពខ្លាំង ក្នុងការការពារការឆ្លងវីរុសបំប្លែងថ្មីដែលកំពុងរាលដាលលើសាកលលោក។ វីរុសបំប្លែងថ្មីដែលមានឈ្មោះថា Alpha ត្រូវបានរកឃើញដំបូងនៅចក្រភពអង់គ្លេសត្រូវបានរកឃើញភាគច្រើននៅប្រទេសថៃ។ នាយកដ្ឋានវិទ្យាសាស្ត្រសុខាភិបាលនៃក្រសួងសុខាភិបាលថៃ បានព្រមាននាពេលថ្មីៗនេះថា វីរុសប្រភេទបំប្លែងថ្មីឈ្មោះ Delta ដែលត្រូវបានគេរកឃើញដំបូងនៅប្រទេសឥណ្ឌាអាចនឹងមានវត្តមាននៅទូទាំងប្រទេសថៃរួចទៅហើយ។ លោក Tanarak និយាយថា បញ្ហាលំបាកដែលប្រទេសភាគច្រើនបានជួបនោះគឺមិនត្រឹមតែការ ស្វែងរកទិញវ៉ាក់សាំងប៉ុណ្ណោះទេ ប៉ុន្តែការស្វែងរកទិញម៉ាស និងម៉ាស៊ីនជំនួយដង្ហើមក៏ជាបញ្ហាលំបាកផងដែរ ដែលបញ្ហានេះបានបង្រៀនប្រទេសថៃថា ខ្លួនត្រូវតែពឹងផ្អែកលើខ្លួនឯង ដើម្បីបានអ្វី ដែលខ្លួនត្រូវការនៅពេលចាំបាច់។ លោកថ្លែងយ៉ាងដូច្នេះថា៖ «ដើម្បីធានាសុខភាពដល់ពលរដ្ឋរបស់យើង យើងត្រូវតែពឹងផ្អែកលើខ្លួនឯងនៅអំឡុងពេលនៃការរាតត្បាតជាសាកលនេះ។ មានប្រាក់ច្រើនប៉ុណ្ណា ក៏យើងមិនអាចរកទិញបរិក្ខារពេទ្យ ឬថ្នាំពេទ្យ ឬវ៉ាក់សាំងដែលចាំបាច់បំផុតបានដែរ ប្រសិនបើយើងមិនអាចផលិតរបស់ទាំងនេះបានដោយខ្លួនឯងនោះ»។ បើតាមលោក Tanarak ប្រសិនបើអ្វីៗដំណើរការទៅដោយរលូននោះ មន្ទីរពិសោធន៍របស់ថៃនឹងអាចផលិតវ៉ាក់សាំងកូវីដ១៩ បានរាប់សិបលានដូសដោយខ្លួនឯងនៅត្រឹមពាក់កណ្ដាលឆ្នាំក្រោយនេះ។ ស្ថាប័នឱសថរបស់រដ្ឋាភិបាលបានចាប់ផ្ដើមធ្វើតេស្តសាកល្បងវ៉ាក់សាំងដំណាក់កាលទី១ទៅលើមនុស្សកាលពីខែមីនា ដោយប្រើវីរុសអសកម្មមួយប្រភេទនៃជំងឺ Newcastle ដែលជាជំងឺឆ្លងលើសត្វបក្សី ហើយបានឈានដល់ការធ្វើតេស្តសាកល្បង ដំណាក់កាលទី២ ដោយត្រូវការអ្នកស្ម័គ្រចិត្តបន្ថែមទៀត។ មជ្ឈមណ្ឌលស្រាវជ្រាវវ៉ាក់សាំង នៃសាកលវិទ្យាល័យ Chulalongkorn បានចាប់ផ្ដើមធ្វើតេស្តសាកល្បងវ៉ាក់សាំងលើមនុស្សដំណាក់កាលទី១ កាលពីថ្ងៃទី១៤ ខែមិថុនា។ វ៉ាក់សាំងនេះអាចនឹងក្លាយជាវ៉ាក់សាំងប្រឆាំងកូវីដ១៩ ដែលត្រូវបានផលិតលើកដំបូងនៅតំបន់អាស៊ីអាគ្នេយ៍ ដោយប្រើប្រាស់ម៉ូលេគុល RNA តែមួយប្រភេទ ដែលជាបច្ចេកទេសផលិតធ្លាប់បានប្រើប្រាស់ដំបូងដោយក្រុមហ៊ុនផលិតឱសថសហរដ្ឋអាមេរិក គឺក្រុមហ៊ុន Pfizer និងក្រុមហ៊ុនModerna។ ក្រុមហ៊ុន BioNet-Asia ដែលជាក្រុមហ៊ុនផលិតឱសថក្នុងស្រុក និងក្រុមហ៊ុនថ្មីមួយឈ្មោះ Baiya Phytopharm មិនទាន់បានចាប់ផ្ដើមធ្វើតេស្តសាកល្បងវ៉ាក់សាំងរបស់ខ្លួនទៅលើមនុស្សនៅឡើយទេ។ មជ្ឈមណ្ឌលស្រាវជ្រាវវ៉ាក់សាំង ធ្លាប់បានរំពឹងថា នឹងអាចចាប់ផ្ដើមធ្វើតេស្តសាកល្បងលើមនុស្សនៅចុងឆ្នាំ២០២០។ ប៉ុន្តែមជ្ឈមណ្ឌលនេះនិយាយថា ខ្លួនត្រូវរង់ចាំរហូតទាល់តែមន្ទីរពិសោធន៍នៅសហរដ្ឋអាមេរិកធ្វើតេស្តទៅលើវ៉ាក់សាំងរបស់ពួកគេជាមុនសិន។ មជ្ឈមណ្ឌលនេះថា ការផ្ដល់ប្រាក់ឧបត្ថម្ភពីរដ្ឋាភិបាល ដែលធ្វើឡើងដោយសប្បុរសធម៌នោះ មានភាពយឺតយ៉ាងជាងអ្វីដែលបានរំពឹងទុក។ នៅខណៈដែលការធ្វើតេស្តលើមនុស្សដោយប្រើវ៉ាក់សាំងជំនាន់ដំបូងកំពុងដំណើរការនោះ លោក Kiat និងក្រុមការងាររបស់ខ្លួន បានធ្វើផែនការរួចហើយ ក្នុងការធ្វើតេស្តសាកល្បងដូចគ្នាសម្រាប់វ៉ាក់សាំងជំនាន់ទី២របស់ខ្លួននៅក្នុងរយៈពេលពីរបីខែខាងមុខនេះ ដោយផ្ដោតលើវីរុសបំប្លែង ថ្មី ដែលការធ្វើតេស្តសាកលល្បងនេះប្រើប្រាស់វិធីសាស្ត្របច្ចេកទេស mRNA កាន់តែសាមញ្ញជាងបច្ចេកទេសផ្សេងៗទៀត។ លោក Kiat បានថ្លែងដូច្នេះថា៖ «យើងប្រើប្រាស់បច្ចេកវិទ្យាដូចគ្នា រូបមន្តដូចគ្នា ដោយគ្រាន់តែប្ដូរលំដាប់ហ្សែន។ ប្រសិនបើយើងមានទិន្នន័យកាន់តែច្រើនពីការធ្វើតេស្តជំនាន់ទី១ យើងអាចប្រើប្រាស់ទិន្នន័យទាំងនោះដើម្បីគាំទ្រដល់ការធ្វើតេស្តរបស់យើងនៅជំនាន់ទី២។ ដូច្នេះ សម្រាប់ជំនាន់ទី២ យើងមិនចាំបាច់ធ្វើតេស្តច្រើនដូសទេ ព្រោះយើងបានរៀនសូត្រពីជំនាន់ទី១ ថាតើដូសមួយណាជាដូសល្អបំផុតនោះ»។ ប្រសិនបើទទួលបានការអនុម័ត លោក Kiat និយាយថា ក្រុមហ៊ុន BioNet-Asia នឹងចាប់ផ្តើមផលិតវ៉ាក់សាំងចន្លោះពី៥០លានទៅ៨០លានដូសក្នុងមួយឆ្នាំ។ ក្រៅតែពីការផ្ដោតលើវីរុសបំប្លែងថ្មីៗ ដែលកំពុងរាតត្បាតនៅលើពិភពលោក ការសិក្សាបន្ថែមទៀតលើបច្ចេកទេស mRNA ក៏អាចជួយឲ្យប្រទេសថៃផ្ដោតលើប្រភេទវ៉ាក់សាំងសម្រាប់ប្រភេទវីរុសជាក់លាក់ ឬលើប្រភេទវីរុសទាំងអស់ ដែលមានវត្តមាននៅក្នុងតំបន់ ឬក្នុងប្រទេសជាក់លាក់ណាមួយ។ នេះបើតាមលោក Lorenz von Seidlein អ្នកជំនាញផ្នែកវ៉ាក់សាំងនៅមន្ទីរស្រាវជ្រាវវេជ្ជសាស្រ្ត Mahidol Oxford Tropical Medicine Research Unit មានមូលដ្ឋាននៅប្រទេសថៃ។ លោក Lorenz von Seidlein ថ្លែងដូច្នេះថា៖ «ប្រសិនជាមានបណ្ដុំវីរុសដែលមានភាពជាក់លាក់នៅ ប្រទេសថៃ ពេលនោះប្រហែលជានឹងមានអំណះអំណាងមួយ ដែលពួកគេអាចនិយាយថា វីរុសបំប្លែងថ្មីដែលយើងមិនទាន់ដឹងនេះ ប្រហែលកើតឡើងនៅឆ្នាំក្រោយ។ ដូច្នេះ យើងអាចរកវិធីទប់ស្កាត់វាបានឆាប់រហ័ស ដោយសារវាជាបណ្តុំនៃវីរុសបំប្លែងដែលធ្លាប់មានវត្តមាននៅទីនេះពីមុនមក»។ ផលប្រយោជន៍ដែលទទួលបានពីការផលិតវ៉ាក់សាំងទាំងនេះនឹងបានដល់ប្រទេសជិតខាងថៃ ដែលខ្លះកំពុងតែប្រយុទ្ធប្រឆាំងនឹងរលកនៃការឆ្លងជំងឺនេះយ៉ាងធ្ងន់ធ្ងរ គិតចាប់ពីការផ្ទុះឡើងនៃជំងឺរាតត្បាតជាសាកលនេះ ដោយក្នុងនោះរួមមានម៉ាឡេស៊ី កម្ពុជា និងវៀតណាមផងដែរ។ លោក Kiat និយាយថា ប្រទេសនៅតំបន់អាស៊ីអាគ្នេយ៍មួយចំនួនបង្ហាញចំណាប់អារម្មណ៍ចង់ចូលរួមក្នុងដំណាក់កាលបន្ទាប់នៃធ្វើតេស្តលើមនុស្សនៅជំហានទី២ ប្រសិនបើមានលទ្ធផលល្អនៅដំណាក់កាលទី១ ។ លោកថា ប្រទេសទាំងនោះចាប់អារម្មណ៍ជាពិសេសលើការផលិតវ៉ាក់សាំងជំនាន់ទី២ ដែលពួកគេកំពុងប្រឹងប្រែងផលិត ហើយប្រទេសជាច្រើនពិចារណាចង់ទិញវ៉ា់ក់សាំងទាំងនោះ។ លោក Kiat ថ្លែងដូច្នេះថា៖ «គោលបំណងរបស់យើងគឺថា ប្រសិនបើយើងផលិតបានគ្រប់គ្រាន់ ហើយវ៉ាក់សាំងមានគុណភាពល្អទៀតនោះ យើងគួរតែមានលទ្ធភាពផ្គត់ផ្គង់ទៅឲ្យប្រទេសជិតខាង មិនថាតាមរយៈកម្មវិធី COVAX ឬតាមវិធីអ្វីណាមួយនោះទេ»។ លោកបានសំដៅដល់ផែនការអន្តរជាតិក្នុងការផ្ដល់វ៉ាក់សាំងការពារកូវីដ១៩ ទៅដល់ប្រទេសក្រីក្រដោយឥតគិតថ្លៃ ឬតាមរយៈការផ្ដល់វ៉ាក់សាំងជាបដិភាគ៕	2021-06-29T07:00:00+07:00	khmer.voanews.com	https://khmer.voanews.com/a/thailand-starts-human-trials-of-homegrown-covid19-vaccines/5946618.html
e41a90ff-08c5-4820-aa63-84c9c3a2d72a	ទីក្រុងហុងកុងដាក់បម្រាមអ្នកធ្វើដំណើរមកពីចក្រភពអង់គ្លេសដើម្បីទប់ទល់ជំងឺកូវីដ១៩	រដ្ឋាភិបាលបានបញ្ជាក់កាលពីថ្ងៃចន្ទម្សិលមិញថា ទីក្រុងហុងកុងនឹងបិទជើងហោះហើរអ្នកដំណើរទាំងអស់មកពីប្រទេសអង់គ្លេសចាប់ពីថ្ងៃព្រហស្បតិ៍នេះតទៅដើម្បីទប់ស្កាត់ការឆ្លងរាតត្បាតនៃជំងឺកូវីដ១៩ប្រភេទថ្មីដែលតា (Delta)។ នេះបើតាមការចេញផ្សាយរបស់ទីភ្នាក់ងារព័ត៌មាន Reuters។ ចក្រភពអង់គ្លេសនឹងត្រូវបានគេចាត់ទុកថា ជាប្រទេសដែលមានហានិភ័យខ្ពស់បំផុត ក្នុងការឆ្លងរាតត្បាតនៃវីរុសកូរ៉ូណាបំប្លែងខ្លួនថ្មីប្រភេទដែលតា ហើយអ្នកដំណើរតាមជើងយន្តហោះទាំងអស់ដែលបានសំចតក្នុងប្រទេសអង់គ្លេសលើសពី២ម៉ោងឡើងទៅ នឹងមិនអាចធ្វើដំណើរចាកចេញមកកាន់ទីក្រុងហុងកុងនោះឡើយ។ នេះបើតាមការបញ្ជាក់របស់រដ្ឋាភិបាលក្រុងហុងកុង។ នេះជាលើកទី២ហើយដែលក្រុងហុងកុង បានហាមប្រាមការធ្វើដំណើរមកពីប្រទេសអង់គ្លេសដែលការហាមប្រាមលើកទី១ត្រូវបានធ្វើឡើងកាលពីខែធ្នូ ឆ្នាំ២០២០ដល់ខែឧសភា ឆ្នាំ២០២១។ រដ្ឋាភិបាលក្រុងហុងកុងបញ្ជាក់ថា ការហាមប្រាមនេះ ត្រូវបានធ្វើឡើងដោយសារតែការកើនឡើងនៃស្ថានភាពឆ្លងរាតត្បាតជាថ្មីម្តងទៀតនៅចក្រភពអង់គ្លេសនិងការឆ្លងរាលដាលនៃមេរោគបំប្លែងថ្មីប្រភេទដែលតា ក៏ដូចជាការរកឃើញនាពេលថ្មីៗនេះនូវប្រភេទវីរុសកូរ៉ូណាប្រភេទ L452R មួយចំនួនដែលត្រូវបានរកឃើញលើអ្នកដំណើរមកពីចក្រភពអង់គ្លេសនោះ។ មាតាបិតាក្នុងទីក្រុងហុងកុងដែលមានកូនកំពុងស្ថិតក្នុងប្រទេសអង់គ្លេស មានប្រតិកម្មទៅនឹងការដាក់បម្រាមនោះ។ ពួកគេលើកឡើងថា គេបានចំណាយលុយជាច្រើន ក្នុងការអនុវត្តឲ្យស្របទៅតាមគោលការណ៍ធ្វើតេស្តរកជំងឺកូវីដ១៩នោះ ប៉ុន្តែពេលនេះ កូនៗរបស់គេបែរជាត្រូវជាប់គាំងនៅក្នុងប្រទេសអង់គ្លេសទៅវិញ។ ទីក្រុងហុងកុងនាពេលនេះក៏កំពុងអនុវត្តនូវបម្រាមដែលខ្លួនបានដាក់ក្នុងពេលកន្លងមកជាមួយអ្នកដំណើរមកពីប្រទេសឥណ្ឌូណេស៊ី ឥណ្ឌា នេប៉ាល់ ប៉ាគីស្ថាន និងប្រទេសហ្វីលីពីនផងដែរ៕	2021-06-29T07:00:00+07:00	khmer.voanews.com	https://khmer.voanews.com/a/hong-kong-bans-passenger-flights-from-uk-to-curb-covid19/5945691.html
c646a85e-80cc-41bf-83c7-46e8e7aa05c7	អាមេរិកនិងហុងកុងប្រកាសរឹតបន្តឹងការធ្វើដំណើរខណៈវីរុសបំប្លែងថ្មីប្រភេទដែលតាឆ្លងរាលដាល	សហរដ្ឋអាមេរិកបានបង្កើនបម្រាមធ្វើដំណើរទៅកាន់ប្រទេសមួយចំនួននៅទ្វីបអាហ្រ្វិកនិងអេមីរ៉ាតអារ៉ាប់រួមកាលពីថ្ងៃចន្ទស្របពេលដែលប្រទេសព័រទុយហ្គាល់អេស្ប៉ាញ និងក្រុងហុងកុងបានប្រកាសការរឹតបន្តឹងថ្មីសម្រាប់អ្នកដំណើរពីចក្រភពអង់គ្លេសខណៈប្រទេសទាំងនេះជួបការលំបាកក្នុងការគ្រប់គ្រងការឆ្លងវីរុសបំប្លែងថ្មីប្រភេទដែលតា (Delta) ដែលត្រូវបានរកឃើញជាដំបូងនៅក្នុងប្រទេសឥណ្ឌា។ ទីក្រុងហុងកុងបានប្រកាសកាលពីថ្ងៃចន្ទថាខ្លួននឹងហាមឃាត់យន្តហោះដឹកអ្នកដំណើរទាំងអស់មកពីចក្រភពអង់គ្លេសចាប់ពីថ្ងៃចន្ទខណៈចក្រភពអង់គ្លេសមានកំណត់ត្រាជិត៩៥%នៃជំងឺកូវីដ១៩ជាប្រភេទវីរុសដែលតា (Delta)។ ទិន្នន័យរបស់សាកលវិទ្យាល័យ Johns Hopkins ឲ្យដឹងថាចក្រភពអង់គ្លេសមានការឆ្លងថ្មីចំនួន១៤.០០០ករណីកាលពីមួយថ្ងៃមុន។ ថ្មីៗនេះ ប្រទេសនេះបានបន្ធូរបន្ថយការហាមប្រាមនៅពេល៤៨%នៃប្រជាជនសរុបបានចាក់វ៉ាក់សាំងគ្រប់ដូស។ មន្ត្រីជាន់ខ្ពស់ក្រសួងការពារជាតិចក្រភពអង់គ្លេសជាច្រើននាក់ធ្វើចត្តាឡីស័កខ្លួនឯងបន្ទាប់ពីបានចូលកិច្ចប្រជុំកាលពីសប្ដាហ៍មុនជាមួយលោកឧមត្តសេនីយ៍ Nick Carter មេបញ្ជាការកងទ័ពអង់គ្លេសដែលមានជំងឺកូវីដ១៩។រដ្ឋមន្រ្តីការពារជាតិលោក Ben Wallace និងប្រមុខកងទ័ពជើងទឹកកងទ័ពរាជាណាចក្រអង់គ្លេសនិងមេបញ្ជាការយុទ្ធសាស្ត្រក៏កំពុងធ្វើចត្តាឡីស័កខ្លួនឯងដែរ។ ក្រសួងការបរទេសសហរដ្ឋអាមេរិកកាលពីថ្ងៃចន្ទ បានប្រកាសថាខ្លួនបានរឹតបន្តឹងបម្រាមធ្វើដំណើរទៅកាន់ប្រទេសអេមីរ៉ាតអារ៉ាប់រួមលីបេរីយ៉ា អ៊ូហ្គាន់ដាម៉ូសំប៊ិក និងសំប៊ីដល់កម្រិតទី៤គឺ«ហាមធ្វើដំណើរ»ដោយសារអត្រាឆ្លងជំងឺកូវីដ១៩នៅប្រទេសទាំងនោះកើនឡើង៕	2021-06-29T07:00:00+07:00	khmer.voanews.com	https://khmer.voanews.com/a/us-hong-kong-announce-travel-restrictions-as-delta-variant-spreads/5946671.html
d38e6645-c5d8-4c49-8357-8d7aa60b52c6	អាជ្ញាធរក្រុងភ្នំពេញ សម្រេចបិទផ្សារបឹងកេងកង១៤ថ្ងៃ ដោយសារបញ្ហាជំងឺកូវីដ-១៩	អាជ្ញាធរក្រុងភ្នំពេញសម្រេចបិទផ្សារបឹងកេងកងរយៈពេល១៤ថ្ងៃក្រោយរកឃើញអ្នកឆ្លងជំងឺកូវីដ-១៩ ជាច្រើន ក្នុងចំណោមបុគ្គលិក-កម្មករ និងអាជីវករផ្សារនេះ។ តាម នៅថ្ងៃទី២៨ ខែមិថុនា ផ្សារបឹងកេងកង ត្រូវផ្អាកដំណើរការជាបណ្ដោះអាសន្ន ពីថ្ងៃទី២៩ ខែមិថុនា រហូតដល់ថ្ងៃទី១២ ខែកក្កដា។ ទោះជាយ៉ាងនេះក្ដីអាជ្ញាធររាជធានីភ្នំពេញមិនបានបញ្ជាក់ចំនួនអ្នកឆ្លងនៅក្នុងផ្សារនោះឡើយ។ តាំងពីផ្ទុះព្រឹត្តិការណ៍សហគមន៍ ២០ កុម្ភៈ អាជីវករ អ្នកដើរផ្សារ និងបុគ្គលិក-កម្មករ រួមទាំងសន្តិសុខផ្សារជាច្រើន ឆ្លងជំងឺកូវីដ-១៩នេះ។ តំណាងអង្គការសុខភាពពិភពលោកប្រចាំនៅកម្ពុជា អ្នកស្រី លី អៃឡែន (Li Ailan) ធ្លាប់ព្រមានថាកម្ពុជាដើរដល់មាត់ជ្រោះមរណៈនៃមហន្តរាយដោយសារតែវិបត្តិនៃជំងឺកូវីដ-១៩។ អ្នកស្រីថាកន្លែងដែលងាយឆ្លងជំងឺនេះបំផុតគឺទីប្រជុំជនដែលមានមនុស្សកុះករ ដូចជាផ្សារ និងរោងចក្រជាដើម។ គិតត្រឹមព្រឹកថ្ងៃទី២៨ ខែមិថុនាម្សិលមិញ កម្ពុជាមានអ្នកកើតជំងឺកូវីដ-១៩ មាន ៤៨.៥៣២នាក់ ក្នុងនោះ អ្នកជាសះស្បើយមាន ៤២.៧៦៤នាក់ ស្លាប់កើនឡើងដល់ ៥៥៦នាក់ ខណៈអ្នកជំងឺរាប់ពាន់នាក់ទៀត កំពុងសម្រាកព្យាបាលនៅតាមមន្ទីរពេទ្យ និងនៅតាមផ្ទះរបស់ខ្លួន៕	2021-06-29T06:37:00+07:00	rfa.org	https://www.rfa.org/khmer/news/health/boeng-keng-kang-market-is-lockeddown-06282021193741.html
4af8cecd-6d8c-4468-be6b-ea4cc5a5aa65	កម្លាំងអាវុធហត្ថរាជធានីភ្នំពេញ សម្តែងការរីករាយនិងពេញចិត្តបំផុត ក្នុងការចូលរួមគ្រប់សកម្មភាពប្រយុទ្ធប្រឆាំង នឹងជំងឺកូវីដ-១៩	កម្លាំងអាវុធហត្ថរាជធានីភ្នំពេញ សម្តែងការរីករាយនិងពេញចិត្តបំផុត ដែលបានចូលរួមគ្រប់សកម្មភាពប្រយុទ្ធប្រឆាំងនឹងជំងឺកូវីដ-១៩ ជាមួយកងកម្លាំងចម្រុះ គណបញ្ជាការខណ្ឌ-រាជធានី ក្រុមគ្រូពេទ្យនៃក្រសួងសុខាភិបាល ក្រុមគ្រូពេទ្យស្ម័គ្រចិត្តយុវជនសម្តេច តេជោ (TYDA) អនុគណៈកម្មការគ្រប់គ្រងសន្តិសុខនិងសណ្តាប់ធ្នាប់នៅតាមគោលដៅ និងតំបន់ចត្តាឡីស័កដើម្បីប្រយុទ្ធនឹងជំងឺកូវីដ-១៩ គណកម្មការជាតិប្រយុទ្ធនឹងជំងឺកូវីដ-១៩ ក៏ដូចជារាជរដ្ឋាភិបាល។ ចូលរួមអនុវត្តន៍វិធានការ ៣ការពារ ៣កុំ ដើម្បីសុវត្ថិភាពផ្ទាល់ខ្លួន ក្រុមគ្រួសារ និង សហគមន៍យើង!	2021-06-29T06:08:00+07:00	dap-news.com	https://dap-news.com/national/2021/06/28/160780/

Subsets and Splits

No community queries yet

The top public SQL queries from the community will appear here once available.